2010-12-12 ~ Myanmar Express\nပေစာ - ၅\nရာဇ၀င်မော်ကွန်းဘယ်လောက်ထွန်းလည်းရွှေခေတ်အချိန်ခါ လွန်လေပြီ... ။ရွှေရောင် မှေးမှိန်ဂုဏ်သတင်းတိမ်လည်းငါသည် မုချ မြန်မာ ဖြစ်၏... ။ငါ့နိုင်ငံအောက်ရေချို မရောက်လည်းရေငန်သောက်၍ဆက်နေမည်...။ငါ့နိုင်ငံမြေလွန်သေးသိပ်၍ချိုမြိန်သစ်သီင်္း မဖြစ်ထွန်းလည်းရှိသမျှသစ်ခေါက်ဖျော်ကာသောက်၍အသက်ဆက်ကာ ငါနေမည်...။နိုင်ငံစွန်ခွာဝေးရပ်ရွာ၌...ပြည်ရွာမကောင်းကြောင်းတိမ်းစောင်းသမုတ်အကြိုးယုတ်အောင်လှီဆယ်ရှာစားလူ့ငနွား လည်း ငါမလုပ်ပေ...။ဘယ်လောက် ရောင်မှိန်အလွန်သေးသိမ်လည်းငါပင် လေလွှင့်သစ်ရွက်ဖြစ်သော်ငါ့နိုင်ငံလေ ခေါ်ဆောင်ရာ၌ငါရွက်လွှင့်မည်....။အဖန်ဖန်သေဆုံးလူဖြစ်အုံးကဤမြေ၌ပင်အသက်ဆက်မည်......။ ။(နေနက် 16/12/2010)Myanmar Express\nပေးစာ - ၄\nအမေဖတ်ဖို့………..ရေးတဲ့စာကျန်းမာတော်မူပါလေစ အမေ…. အမေအစစ အရာရာ အဆင်ပြေမယ်လို့မျှော်လင့်ပါတယ်… အမေ့ဘေးက ခမောက်ဆောင်းတဲ့ သူတွေက အမေ့ကို အစစ အဆင်ပြေအောင် ကူညီကြမှာပါ…. မကူညီလို့လဲ မဖြစ်ဘူးလေ သူတို့တွေက အမေ့ကျေးဇူးတွေနဲ့ ဒေါ်လာစားတွေဖြစ်ကုန်ပြီလေ….ဒါနဲ့ ကြုံလို့ပြောရအုံးမယ်… ကျွန်တော်တို့ ရပ်ကွက်လေးကို အမေ မှတ်မိသေးတယ်မလား…. ကျွန်တော်တို့ လမ်းထိပ်က စာရေးဆရာလေးလေ အမေသိမှာပါ…. သူကတော့ ကျွန်တော်တို့ ရပ်ကွက်မီးမမှန်တဲ့ အကြောင်းကို မီးမရှိတဲ့သူ့အိမ်လေးကနေပြီး ဖယောင်းတိုင်လေးထွန်းလို့ တစ်ကုတ်ကုတ်ရေးနေလေရဲ့…. ရပ်ကွက်ထဲကသူတွေကလဲ ကိုယ့်ရပ်ကွက်မကောင်းကြောင်းပြောရင် သိပ်ကြိုက်တာပဲလေ….. ကျွန်တော်တို့ခေါင်းရင် အိမ်က လူပျိုကြီးမိုးသီးကလဲ ရပ်ကွက်ထဲက ခွေးနှစ်ကောင်ကိုက်တာကအစ သူများတွေကို လိုက်ပြောရင်း ကောင်းစားနေပြီဆိုပဲ…. ကျွန်တော်တို့ခြေရင်းက အရက်သမားလင်မယားကို သိတယ်မလား…. ယောက်ျားက တစ်နေကုန်အရက်သောက် မိန်းမက တစ်နေ့လုံး အတင်းလိုက်ပြောနေတဲ့လင်မယားလေ… သူတို့ကလဲ စီးပွားရေးကျပ်တည်းတယ်လို့ ညီးနေလေရဲ့…. ကျွန်တော်တို့ တစ်လမ်းကျော်မှာနေနေတဲ့ ဟိုဦးလေးကြီးလဲ မိုးလင်းမိုးချုပ် လက်ဖက်ရည်ဆိုင်ထိုင်ရင်းနဲ့ ဒီမိုရရင်တော့ အလုပ်အကိုင်အဆင်ပြေပြီလို့ပြောတာပဲ………… သားသူငယ်ချင်း ဖိုးထောင် ကိုသိတယ်မလား…. သူလည်း အခုနိုင်ငံခြားထွက်သွားတယ်အမေ… အရင်းအနှီးကတော့ မများပါဘူး ဒီကနေ ကင်မရာ အစုတ်လေးတစ်လုံးတော့ ယူသွားတယ်…. ဟိုရောက်ရင် အတိုက်ခံ သတင်းသမားလုပ်မလို့လေ…. အခုတော့ ဒေါ်လာတွေစားနေရလို့ တော်တော်အဆင်ပြေတယ်လို့တော့ကြားမိတယ်…. ကျွန်တော်တို့ မျက်နှာချင်းဆိုင်အိမ်က ကောင်လေးတောင်မှ လိုက်သွားမလို့လုပ်နေတယ်… တစ်နေကုန်သင်တန်းတွေသွားတက်နေတာပဲ…. ကမ်းနားသွားပြီး ကူလီထမ်းကျင့်တယ်ဆိုလား ဘာလားပဲ…. မနေ့ကတောင် အမေ့သမီး ကျွန်တော့ညီမတောင်မှ လက်တစ်ဝါးလောက် စကတ်လေးနဲ့ ကြိုးမပါတဲ့ အကျီသေးသေးလေး ၀ယ်လာသေးတယ်… ကျွန်တော်က ဘာလုပ်ဖို့လဲလို့မေးတော့…. ဒီမိုကရေစီရရင် အသင့်ဖြစ်အောင်လို့ အခုတည်းက ၀တ်တာကျင့်မလိုလို့တော့ ပြောသေးတယ်….. ကျွန်တော်ကတော့ပြောလိုက်သေးပါတယ်….. ညီမလေးနားကြားလွဲတယ်ထင်တယ်လို့…. ဒီမိုကရေစီပါ ညီမလေးရယ် sexyကရေစီ မဟုတ်ပါဘူးလို့….. ကျွန်တော်တို့အ်ိမ်မျက်ဆောင်းထိုးမှာနေတဲ့ ဆိုက္ကားသမားလေးကတောင်မှ အခုဆိုက္ကားမနင်းတော့ဘူးအမေ…. နေ့စား နိုင်ငံရေးသမားဆိုလား လုပ်နေတယ်ပြောတယ်…………..အမေကတော့ ဒီမိုကရေစီလို့ ခဏခဏပြောနေတာပဲနော်…. ကျွန်တော်ကတော့ ဒီမိုကရေစီ ဆိုတာ ဓါတ်အားပေးစက်ရုံကြီးလား….. ၀န်ထမ်းတွေ ဒလဟော အလုပ်ပေးနေတဲ့ အလုပ်ရုံကြီးလား…… အလုပ်မလုပ်ချင်တဲ့သူတွေကို ပိုက်ဆံထုပ်ပေးနေတဲ့ ဘဏ်တိုက်ကြီးလား……. လို့စဉ်းစားမိတယ်…. ဒီမိုရရင် မီးမှန်မယ်… ဒီမိုရရင် စီင်္းပွားရေး အဆင်ပြေမယ်… ဒီမိုရရင် အလုပ်တွေရမယ် လို့ပြောသံတွေကြားနေလို့လေ…. အမေ အမြဲနေကောင်းပါစေလို့ သူငယ်ချင်း ဖိုးထောင်ကလဲ အမြဲဆုတောင်းနေတယ်တဲ့….ဟုတ်တော့လဲ ဟုတ်ပါတယ်…. အမေ ရှိမှ အမေ့အကြောင်းတွေကို အမေလေလည်တာက အစရေးမှ သူတို့ ဒေါ်လာတွေရနေတာကိုး…. ဟိုတစ်လောကတောင် ကျွန်တော် အွန်လိုင်းပေါ်တက်ဖြစ်လို့ သတင်းတွေ လိုက်ဖတ်လိုက်သေးတယ်…. ဖတ်နေရင်းနဲ့ လန့်တောင် လန့်သွားတယ်အမေ…. သတင်းတွေကတော့ ချက်ခြင်းပဲ ပြည်တွင်းစစ်ကြီးထဖြစ်တော့မယ့်ပုံတွေဖြစ်နေလို့လေ….စာတော့ နဲနဲရှည်သွားတယ်…. အမေလဲ ကျန်းမာရေးဂရုစိုက်ပါအုံး…. အမေ မရှိရင် ထမင်းငတ်သွားမယ့်သူတွေ အများကြီးရှိတယ် အမေ…. အမေလည်း အသက်တွေကြီးပါပြီ အမေ… အခုဆိုရင် ခိုင်းကောင်းအောင်ပေးထားတဲ့ ဘွဲတွေကလဲ အမေ့စီမှာ တစ်ပုံတစ်ခေါင်းနဲ့လေ…. ဘာပဲဖြစ်ဖြစ်ပေါ့ ကျွန်တော်တို့ရပ်ကွက်ထဲက လူတွေကတော့ လွန်ခဲ့တဲ့ နှစ် ၂၀ လောက်ကလိုမဟုတ်တော့ဘူးအမေ….. ကျောင်းသားတွေကလဲ သပိတ်မှောက်ဖို့ထက် ကျောင်းတွေ မပိတ်ဖို့ကို ပိုပြီးဦးစားပေးနေတယ်… အရပ်သားတွေကလဲ တော်လှန်ရေးထက် ကုန်ဈေးနှုန်းမတက်ရေးကိုပဲ ပိုပြီးဦးစားပေကုန်ပြီအမေ….စာတော့ နဲနဲရှည်သွားတယ်…. အမေလဲ ကျန်းမာရေးဂရုစိုက်ပါအုံး…. အမေ မရှိရင် ထမင်းငတ်သွားမယ့်သူတွေ အများကြီးရှိတယ် အမေ….ပြောချင်တာတွေကတော့ အများကြီးပဲအမေ…… ဒါပေမယ့်လဲ ဒီလောက်နဲ့ပဲ ကျွန်တော့စာကို နိဂုံးချုပ်လိုက်ပါတယ်အမေ….. Myanmar Express\nနမောတသ ဘဂ၀တော အရဟတော သမ္ဗာသမ္ဗုဒ္ဓဿ အပိုင်း ၁မြန်မာတစ်မျိုးသားလုံး အိမ်နီးချင်းနိုင်ငံများကိုကြည့်ပြီး သတိသံဝေဂရကြစေရန် ဤဆောင်းပါးကို မူရင်းအတိုင်းတင်ဆက်လိုက်ပါသည်။မြတ်စွာဘုရားသည် မုန်းတီးမှု၏အကျိုးတရားများကို ကောင်းစွာ သိနားလည်သည့် ပုဂ္ဂိုလ်တစ်ဦးဖြစ်သည်။ မုန်းတီးမှုဟူသော အကြောင်းကြောင့် မိမိတို့၏ ဘဝကို ဖျက်ဆီးလိုက်ကြသောသူတို့ကို မြတ်စွာဘုရားမြင်တွေ့တော်မူခဲ့သည်။ ဤအကြောင်းကြောင့် မြတ်စွာဘုရားသည် '' မုန်းတီးမှုကြောင့် မုန်းတီးမှုသည် မပြီးဆုံးနိုင် '' '' သင်အမုန်းပွါးလေလေ အခြေအနေပိုဆိုးရွားလေလေ''ဖြစ်ကြောင်းကို ပြတ်ပြတ်သားသားမိန့်ကြားနိုင်ခဲ့သည်။သင်ကကျွန်ုပ်ကိုမုန်း၏။ ကျွန်ုပ်ကသင့်ကိုမုန်း၏။ ကျွန်ုပ်ကသင့်ကိုပိုမုန်းလာ၏။ ဤသို့ဖြင့် မုန်းတီးမှုက တဆင့်ဆင့်တိုးပွါးလာရာ သင်နှင့် ကျွန်ုပ်တို့သည် ကျွန်ုပ်တို့အချင်းချင်းမုန်းတီးမှုဟူသော မီးလောင်တိုက်တွင် လောင်မြိုက်ခြင်းခံရသည်အထိဖြစ်၏။ ဤပြဿနာကို ဖြေရှင်းရန် တစ်ခုတည်းသောနည်းလမ်းမှာ တဘက်ဘက်က အမုန်းပွါးမှုကို ရပ်တန့်ရန်ဖြစ်ကြောင်း မြတ်စွာဘုရား မြင်တော်မူ၏။တဘက်ဘက်ကဖြစ်စေသို့မဟုတ် နှစ်ဘက်စလုံးကဖြစ်စေ၊ မုန်းတီးမှုကိုမိတ်ဖြစ်မှုနှင့် သို့မဟုတ် ချစ်ခင်မှုနှင့် အောင်နိုင်အောင်မကြိုးစားလျှင် ဤမုန်းတီးမှု အစဉ်အတန်းသည် မည်သည့်အခါမျှ ဆုံးခန်းတိုင်မည် မဟုတ်ချေ။(ဒေါက်တာမင်းတင်မွန်၊ ဗုဒ္ဓဝါဒနှင့် ခေတ်သစ်ဘဝ၊ စာမျက်နှာ ၅၅-၅၆)ကျွန်တော်သည်ဗုဒ္ဓဘာသာဝင်အငြိမ်းစား သံအမတ်ကြီးတစ်ဦးဖြစ်ပါသည်။ သက်တမ်းအားဖြင့် နိုင်ငံဝန်ထမ်းတာဝန်ကို ၃၅ နှစ်မျှ နိုင်ငံရပ်ခြားတွင်ထမ်းဆောင်ခဲ့ပါသည်။ ကံအားလျှော်စွာ ယင်းနိုင်ငံများသည် အများအားဖြင့်မူစလင်များရှိသော နိုင်ငံများဖြစ်နေပါသည်။ မလေးရှား၊ အင်ဒိုနီးရှား၊ ဖိလစ်ပိုင်၊ ပါကစ္စတန်၊ အီဂျစ်ပြည်၊ ယူဂိုစလပ်နှင့် အိန္ဒိယနိုင်ငံများသို့ ကျွန်တော်ရောက်ခဲ့ရပါသည်။ ဤသို့အားဖြင့် ယင်းဒေသရှိမူစလင်များအကြောင်းကို အနီးကပ် လေ့လာခွင့်ရရှိခဲ့ပါသည်။ များမကြာမီက ဖြန့်ချီနေသော '' မျိုးပျောက် မှာစိုးကြောက်ရ '' အမည်ရှိ မူစလင်ဆန့်ကျင်ရေး (ဝါ) ကုလားမူစလင်ဆန့်ကျင်စာတမ်းတစ်ခုကို ရရှိခဲ့ပါသည်။ဤစာတမ်းပါအချက်အလက်များကိုလေ့လာကြည့်သောအခါ အိန္ဒိယနိုင်ငံတွင်တရားဝင်ဖြန့်ချီနေသော အာရိယာစမာခ်ျ (ခေါ်) အာရိယာသမဂ္ဂအဖွဲ့၊ R.S.S ၊ ဂျန်နဆင်းစသည်ဖြင့် ဟိန္ဒူတယူသန်အဖွဲ့အစည်းများ၏ စာတမ်းပါအချက်အလက်များ ဖြစ်နေကြောင်းတွေ့ရသည်။ ဤအဖွဲ့အစည်းများသည် လွန်ခဲ့သော ၁၉၂၀ ပြည့်နှစ်လောက်ကစ၍ မူစလင်ဆန့်ကျင်ရေးလှုပ်ရှားမှုများကိုပြုလုပ်လာခဲ့ရာ အိန္ဒိယတိုက်နယ်ဒေသတွင် ပါကစ္စတန် နှင့် အိန္ဒိယဟူ၍ နှစ်နိုင်ငံပေါ်ထွန်းလာခြင်းသည်သာ အမှတ်ထင်ခဲ့ရသည်။ မူစလင်လူမျိုးများရှိရာဒေသသည် ပါကစ္စတန်နိုင်ငံအဖြစ်ခွဲထွက်သွားသော်လည်း ယနေ့အထိ အိန္ဒိယနိုင်ငံတွင်မူစလင်တို့ အင်အားကားကြီးထွားဆဲပင်ဖြစ်သည်။အိန္ဒိယနိုင်ငံကိုအုပ်ချုပ်လိုသော နိုင်ငံရေးအဖွဲ့အစည်းများသည် မူစလင်တို့နှင့် အပေးအယူပြုလုပ်ရလေ့ရှိသည်။ အရင်အုပ်ချုပ်ခဲ့သော V.I.P ဟိန္ဒူအစွန်းထွက်နိုင်ငံရေးအဖွဲ့အစည်းသည်ပင် အာဏာရရှိရန် သူတို့၏ မူစလင်ဆန့်ကျင်ရေးကြွေးကြော်သံများနှင့် ခံယူချက်စောင်ပုဒ်များကို ရုပ်သိမ်းခဲ့ရသည်။'' မျိုးပျောက်မှာစိုးကြောက်ရ '' စာတမ်းတွင်ပါဝင်သကဲ့သို့ အိန္ဒိယနိုင်ငံတွင် ဟိန္ဒူများသည် မူစလင်များကိုမုန်းတီးသည်။ အတိတ်ကခဲမှန်ဖူးသည်ဟူသော ရေးသားချက်ကား လုံးဝပင်မှားယွင်းနေသော ဖော်ပြချက်ဖြစ်နေသည်။ တခါတရံဖြစ်လေ့ဖြစ်ထရှိသော ဘာသာရေး အဓိကရုဏ်းမှအပ အိန္ဒိယသားတို့သည် တူညီသောအမျိုးသားရေးစိတ်ဓါတ် ထားရှိကြသည်ကိုတွေ့ရသည်။မြန်မာတစ်မျိုးသားလုံး အိမ်နီးချင်းနိုင်ငံများကိုကြည့်ပြီး သတိသံဝေဂရကြစေရန် ဤဆောင်းပါးကိုတင်ဆက်သည်။မြတ်စွာဘုရားသည် မုန်းတီးမှု၏အကျိုးတရားများကို ကောင်းစွာ သိနားလည်သည့် ပုဂ္ဂိုလ်တစ်ဦးဖြစ်သည်။ မုန်းတီးမှုဟူသော အကြောင်းကြောင့် မိမိတို့၏ ဘဝကို ဖျက်ဆီးလိုက်ကြသောသူတို့ကို မြတ်စွာဘုရားမြင်တွေ့တော်မူခဲ့သည်။ ဤအကြောင်းကြောင့် မြတ်စွာဘုရားသည် '' မုန်းတီးမှုကြောင့် မုန်းတီးမှုသည် မပြီးဆုံးနိုင် '' '' သင်အမုန်းပွါးလေလေ အခြေအနေပိုဆိုးရွားလေလေ''ဖြစ်ကြောင်းကို ပြတ်ပြတ်သားသားမိန့်ကြားနိုင်ခဲ့သည်။ သင်ကကျွန်ုပ်ကိုမုန်း၏။ ကျွန်ုပ်ကသင့်ကိုမုန်း၏။ ကျွန်ုပ်ကသင့်ကိုပိုမုန်းလာ၏။ ဤသို့ဖြင့် မုန်းတီးမှုက တဆင့်ဆင့်တိုးပွါးလာရာ သင်နှင့် ကျွန်ုပ်တို့သည် ကျွန်ုပ်တို့အချင်းချင်းမုန်းတီးမှုဟူသော မီးလောင်တိုက်တွင် လောင်မြိုက်ခြင်းခံရသည်အထိဖြစ်၏။ ဤပြဿနာကို ဖြေရှင်းရန် တစ်ခုတည်းသောနည်းလမ်းမှာ တဘက်ဘက်က အမုန်းပွါးမှုကို ရပ်တန့်ရန်ဖြစ်ကြောင်း မြတ်စွာဘုရား မြင်တော်မူ၏။တဘက်ဘက်ကဖြစ်စေသို့မဟုတ် နှစ်ဘက်စလုံးကဖြစ်စေ၊ မုန်းတီးမှုကိုမိတ်ဖြစ်မှုနှင့် သို့မဟုတ် ချစ်ခင်မှုနှင့် အောင်နိုင်အောင်မကြိုးစားလျှင် ဤမုန်းတီးမှု အစဉ်အတန်းသည် မည်သည့်အခါမျှ ဆုံးခန်းတိုင်မည် မဟုတ်ချေ။ (ဒေါက်တာမင်းတင်မွန်၊ ဗုဒ္ဓဝါဒနှင့် ခေတ်သစ်ဘဝ၊ စာမျက်နှာ ၅၅-၅၆)ဘုံပျောက်မှာ စိုးကြောက်မိရှာ နောက်ဆက်တွဲ အပိုင်း ၂တခါတရံတွင်မူ အိန္ဒိယ၏ရိုးရာဓလေ့များ၊ အနုပညာများကို မူဆလင်တို့က ပိုမိုစွဲမြဲစွာထိန်းသိမ်းထားကြောင်းတွေ့မြင်နိုင်သည်။ အိန္ဒိယနိုင်ငံတွင် နိုင်ငံရေးအဖွဲ့များသည် သူတို့အာဏာရရှိရေးအတွက် အသုံးချလေ့ရှိသည်။ အယုဒ္ဓယဗလီကျောင်းမြေနေရာသည် ဟိန္ဒူဘုရားပွင့်ရာ နေရာဖြစ်သည်ဟု အတိုက်အခံတို့က နိုင်ငံရေးအရအသုံးချခဲ့သည်။၁၉၉၁ ခုနှစ်၊ ဒီဇင်ဘာလ ၆ ရက်နေ့တွင် ဟိန္ဒူအစွန်းထွက်များက အယုဒ္ဓယဗလီကျောင်းကိုဝင်ရောက်ဖျက်ဆီးသိမ်းပိုက်ခဲ့ရာ ယင်း၏နောက်ဆက်တွဲအဖြစ် ဟိန္ဒူဘုရားကျောင်းမြောက်များစွာ ဖျက်ဆီးခံခဲ့ရသည်။ ယင်းအယုဒ္ဓယဗလီကိစ္စကြောင့်အိန္ဒိယနိုင်ငံသည် ရူပီငွေကုဋေပေါင်း ၄၀၀၀ ကျော်ဆုံးရှုံးပြီး၊ လူပေါင်း တစ်သိန်းနီးပါးသေခဲ့ရသည်။ နိုင်ငံရပ်ခြားရှိ အိန္ဒိယနိုင်ငံ၏ကုန်သွယ်ဖက် မူဆလင်နိုင်ငံများဝယ် ဈေးကွက်လက်လွတ်ဆုံးရှုံးခဲ့ရသည်။ ယင်းသည် အိန္ဒိယနိုင်ငံ၌သာမဟုတ် ဥရာပတိုက်ရှိ ဗြိတိန်နိုင်ငံအထိဖြစ်ခဲ့ရသည်။ မူဆလင်တို့သည် သူတို့ဘာသာဝင်များကို ကမ္ဘာ၏ဘယ်အရပ်ဒေသတွင်မဆိုထိခဲ့လျှင် သူတို့ဘက်ကတန်ပြန်ကလဲ့စားချေသည့်အလေ့ရှိသည်။၁၉၈၇ ဝန်းကျင်တွင် ဧရာဝတီတိုင်း၊ ညောင်တုန်းမြို့တွင် ဗလီဘုရားကျောင်းနှင့် မူဆလင်တို့၏ အိမ်ယာများဖျက်ဆီးခံခဲ့ကြရသည်ကို အကြောင်းပြု၍ အင်ဒိုနီးရှားနိုင်ငံရှိ ဗောရောဗုဒ္ဓောဘုရားကျောင်း၏ အရံစေတီတစ်ဆူကိုဖျက်ခဲ့သည်တို့ကိုမမေ့အပ်ပေ။၁၉၉၆ ခုနှစ်၊ မတ်လတွင် ရန်ကုန်မြို့တွင် ဗလီဘုရားကျောင်းများကို မြန်မာတို့မှဝင်ရောက်ဖျက်ဆီးခဲ့ကြသည့် သတင်းကြောင့် ကမ္ဘာ့မူစလင်တို့ မကျေမနပ်ဖြစ်ခဲ့ရာ အာဖဂန်နစ္စတန်နိုင်ငံရှိ တာလီဘန်တို့က သူတို့နိုင်ငံရှိတောင်ကြီးထက်တွင် ထုလုပ်ထားသည့် ရှေးဟောင်းဗုဒ္ဓဘုရားရုပ်ထုကို ဖောက်ခွဲဖြစ်မည်ဟု ခြိမ်းခြောက်သေးသည်။ ဤကိစ္စကို ကုလသမဂ္ဂယူနက်စကိုက မေတ္တာရပ်ခံမှ သူတို့လက်လျော့လိုက်ခြင်းဖြစ်သည်။ ယနေ့ဗုဒ္ဓအထိမ်းအမှတ် အဆောက်အဦးအများအပြားသည် အာဖဂန်နစ္စတန်နှင့် ပါကိစ္စတန်နိုင်ငံတွင် အများအပြားရှိနေသည်။သူတို့သည် ယင်းအထိမ်းအမှတ်များကို သူတို့၏ရှေ့ဟောင်းအမွေအနှစ်အဖြစ်ဂုဏ်ယူဖောပြလေ့ရှိသည်။ ပါကိစ္စတန်နိုင်ငံသည် တက္ကသီလာအပါအဝင် ယင်းရှေးဟောင်းဂန္ဓာရ ယဉ်ကျေးမှုကိုအကြောင်းပြု၍ နှစ်စဉ်ကမ္ဘာလှည့်ခရီးသည်များထံမှ နိုင်ငံခြားငွေအများအပြား သန်းချီရရှိနေသည်။ကျွန်တော်မူစလင်နိုင်ငံတွင် မူစလင်တို့စပ်ကြားတွင်နေထိုင်ခဲ့စဉ်က ဘာသာရေးဆိုင်ရာကျွမ်းကျင်သော ပါရဂူများနှင့် ဆွေးနွေးခဲ့ဘူးပါသည်။ သူတို့အဆိုအရ မူစလင်တဦးသည် အခြားဘာသာဝင်တဦးကို တနည်းနည်းဖြင့်ဒုက္ခပေးခဲ့လျှင်လည်းကောင်း၊ အခြားဘာသာတို့၏ ဘုရားကျောင်းများကို ဖျက်ဆီးခဲ့လျှင်လည်းကောင်း၊ သူတို့၏အလ္လာဟ်ဘုရားက အပြစ်ပေးမည်ဖြစ်ကြောင်း၊ ယင်းသူသည် ငရဲကျမည့်အကြောင်း သူတို့ဘုရားစာကိုရမ်ကျမ်းတွင် ပညတ်ထားကြောင်းပြောပြကြသည်။ ကျွန်တော်ကလည်းအတိတ်ကာလက မူဆလင်တို့မှာ ဗုဒ္ဓဘုရားကျောင်းများကို ဖျက်ဆီးခဲ့ကြောင်းပြောပြရာ ထိုပါရဂူပညာရှင်တို့က အကိုးအကားဖြင့် အောက်ပါအတိုင်း ယင်းစွပ်စွဲချက်များကိုရှင်းပြခဲ့သည်။BC6ရာစုခေတ်မှစ၍ အိန္ဒိယနိုင်ငံ ဘာသာကိုးကွယ်မှုသမိုင်းတွင် ဗုဒ္ဓသာသနာသည် သူ၏ဇာတိမြေတွင် နှစ်ပေါင်း ၁၆၀၀ ခန့်တိတိ တည်တံ့ခဲ့သည်။ ခရစ်သက္ကရာဇ် ၁ မှ ၈ ရာစုနှစ်များတွင် ဗုဒ္ဓသာသနာသည် အိန္ဒိယမြေမှလုံးဝပြောက်ကွယ်ခဲ့ရသည်။ ဤသို့ပျက်သုဉ်းရခြင်း၏ အဓိကအကြောင်းရင်း သုံးခုမှာ - ရှင်ဗုဒ္ဓပရိနိဗ္ဗာန်စံတော်မူခဲ့သော ဘီစီ ၅ ရာစု ကုန်လုနီးကာလအတွင်း ရှင်ဗုဒ္ဓထူထောင်ခဲ့သော ဓမ္မဝါဒီတို့အားကောင်းနေသည်ဖြစ်၍ တလုံးတစည်းတည်းဂုဏ်ရောင်ထွန်းပြောင်ခဲ့ရသည်။ သို့သော် ဒုတိယသင်္ဂါယနါတင်ပွဲ (ဘီစီ ၄ ရာစု) နှင့် တတိယ သင်္ဂါယနါတင်ပွဲ (ဘီစီ ၄ ရာစု)တို့ ကျင်းပချိန်တွင်ဗုဒ္ဓသံဃအဖွဲ့သည် ဂိုဏ်းကွဲ (၁၈) ခုအထိကွဲခဲ့ရသည်။ မူလပင်မအုပ်စုကြီးအသွင်မှ ထေရဝါဒဂိုဏ်း၊ သဗ္ပတ္တိဝါဒဂိုဏ်း၊ မဟာသံယိတဂိုဏ်းကြီးများအဖြစ် အပြိုင်အဆိုင်နယ်ဖြန့်၍ သာသနာပြုခဲ့သည်။ ဤခေတ်တွင် သဗ္ပတ္တိဝါဒဂိုဏ်း နှင့် သံယိတဂိုဏ်းတို့၏အယူဝါဒသည် မူလထေရဝါဒဂိုဏ်းနှင့် သိသိသာသာကွဲပြားသွား၍ အများကြိုက်ဘာသာရေးအသွင် ကူးပြောင်းပုံပျက်သွားကာ မဟာယာနဗုဒ္ဓဘာသာဟူ၍ တသီးတခြားထွက်ပေါ်လာခဲ့သည်။ မြန်မာတစ်မျိုးသားလုံး အိမ်နီးချင်းနိုင်ငံများကိုကြည့်ပြီး သတိသံဝေဂရကြစေရန် ဤဆောင်းပါးကိုတင်ဆက်သည်။မြတ်စွာဘုရားသည် မုန်းတီးမှု၏အကျိုးတရားများကို ကောင်းစွာ သိနားလည်သည့် ပုဂ္ဂိုလ်တစ်ဦးဖြစ်သည်။ မုန်းတီးမှုဟူသော အကြောင်းကြောင့် မိမိတို့၏ ဘဝကို ဖျက်ဆီးလိုက်ကြသောသူတို့ကို မြတ်စွာဘုရားမြင်တွေ့တော်မူခဲ့သည်။ ဤအကြောင်းကြောင့် မြတ်စွာဘုရားသည်'' မုန်းတီးမှုကြောင့် မုန်းတီးမှုသည် မပြီးဆုံးနိုင် '' '' သင်အမုန်းပွါးလေလေ အခြေအနေပိုဆိုးရွားလေလေ'' ဖြစ်ကြောင်းကို ပြတ်ပြတ်သားသားမိန့်ကြားနိုင်ခဲ့သည်။ သင်ကကျွန်ုပ်ကိုမုန်း၏။ ကျွန်ုပ်ကသင့်ကိုမုန်း၏။ ကျွန်ုပ်ကသင့်ကိုပိုမုန်းလာ၏။ ဤသို့ဖြင့် မုန်းတီးမှုက တဆင့်ဆင့်တိုးပွါးလာရာ သင်နှင့် ကျွန်ုပ်တို့သည် ကျွန်ုပ်တို့အချင်းချင်းမုန်းတီးမှုဟူသော မီးလောင်တိုက်တွင် လောင်မြိုက်ခြင်းခံရသည်အထိဖြစ်၏။ ဤပြဿနာကို ဖြေရှင်းရန် တစ်ခုတည်းသောနည်းလမ်းမှာ တဘက်ဘက်က အမုန်းပွါးမှုကို ရပ်တန့်ရန်ဖြစ်ကြောင်း မြတ်စွာဘုရား မြင်တော်မူ၏။တဘက်ဘက်ကဖြစ်စေသို့မဟုတ် နှစ်ဘက်စလုံးကဖြစ်စေ၊ မုန်းတီးမှုကိုမိတ်ဖြစ်မှုနှင့် သို့မဟုတ် ချစ်ခင်မှုနှင့် အောင်နိုင်အောင်မကြိုးစားလျှင် ဤမုန်းတီးမှု အစဉ်အတန်းသည် မည်သည့်အခါမျှ ဆုံးခန်းတိုင်မည် မဟုတ်ချေ။ (ဒေါက်တာမင်းတင်မွန်၊ ဗုဒ္ဓဝါဒနှင့် ခေတ်သစ်ဘဝ၊ စာမျက်နှာ ၅၅-၅၆)ဘုံပျောက်မှာ စိုးကြောက်မိရှာ နောက်ဆက်တွဲ အပိုင်း ၃ဤသို့ဗုဒ္ဓ၏ သံဃာ့ဂိုဏ်းသည် အတွင်းပြိုကွဲမှုများအထပ်ထပ်ဖြစ်ပေါ်လာခြင်းဖြင့် တဖြည်းဖြည်းအင်အားဆုတ်ယုတ်သွားခဲ့သည်။(၁) သံဃာဂိုဏ်းအတွင်း ဂိုဏ်းငယ်အသီးသီးခွဲထွက်ခဲ့၍ စည်းလုံးသိပ်သီးမှုပြိုကွဲခဲ့ရသည်။(၂) ဗုဒ္ဓမတိုင်ခင်က အိန္ဒိယနိုင်ငံတွင် အထင်အရှားရှိနေသော ဟိန္ဒူဝါဒ၊ ဗြဟ္မာဏဝါဒနှင့်ဂျိန်းဝါဒတို့၏ ထိုးနှက်မှုကို အလူးအလှဲခံရခြင်း၊ဘီစီ ၃ ရာစု အတွင်း မောရိယလက်နက်နိုင်ငံကိုအုပ်ချုပ်ခဲ့သော ဧကရာဇ်ဘုရင်အာသောကမင်းကြီး (ဘီစီ ၂၇၃ - ၂၃၂ ခန့်) သည် ဗုဒ္ဓသာသနာကို အလွန်အကျူးချီးမြှောက်ခဲ့ပြီး၊ မောရိယနိုင်ငံတော်တစ်ဝန်းလုံးဗုဒ္ဓသာသနာနှင့် ဗုဒ္ဓဝါဒပြန့်ပွါးရေးကို စွမ်းစွမ်းတမံ ဆောင်ရွက်ခဲ့သည်။ ဤခေတ်သည် ဗုဒ္ဓမြတ်စွာဘုရား ပရိနိဗ္ဗာန်စံတော်မူပြီးသည့်နောက် ဗုဒ္ဓသာသနာအထွတ်အထိပ်ကိုရောက်ခဲ့သော ခေတ်ဟုဆိုရပါမည်။ (သို့သော် အာသောကမင်းကြီးကို ဆက်ခံခဲ့သော သူ၏မြေးဖြစ်သောမင်းများသည် ဂျိန်းဝါဒီများဖြစ်ကြ၍ ထေရဝါဒ ဗုဒ္ဓဘာသာကို ချီးမြှောက်ခြင်းမရှိခဲ့ပါ။ မောရိယမင်းဆက်ပျက်သုဉ်း၍ သုင်္ဂမင်းဆက်ကိုတည်ထောင်ခဲ့သော ပုရ်ှမိတြဟိန္ဒူမင်း (ဘီစီ ၁၅၀ - ၁၈၅) သည် ဘီစီ ၂ ရာစု ကုန်လုနီးအတွင်း ဗုဒ္ဓဝါဒီအကြီးအကျယ်နှိပ်ကွပ် ညှဉ်းပမ်းခဲ့သည်။ ရဟန်းကျောင်းများ၊ စေတီပုထိုးများ၊ သာသနိကအဆောက်အအုံများကိုလည်း မီးတိုက်ဖျက်ဆီးခဲ့သည်။ ဗုဒ္ဓရဟန်းတော်အများအပြားတို့သည် အိန္ဒိယပြည်အလယ်ပိုင်းဒေသမှ ယခုပါကစ္စတန်ရှိရာ ပန်ဂျပ်နယ်မြေကို ပြေးဝင်ခိုလှုံခဲ့ရသည်။ထို့အပြင် ခရစ်နှစ် ၇ ရာစုတွင်အုပ်စိုခဲ့သော ဂုပ်တာနန်းဆက်မှ သလက်မင်းကလည်း ဟိန္ဒူဝါဒကိုမြှောက်စားလို၍ ဗုဒ္ဓဝါဒီများနှင့် သာသနိက ကဆောက်အအုံများကို ဖျက်ဆီးရုံသာမက မဟာဗောဓိပင်ကိုပါ အမြစ်မှတူးဖြတ်ဖြိုလှဲချခဲ့သည်။ တရုတ်ရဟန်းကြီး ဖာတီယန်အစ်စင်နှင့် ဟိယန်ဆင်တို့၏ မှတ်တမ်းများအရ ဗုဒ္ဓသာသနာသည် ကျယ်ပြန့်ခိုင်မာမှုမရှိတော့ဘဲ၊ အိန္ဒိယအလယ်ပိုင်း၊ အရှေ့ဘက် ဘင်္ဂလားနယ်၊ တောင်ဖက် ဒက်ခန်ကုန်းမြင့်တဝိုက်၌သာ ကြိုကြားကြိုကြားသာကျန်ရှိတော့ကြောင်း ဆိုထားသည်။(၃) ခရစ်သက္ကရာဇ် ၃ ရာစု အတွင်းက ကသ္မီရနယ်ရှင် ဟန်မင်းဆက်မှ ဟိန္ဒူဘုရင် မဟိရကုလသည် ယနေ့ပါကစ္စတန်နိုင်ငံတွင် ရှေးဟောင်းအမွေအနှစ်အဖြစ် ထိန်းသိမ်းထားသော ဂန္ဓာရတိုင်းကို မွှေနှောက်ချေမှုန်းခဲ့ရာ၌ ဗုဒ္ဓဝါဒီအများအပြားကို သုတ်သင်ခဲ့သည်။ ဤ အချက်များသည် သမိုင်း၏ဖျောက်ဖျက်မရနိုင်သော အမှန်တရားများဖြစ်သည်။ (ရန်ကုန်တက္ကသိုလ် အရှေ့တိုင်းဘာသာရပ်ဆိုင်ရာ စာပေစဉ်များတွင် ရှာဖွေတွေ့ရှိနိုင်ပါသည်။)မူစလင်တမာန်တော် မိုဟာမက်သည် ခရစ်သက္ကရာဇ် ၅၇၁ ခုနှစ်တွင် မွေးဖွားခဲ့သည်။ သို့ဖြစ်၍ အိန္ဒိယနိုင်ငံတွင် ဗုဒ္ဓဘာသာသည် မိုဟာမက် မမွေးခင်ကပင် ပျောက်ပျက်နေပြီးဖြစ်သည်။ မိုဟာမက် ကွယ်လွန်ပြီးနောက် နှစ်ပေါင်း ၃၀၀ လောက်တွင် အစ္စလာမ်ဘာသာသည် အိန္ဒိယသို့ ရောက်ရှိခြင်းဖြစ်သည်။http://forshwemyanmar.blogspot.com/Myanmar Express\nသတင်းထူး ကဏ္ဍ - ၂\n၁။ ၂၀၁၀ ခုနှစ်မှာ မြန်မာ့နိုင်ငံရေးလောကရဲ့ အကြီးမားဆုံး နိုင်ငံရေးဆိုင်ရာ လုယက်မှုကြီး တစ်ခု ဖြစ်ခဲ့ပါတယ်။ အဲ့ဒါကတော့ တစ်ခြားဟာ လုတာ မဟုတ်ပါဘူး ခမောက်လု ကြတာပါ။ ထို လုယက်မှုက တစ်လ ကျော် ကြာမြင့်ခဲ့ပြီး ဦးခင်မောင်ဆွေ က ခမောက်ကို ရရှိခဲ့ပါတယ်။ ဖြစ်ပုံက ဒီလိုပါ အရင်တုန်းက ခမောက်ပါတီ၊ ခမောက်ပါတီ ဆိုပြီး နာမည်ကြီးဖို့ဒေါ်စုအပါအဝင် NLD က အမျိုးသမီးအားလုံးက ရေချိုးချိန်နဲ့ အိပ်ချိန်က လွဲပြီး ခမောက် ဆောင်းခဲ့ကြပါတယ်။ ထမင်းစားရင်တော့ ခမောက်မချွတ်ကြပါဘူး။ အိမ်ထဲရောက်တော့လဲ ခမောက်တွေ ကိုယ်စီနဲ့ပါပဲ။ အဲ့ဒီနောက် ဒေါ်အောင်ဆန်းစုကြည်ရဲ့ စကားကို လုံးဝ လက်မခံပဲ NDF ပါတီက ရွေးကောက်ပွဲ ဝင်တဲ့အပြင် ခမောက် တံဆိပ် ကိုပါ ပါတီတံဆိပ်လုပ်ဖို့ ကြိုးစားချိန်မှာ လုပွဲပြီး စဖြစ်တော့တာပါပဲ။ တင်သွင်းလိုက်၊ ကန့်ကွက်လိုက်နဲ့။ နောက်ဆုံးတော့ ဦးခင်မောင်ဆွေတို့ NDF က အနိုင်ရခဲ့ပြီး ရွေးကောက်ပွဲကို ဝင်ပြိုင်ခဲ့ပါတယ်။ အဲ့ဒီချိန်က စ ပြီး အရင်တုန်းက ထမင်းစားရင်တောင် ခမောက်မချွတ်တဲ့ ဒေါ်စုကြည်က အသက် ၆၅ နှစ် ကျော်မှ စိတ်ကောက်ပြီး ခမောက် လုံးဝ မဆောင်းတော့တာ အခုထိပါပဲ။၂။ အခြေအနေယိုင်နဲ့ပြီး မျှော်လင့်ချက်မဲ့နေတဲ့ ရွေးကောက်ပွဲရှုံးပါတီများနဲ့ ဖွဲ့စည်းပုံတစ်ခုလုံး ရစရာမရှိအောင် ပျက်ပြားနေတဲ့ NLD တို့အနေနဲ့ အခုချိန်မှာ အလုပ်ကြီးကြီးမားမား တစ်ခု လုပ်ပြရင်း ပြည်သူလူထုဆီက ထောက်ခံမှုရဖို့ စဉ်းစားနေကြပါတယ်။ ဒေါ်အောင်ဆန်းစုကြည် အနေနဲ့ သူ့ရဲ့ဦးဆောင်မှုအောက်မှာ မြန်မာနိုင်ငံတစ်ခုလုံး နတ်ရေကန်ထဲ ပြစ်ချသလို နေ့ချင်းညချင်း တိုးတက်အောင် လုပ်ပြဖို့ အစီစဉ် ရှိပေမယ့်လည်း အရည်အချင်းမရှိတာကြောင့် တစ်လ ကျော်ကြာချိန်အထိ ဘာမှဖြစ်မလာပါဘူး။ ပြည်သူလူထုကလည်း သတိထားမိစ ပြုလာပါပြီ။ ဒီတော့ အခြားပါတီများနဲ့ တိုင်းရင်းသားတွေ၊ လက်နက်ကိုင်တွေကိုပဲ ဦးစားပေးပြီး ပြောနေရပါပြီ။ ရွေးကောက်ပွဲရှုံးပါတီများကလည်း သပျစ်သီးကို မစားရတော့မှ ချဉ်တယ်ဆိုပြီး ဒေါ်စုကြည်ဖက်ကိုလှည့်ကာ ရွေးကောက်ပွဲ ကို ဝင်တုန်းက ဝင်ခဲ့ပြီး ရှုံးတော့မှ မတရားကြောင်းတွေ ပြောနေပါပြီ။ ခုလက်ရှိအနေအထားက ပါတီးရှုံးများရော ဒေါ်စုနဲ့ NLD နှစ်ဖက်လုံးအတွက် အကျပ်ရိုက်စေတာ အမှန်ပါပဲ။ ဒီတော့ ဘာမှမလုပ်တတ်မကိုင်တတ်ကို ဖြင်နေချိန်မှာ တစ်ဖက်ကို တစ်ဖက် သံသယလေးတွေနဲ့ ထောက်ခံ မြှောက်ပင့်နေကြပါတယ်။ တစ်ဖက်ဆီက ရလာတဲ့ မြှောက်ပင့်မှုတွေက ကိုယ့်အတွက် မကောင်းဘူးဆိုတာလည်း အချင်းချင်းသိနေကြပါတယ်။ ဒါပေမယ့်လည်း နည်းလမ်းမရှိတော့ ဘာမှမတတ်နိုင်ပါဘူး။ အစိုးရဖက်ကတော့ အစစအရာရာ ကြိုတင်ပြင်ဆင်ပြီးမှလုပ်ပြီး အမှားမခံသူဖြစ်သလို မှားတဲ့သူတွေကိုလဲ နားလည်ခွင့်လွတ်မှာမဟုတ်ပါဘူး။၃။ ရွေးကောက်ပွဲ မဝင်ခင်တုန်းကတော့ ရွေးကောက်ပွဲကို ဝင်သင့်ကြောင်း အမျိုးမျိုး အမှန်ပြောကြ၊ ဒေါ်အောင်ဆန်းစုကြည်ရဲ့ အမြင်ကို ဆန့်ကျင်ခဲ့ကြပြီး ရွေးကောက်ပွဲ ဝင်ပြီးမှ ရှုံးတော့ ပါတီအချို့ ၁၀၉၊ ၁၁၀ ဖြစ်နေရပါပြီ။ ဒါပေမယ့်လည်း ငါးမရ ရေးချိုးပြန်မယ်ဆိုတဲ့ မြန်မာ့နိုင်ငံရေး သမားတို့ရဲ့ အောက်တန်းစားစိတ်အတိုင်း မစားရတဲ့ အမဲကို သဲနဲ့ ပက်ကြတော့တာပါပဲ။ ရွေးကောက်ပွဲကို တရားမမျှတကြောင်း အမျိုးမျိုးပြောပြီး အပြင်ကနေ အမျိုးမျိုးဆဲနေကြပါတယ်။ ပြည်သူတွေရဲ့ ရွေးချယ်မှု မှန်ကန်တယ်လို့ ပဲ ပြောရပါလိမ့်မယ်။ အဲ့ဒီလို အောက်တန်းစား စိတ်ရှိတဲ့ ပါတီတွေနဲ့ အမတ်တွေကိုသာ ရွေးချယ်ပြီး နိုင်ငံတော် အာဏာပေးလိုက်ပါက မတွေးဝံ့စရာ.....။၄။ အန်တီညု အန်တီညု ဆိုပြီး ဘုမသိ၊ ဘမသိ လူများရဲ့ အကြောင်းပြချက်မဲ့ အသားလွတ်အထင်ကြီး မြှောက်ပင့်မှုတွေအောက်မှာ ဒေါ်စုကြည်လည်း တော်တော် မြောက်နေပါပြီ။ အဲ့လို မြှောက်တဲ့လူများလေ၊ အမြှောက်ခံရသူက စိတ်ကြီးဝင်ပြီး မြင့်လာလေ ဒီမိုကရေစီနဲ့ အလှမ်းဝေးလေ ဆိုတာကို ဒီမိုကရေစီလိုလားသူတို့ သတိချပ်သင့်ဖို့ အချိန် ရောက်ပါပြီ....။ အသားလွှတ်မြောက်စရာမလိုပါဘူး၊ အထင်ကြီးစရာမလိုပါဘူး။ ပုဂ္ဂိုလ်ရေးအရ အထင်ကြီး၊ ချစ်မြတ်နိုးရင် သွားတွေ့ပါ။ တွေ့ဖို့ စောင့်နေပါတယ်။ အလာပဿလာပါ သွားပြောပါ။ အားနေပါတယ်။ နိုင်ငံရေးနဲ့ ပုဂ္ဂိုလ်ရေး ရောရင်တော့ ၁၅ ပါး ပါ မှောက်သွားပါလိမ့်မယ်။ စိတ်ကြီးဝင်နေသူ အနေနဲ့လည်း အလုပ်နဲ့ ထိထိရောက်ရောက် လုပ်ပြဖို့ပဲ ကြိုးစားသင့်ပါတယ်။ ခေါင်းဆောင်နာမည်ခံပြီး သူများထက် ဆန်းသစ်တဲ့ အတွေးတွေမတွေးနိုင်ဘူး၊ ထိရောက်တဲ့ အလုပ်တွေမလုပ်နိုင်ဘူးဆိုရင်တော့ မလုပ်နိုင်တဲ့ အလုပ်တွေကို စွန့်လွှတ်ပြီး စောစာစီးစီးပဲ နှစ် ၃၀ ကျော်နေခဲ့တဲ့ အင်္ဂလန် ကိုပဲ ပြန်သင့်ပါတယ်။ ဘာမှမလုပ်ဘဲနဲ့ အထောက်အပံ့တွေ ညာမစားနေသင့်သလို ကိုယ့်ကို ဘုမသိဘမသိ ထောက်ခံနေသူတွေကိုလည်း ဖြေးဖြေးချင်း ညှင်းပြီး သတ်မနေသင့်ပါဘူး။၅။ လက်တလော နာမည်ကြီး ဝီကီလိခ် က ဖွင့်ချလိုက်တဲ့ ထဲမှာ NLD က အဘိုးကြီးတွေက ပိုးသာကုန် မောင်ပို စောင်းမတတ်ဖြစ်ရကြောင်း၊ အမေရိကန် သံတမန်အနေနဲ့ ထုံးစံအတိုင်း အလွန်စိတ်ပျက်ရပါကြောင်း၊ အလွန်စိုးရိမ်မိပါကြောင်းတွေ ပါလာပါတယ်။ အခုဆိုရင် ဝီကီလိခ်လည်း ပိတ်သွားပါပြီ။ အပိတ်စောသွားတာ ကောင်းတယ်လို့ပဲ ပြောရမလိုဖြစ်နေပါတယ်။ တကယ်လို့များ နောက်ထက် ၄ လ လောက် ဆက်ပြီး ဖွင့်ချမယ်ဆိုရင် NLD က အဘိုးကြီးတွေတင်မဟုတ်ပဲ အဘွားကြီး အကြောင်းပါ စိတ်ပျက်ကြောင်းတွေ၊ အသက်ကြီးသလောက် အချိန်မစီးတဲ့အကြောင်းတွေ ပါလာမှာ သေချာပါတယ်။၆။ ဝီကီလိခ် ကြောင့် အမေရိကန်အနေနဲ့ အရှက်ရစေတာကြောင့် ခုဆိုရင် ဆိုက်ဘာကျွမ်းကျင်သူ လူဆိုးများကို ဆိုက်ဘာ လုံခြုံရေးအတွက် တာဝန်ပေးထားလိုက်ပါပြီ။ နောက်တစ်ကြိမ် အင်တာနက်ပေါ်၌ ခုလို ရှက်ဖွယ်လိလိအဖြစ်အပျက်များ မဖြစ်စေရဘူး လို့လည်း တာဝန်ခံ ပြောရေးဆိုခွင့် ရှိသူများက ပြောကြားခဲ့ပါတယ်။ ဝီကီလိခ်ကြောင့် လက်တလောမှာ အမေရိကန် နဲ့ သံတမန်ဆက်ဆံရေးမှာ နိုင်ငံအားလုံးက သတိထားဆက်ဆံနေကြပြီး ယုံကြည်မှု ကင်းမဲ့နေကြပါတယ်။၇။ အကျယ်ချုပ်ကနေ လွတ်ခါနီးမှာ ဒေါ်အောင်ဆန်းစုကြည် လွတ်လာရင် ဘာလုပ်မှာလဲဆိုတာ အားလုံး စိတ်ဝင်တစား နားစွန့်နေကြတုန်းမှာ ဒေါ်အောင်ဆန်းစုကြည်က twitter သုံးချင်တယ် လို့ ပြောလိုက်လို့ ကျွန်တေယ်တို့တောင် အူတက်အောင် ရယ်လိုက်ရပါသေးတယ်။ twitter သုံးခြင်းက လက်တလော မြန်မာလူထုနဲ့ မြန်မာနိုင်ငံကြီးအတွက် သိပ်ကို အရေးကြီးနေလား၊ twitter သုံးခြင်းကြောင့် မြန်မာနိုင်ငံအနေနဲ့ ဘယ်လို တိုးတက်ပြောင်းလဲခြင်းတွေ ကြုံနိုင်လဲဆိုတာ မြန်မာအရေး ကျွမ်းကျင်သူတွေ၊ ၃ ယောက်ပေါင်း တစ်ဖွဲ့ ဖွဲ့စည်းထားတဲ့ အဖွဲ့တွေက ပြောရေးဆိုခွင့်ရှိသူတွေ မဆွေးနွေးခဲ့သေးပါဘူး။ ဘာကြောင့် သုံးချင်တာလဲ ဆိုတာကိုတော့ သူမကိုယ်တိုင် လည်း မပြောသေးပါဘူး။ ဒါပေမယ့် စကားပြောပွဲတိုင်းမှာတော့ သူမ ကို ဝန်းရံကြပါလို့ အကြိမ်ကြိမ်ပြောနေပါတယ်။ ဒီတော့ twitter သုံးချင်တဲ့ ရည်ရွယ်ချက်ကတော့ ရှင်းပါတယ်။ စည်းရုံးရေးလုပ်ချင်လို့ပါ။ အမှန်တကယ် အရည်အချင်းရှိတဲ့ ခေါင်းဆောင်ကောင်း တစ်ယောက်အတွက် စည်းရုံးရေး အထူးလုပ်နေစရာမလိုပါဘူး။ ကိုယ့်ကို ထောက်ခံဖို့၊ ဝန်းရံဖို့ အကြိမ်ကြိမ်ပြောနေတာ၊ twitter သုံးပြီး follow me လုပ်နေတာက သိပ်ကို ညံ့ဖျင်းတဲ့ အပေါစား စည်းရုံးမှု တစ်ခုပါ။ ဒေါ်စုကြည်အနေနဲ့ ကိုယ့်ကိုယ်ကို ယုံကြည်မှု နည်းနေလို့ စကားပြောတိုင်းမှာ သူမကို ဝန်းရံဖို့ အမြဲပြောတာ နဲ့ twitter သုံးဖို့ စိတ်ကူးပေါက်တာ ဖြစ်ပါလိမ့်မယ်။၈။ ဒေါ်အောင်ဆန်းစုကြည် (သို့) သူရဲနီ။ သရဲဆိုလို့ ဒေါ်အောင်ဆန်းစုကြည်ကို သူရဲမကြီးလို့ မထင်လိုက်ပါနဲ့။ အမှန်က ဟုတ်ပါတယ်။ ဟုတ်ပါတယ်ဆိုတာ ဒီလိုပါ။ ယနေ့ မြန်မာလူမျိုးတို့ အများဆုံး ကြိုက်နှစ်သက်တဲ့ ကလပ် အသင်းကတော့ ပရီးမီးယားလိပ်ခ်က သူရဲနီခေါ် မန်ချက်စတာယူနိုက်တက် အသင်းပါပဲ။ မန်ယူ အသင်းနဲ့ ဒေါ်အောင်ဆန်းစုကြည်တို့ ဘာတွေ တူတာလဲ?? ဆက်ပြောပါမယ်။ လက်တလော မြင်နေရတာတွေပဲ ကြည့်ပါ။ နိုင်ငံရေးလောက၊ နိုင်ငံရေးစာမျက်နှာ နဲ့ နိုင်ငံရေး စကားဝိုင်းတွေမှာပဲ ကြည့်ပါ နိုင်ငံရေးစိတ်ဝင်စား၊ နားလည်တက်ကျွမ်းသူတွေ ထက် ဒေါ်စုကြည်ကို အားပေးထောက်ခံသူတွေက ပိုများနေပါတယ်။ အဲ့လိုပါပဲ အားကစားလောက၊ ဘောလုံးစကားဝိုင်းတွေနဲ့ အင်တာနက် စာမျက်နှာတွေမှာလဲ ဘောလုံးဝါသနာရှင်နဲ့ နာလည်သူတွေထက် မန်ယူအားပေးသူ ပရိတ်သက်တွေက ပိုများနေပါတယ်။ ဘောလုံးပွဲမှာ ကိုယ်ကြိုက်တဲ့ အသင်းမို့ နိုင်စေချင်တာ ပြဿနာ မဟုတ်ပေမယ့် နိုင်ငံရေးမှာတော့ ကိုယ်ကြိုက်တဲ့လူကို နိုင်စေချင်လို့ မဖြစ်ပါဘူး။ နောက်တစ်ခုက မန်ယူအသင်းကို အရင်က ကြိုက်ပေမယ့် သူ့ပရိတ်သက်တွေရဲ့ မလိုအပ်ပဲ အော်ကျယ်အော်ကျယ် လုပ်မှုတွေကြောင့် မန်ယူအသင်းကို မကြိုက်တော့သူတွေ ရှိသလို ဒေါ်စုကြည် ကို အားပေးထောက်ခံသူတွေရဲ့ မလိုအပ်ပဲ ဟောင်ဖွာဟောင်ဖွာ လုပ်မှုတွေကြောင့် ဘေးလူတော်တော်များများက အမြင်ကပ်နေကြပါပြီ။ မန်ယူအသင်းအနေနဲ့ လူမြင်ကပ်ခံရတာ ပြဿနာမဟုတ်ပေမယ့် နိုင်ငံ့ခေါင်းဆောင် လုပ်မယ့်သူတစ်ယောက်အနေနဲ့ ဘာမှတောင် မဘာရသေးဘူး လူမြင်ကပ်ခံရတာ သိပ်များနေရင်တော့ မကောင်းပါဘူး။ ဒီတော့ ဒေါ်စုကြည်ရဲ့ ပရိတ်သက်တွေအနေနဲ့ ဆင်ခြင်ဖို့လိုပါတယ်။ ဒါပေမယ့် တစ်ခု သတိထားဖို့က မန်ယူအသင်းအနေနဲ့ စပွန်ဆာ ကောင်းလို့ လူသစ်တွေ ထပ်ဝယ်နိုင်ပြီး အောင်ပွဲခံနိုင်ပေမယ့် ဒေါ်စုကြည်အနေနဲ့ စပွန်ဆာကောင်းတိုင်း လူသစ်ဝယ်ပြီး အောင်ပွဲခံလို့တော့ မရနိုင်ပါဘူး။၉။ လွတ်လပ်မှုအတွက် ခုန်ချခဲ့တဲ့ ထူးဆန်းတဲ့ ပေါ်တင် အလှူခံမှုနဲ့ နာမည်ကြီးလာတဲ့ ဝေနှင်းပွင့်သုန်ခေါ် မွတ်စလင် ဦးမြအေး ရဲ့ သမီးဟာ ခုဆိုရင် ခုန်မချတော့ပါဘူး။ ကိုယ်ဝန်ရှိနေပြီလို့လည်း ယူကေ သတင်းရက်ကွက် တချို့မှာ ပြောနေကြပါတယ်။ ခုလောလောဆယ်တော့ ဒေါ်အောင်ဆန်းစုကြည် ကိုလည်း အစိုးရက လွှတ်ထားတော့ မြန်မာနိုင်ငံနဲ့ ပါတ်သက်ပြီး ဆန္ဒပြစရာ မရှိဖြစ်နေပါတယ်။ ဒီတိုင်းထိုင်နေပြန်ရင်လည်း ထောက်ပံ့ကြေးမရမှာ ကြောက်တာကြောင့် မြန်မာကို ဆန္ဒမပြတော့ပဲ တရုတ်ကို ဆန္ဒပြပါတော့တယ်။ ပြမှာပေါ့ သူလည်း မွတ်ဆလင်ကိုး။ ပုံမှာမြင်ရတာကတော့ ဒိတ်ဒိတ်ကျဲ ဝေနှင်းပွင့်သုန်က မြန်မာပြည်သူတွေနဲ့ မြောက်ကိုရီးယား ပြည်သူတွေအကျိုးအတွက် အင်္ဂလန်နိုင်ငံရဲ့ လမ်းတစ်နေရကနေ ဆိုင်းဘုတ်ကိုင်ပြီး အော်နေတာပါပဲ။ မြန်မာပြည်သူတွေနဲ့ မြောက်ကိုရီးယား ပြည်သူတို့အနေနဲ့ တရုတ်ဆီက အကူညီတွေနဲ့ တိုးတက်သွားရင် သူရဲကောင်း ဝေးနှင်းပွင့်သုန်ရဲ့ ကျးဇူးကို တစ်သက်မမေ့သင့်ပါ။၁၀။ ဒီပုဂ္ဂိုလ်ကလည်း ဥပတိရုပ်ကို ကြည့်ရုံနဲ့ လေးစားဖို့ ကောင်းနေပါပြီ။ သူလည်း ဝေနှင်းပွင့်သုန်နဲ့ တစ်ဖွဲ့တည်းပါ။ မြန်မာနိုင်ငံနဲ့ မြောက်ကိုရီးယား ပြည်သူတို့အတွက် ယူကေ နိုင်ငံရဲ့ လမ်းပေါ်မှာ ပါးစပ်ဟ ပြီး ၅ မိနစ်တိတိ နေပြခဲ့တဲ့လူပါ။ အဲ့လို စွန့်စားမှုမျိုး မြန်မာပြည်သူတို့အတွက် ဘယ်မြန်မာ သူရဲကောင်းတွေမှ မလုပ်နိုင်ခဲ့ပါဘူး။ မြန်မာပြည်သူအားလုံးနဲ့ မြောက်ကိုရီးယား ပြည်သူအားလုံးအနေနဲ့ တရုတ်အကူအညီကြောင့် တိုးတက်အောင်မြင်မှုတွေ ရရှိတိုင်းမှာ အံ့သြောလေးစား အားကိုဖွယ် ယူကေရောက် မြန်မာ့နိုင်ငံရေးသမား တွေရဲ့ ကျေးဇူးကို မမေ့သင့်ပါ။၁၁။ လက်တလော ဘလော့ပေါ်မှာ စစ်ကြောင့် ထွက်ပြေးလာတဲ့ ဒုက္ခသည်တွေကို ဗွီဒီယိုရိုက်ပြလိုက်၊ စစ်ကြီး အတွန့်ရှည်ဖို့ အကူညီတွေ ပေါ်တင်တောင်းလိုက် လုပ်နေတဲ့ လေးစားအားကျဖွယ် ပဂ္ဂိုလ်များပါ။ ၈၈ ကျောင်းသား ဆိုတာ ဒါမျိုးတွေ လားလို့တောင် သံသရ ဝင်ဖို့ကောင်းသလို ၈၈ အရေးအခင်းက ဒီလို ပြည်သူကို ဒုက္ခပေးချင်သူတွေ များလို့ ဖြစ်လာတယ်ဆိုတာကိုလည်း သုံးသပ်မိဖို့ ကောင်းပါတယ်။ ဘလော့ပေါ်မှာ အလှူခံလို့ ရသမျှကို ထိုင်းနိုင်ငံထိ သွားပေးပါတယ်။ ဒါပေမယ့် ဒုက္ခသည်တွေကို ပေးတာတော့ မဟုတ်ပါဘူး။ စစ်ပွဲကြာရှည်ဖို့အတွက် စစ်တိုက်နေသူတွေကိုပဲ ပေးတာပါ။ အကြမ်းဖက်မှုနဲ့ စစ်ကို လိုလားတဲ့ ၈၈ ကျောင်းသားဟောင်းတွေနဲ့ ကုလားတွေကို မြန်မာပြည်သူတို့ အထူးသတိထားဖို့လိုပါပြီ။ တောမီးလောင် တောကြာင် လက်ခမောင်ခက်ဆိုတဲ့အတိုင်း တောမီး မလောင် လောင်အောင် ကြိုးစားနေကြပါတယ်။ လောင်လာပါက တောမီးကြောင့် ဒုက္ခရောက်သွားတဲ့ သတ္တဝါတွေ ကို မကယ်တဲ့အပြင် တောမီးကိုပဲ အတွန့်ရှည်အောင် လုပ်နေကြပါတယ်။ အဲ့ဒီလူတွေ လက်ထဲ အာဏာရောက်သွားပါက မတွေးဝင့်စရာ....။၁၂။ အထူးသဖြင့် အမေရိကားရောက် မြန်မာများက အမေရိကားရဲ့ တိုးတက်မှုကို ပါးစပ်အဟောင်းသားနဲ့ အားကျပြီး တောသား မြို့ရောက်တဲ့ စတိုင်နဲ့ မြို့ကို ရူးသွပ်သွားကြသလို အမေရိကားကို ခင်တွယ် သွားကြပါတယ်။ အခြားနိုင်ငံရောက် မြန်မာများလဲ အတူတူပါပဲ။ တစ်ခုခု တွေ့တာနဲ့ ငါတို့နိုင်ငံမှာ ဒါမျိုးမရှိဘူး၊ အဲ့ဒါ အစိုးရမကောင်းလို့ ဆိုပြီး ဘာဖြစ်ဖြစ် အစိုးရကို အပြစ်တင်ကြပါတော့တယ်။ ကိုယ်တိုင်က လုပ်နိုင်ကိုင်နိုင် အရွယ်ကောင်းကြီးနဲ့ သူများနိုင်ငံ ကျွန်ခံကာ သူများအကျိုးလုပ်နေပြီး ကိုယ့်နိုင်ငံအကျိုး ကို အစိုးရက မလုပ်ဘူးဆိုပြီး အပြစ်တင်ပါတော့တယ်။ အမေရိကန်နိုင်ငံရဲ့ စီးပွားရေးနဲ့ မြန်မာရဲ့ စီးပွားရေးကို နှိုင်းယှဉ်ဖို့ သတိရကြပေမယ့်။ အမေရိကန် နိုင်ငံတိုးတက်ဖို့ မြန်မာ ပညာတတ်တွေ အများကြီး လုပ်ပေးနေတာနဲ့ မြန်မာနိုင်ငံ မတိုးတက်ဖို့ အမေရိကန်က ပိတ်ဆို့ထားတာကိုတော့ သူတို့တွေ မေ့ချင်ယောင် ဆောင်နေကြပါတယ်။၁၃။ ၂၀၁၀ နှစ်းဆန်းပိုင်းကတည်းက ပညာရှိ အတွေးအခေါ်ရှင် နိုင်ငံရေး သမားတို့ ခန့်မှန်းခဲ့တဲ့ ၂၀၁၀ မှာ လက်ရှိအစိုးရ ကျဆုံးမယ်ဆိုတဲ့ ခန့်မှန်းချက်တွေက ခုဆိုရင် နှစ်ကုန်ဖို့ ရက်ပိုင်း လိုတဲ့အထိ ဘာမှ ဖြစ်မလာပါဘူး။ လက်ရှိအစိုးရရဲ့ ထိုင်ခံက ပိုပြီးတော့တောင် ခိုင်မာလာပါသေးတယ်။ X2O, H2O, ၂၀၁၀ မှာ လက်ရှိအစိုးရ ကျဆုံးမယ် ဆိုတဲ့ အဓိပ္ပါယ် ကောက်ချက်တွေကို တွင်တွင် ကျယ်ကျယ်လုပ်ခဲ့ကြသူတွေကတော့ ခုချိန်မှာ မသိသလိုပဲ အရှက်မရှိ မျက်နှာပြောင်တိုက်ပြီး ဆက်လက်ခန့်မှန်းတုန်းပါပဲ။၁၄။ ၂၀၁၀ တုန်းက ဒေါ်စုကြည်က ဗူးသီးပေးလိုက်လို့ ဥာဏ်ကြီးရှင် နိုင်ငံရေးသမားတို့ အမျိုးမျိုး အဓိပ္ပါယ်တွေ ကောက်ပြီး အထိန်းအမှတ်လုပ်ခဲ့ကြပါတယ်။ ဘူးသံချပ်၊ ဘူးမဏ္ဏပ် နဲ့ ဗူးသီးကြော် ကြွေးတဲ့အထိ ပေါ တောတော နိုင်ခဲ့ကြဖူးပါတယ်။ ၂၀၁၀ မှာ အပေါဆုံး လုပ်ရက်လို့လဲ ပြောလို့ရပါတယ်။ အဲ့ဒီနောက် သူတို့လုပ်သမျှ ဘာမှလည်း ဖြစ်မလာပါဘူး။ ဘာလုပ်လုပ် မအောင်မြင်ခဲ့ကြပါဘူး။ ဒီတော့ ၂၀၁၁ မှာတော့ ဗူးသီးအစား ဒေါ်စုကြည်အနေနဲ့ လက်စွဲတော် ခရမ်းသီး ပေးလိမ့်မယ်လို့ မြန်မာ့အရေး ကျွမ်းကျင်သူတို့က ခန့်မှန်းထားပါတယ် မြန်မာအတိုက်အခံများအနေနဲ့လည်း ခရမ်းလှုပ်ရှားမှုအတွက် သံချပ်များ ကြိုတင်တိုက်ထားကြပြီး ဖြစ်တယ်လို့လဲ နှစ်စဉ် ပေါတောတော သံချပ်များ သီဆိုလျှက်ရှိတဲ့ အိန္ဒိယနိုင်ငံမှာရှိတဲ့ နိုင်ငံရေး သတင်းရက်ကွက်က ရပါတယ်။သမိုင်းဝင်မယ့် လှုပ်ရှားမှု မှတ်တိုင်တစ်ခုပါပဲ။ အသက်တွေရလာပြီး ခလေးတွေ မွေးလာချိန်မှာ ခလေးတွေက ”ဖေကြီးက နိုင်ငံရေး သမားဆိုတော့ ဘယ်လှုပ်ရှားမှုတွေမှာ ဝင်ခဲ့လဲ” လို့မေးရင် သမိုင်းဝင် ဘူးလှုပ်ရှားမှုကြီးမှာ ဝင်ခဲ့တယ်လို့ ဖြေယုံပါပဲ။၁၅။ ဗုဒ္ဓဘာသာ မြန်မာလူမျိုးတို့အနေနဲ့ သံဃာတစ်ပါးကို ဆွမ်းလောင်းလှူချင်လို့ သော်လည်းကောင်း၊ ဆွမ်းကပ်ချင်လို့ သော်လည်းကောင်း ဘုန်းကြီးကျောင်း ကို သွားပြီး ရိုရိုသေသေ လျှောက်ထားရပါတယ်။ ခေတ်တွေ ဘယ်လောက် ပြောင်းပြောင်း ယဉ်ကျေးမှုတွေ ဘယ်လို ပြောင်းပြောင်း ဗုဒ္ဓဘာသာရဲ့ ဘာသာရေးနဲ့ ရိုသေကိုင်းရှိုင်းမှုက ဘယ်တော့မှ မပြောင်းပါဘူး။ ဒါပေမယ့် ဒီနေ့ ခေတ်မှာ မမြင်ဖူးတာ တော်တော်များများကို မြင်တွေ့နေရပါပြီ။ ဒီနေရာ နဲ့ ဒီနေရာ တွေမှာ ပြန်ကြည့်နိုင်ပါတယ်။ ခုလည်း ဘုန်းကြီးများကို ဆွမ်းခံကြွဖို့ လမ်းဘေး သစ်ပင်တွေမှာ စာရွက်ကပ်ခေါ်တဲ့ အနေအထား ရောက်နေပါပြီ။၁၆။ သံဃာ ဖြစ်ပြီး သံဃာ အလုပ်မလုပ်သူတွေကို နိုင်ငံရေးသမားတို့ အင်မတန် အထင်ကြီးလေးစားကြတဲ့အကြောင်းကို ပြောခဲ့ပြီး ဖြစ်ပါတယ်။ သူ့ သံဃာနဲ့ သူ့ ဒါရိကာမ နဲ့တော့ ဟုတ်နေတာပါပဲ။၁၇။ နောက်ထပ် အတိုက်အခံတို့ လေးစားတဲ့ သူတွေကတော့ အနုပညာရှင်တွေက အနုပညာ အလုပ်မလုပ်တဲ့ သူတွေပါပဲ။ တစ်ဖြစ်သည်းတတ်တဲ့ ပရိတ်သက်နဲ့ အပိုလုပ်ပြချင်တဲ့ မင်းသားနဲ့တော့ တော်တော်လိုက်ပါတယ်။ အများကောင်းမှုဆိုတာ လူတိုင်း တစ်နည်းမဟုတ် တစ်နည်းနဲ့ လုပ်နေကြတာပါပဲ။ ဒါပေမယ့် မုတ်ဆိပ်ဖြူတွေ အရှည်ကြီးထားရ၊ ဝတ်စုံဖြူကြီး မချွတ်ရနဲ့ လူတွင်ကျယ်လုပ်ချင်စိတ်တွေ သိပ်များလွန်းနေပါတယ်။ မွေးကတည်းက ခုလိုနေလာတယ် ဆိုရင်တော့ တစ်မျိုးပါ။ တစ်ချိန်က မင်းသားလုပ်ခဲ့၊ ကိုယ်ရည်သွေးခဲ့၊ မိတ်ကပ်တွေ လိမ်းခဲ့ပြီးမှ ခုမှ အတိတ်မေ့သလိုလို၊ ရွှေပျောက်သလိုလို လုပ်နေပါပြီ။ ကောင်းတာလုပ်တာလဲ လုပ်ပါ။ ကိုယ်နဲ့ သက်တူရွယ်တူ မင်းသား အားလုံး နုပျိုပြီး ကြည့်ကောင်းနေသလို အများကြီး ပြင်ဆင်ဖို့ မဆိုလိုပါဘူး။ သာမန်လူထဲက လူတစ်ယောက်လိုပဲ နေထိုင် ဝတ်စား လို့ရပါတယ်။ သန့်သန့်ပြန့်ပြန့် သပ်သပ်ရပ်ရပ် ဆိုရင် ပိုတောင် ကြည့်ကောင်းပါအုံးမယ်။ ဒါပေမယ့်လည်း ဒေါ်စုကြည်ကို ရူးသွပ်သူတိုင်းက တစ်ခု မဟုတ်တစ်ခုတော့ လွတ်နေကြတာပါပဲ။၁၈။ နောက်ဆုံး တစ်ခုကတော့ မြန်မာ့အမျိုးသား ခေါင်းဆောင် ဗိုလ်ချုပ်အောင်ဆန်းက မွေးပြီး မြန်မာ စကား သင်ပေးထားတဲ့ မြန်မာလူမျိုး ဒေါ်အောင်ဆန်းစုကြည်က မြန်မာ မြန်မာလူထုအတွက် ပြောတဲ့ အင်္ဂလိပ်လို စကားတွေပါ။ မြန်မာလူထုကို ပြောချင်တဲ့ စကားတွေကို ဘာကြောင့် အင်္ဂလိပ်လို ပြောခဲ့လဲဆိုတာကိုတော့ ဘယ်လိုနားလည် စဉ်းစား ပေးရမှန်းကို မသိတော့ပါဘူး။ Myanmar Express\nပြည်တွင်းက ပညာတတ်တွေ နိုင်ငံခြားထွက်သွားပြီး အလုပ်လုပ်ကြတာနဲ့ ပတ်သက်ပြီး အပြင် အယူအဆ အမျိုးမျိုး ရှိကြတယ်။ တချို့ကဒါဟာ ဦးနှောက်ယိုစီးမှု(brain drain) ဖြစ်တယ်။ ပညာသင်ကြားပေးခဲ့ရတဲ့ မိခင်နိုင်ငံအတွက် ကြီးမားတဲ့ ဆုံးရှုံးမှု ဖြစ်တယ်လို့ သဘောထားကြတယ်။ပိုဆိုးတဲ့ ပြဿနာဦးနှောက်ယိုစီးမှုထက်ဆိုးတဲ့ ဦးနှောက်ခြောက်ခန်းမှု (braindry) ပြဿနာလည်း ရှိသေးတယ်လို့ ကိုယ်တိုင်လည်း ရေးခဲ့ဖူးတယ်။ ဆရာဝန် ဖြစ်ပြီး ဆရာဝန်မလုပ်ဘဲ ကုမ္ပဏီထောင် စီးပွားရေးလုပ်တဲ့အခါ၊ အထည်အလိပ် အင်ဂျင်နီယာဘွဲ့ရက သင်္ဘောသား သွားလုပ်တဲ့အခါ၊ ဘူမိဗေဒဘွဲ့ရက ဆေးကုမ္ပဏီရဲ့ ဆေးရောင်းသမား သွားလုပ်တဲ့အခါ သူတို့ သင်ယူခဲ့တဲ့ ပညာတွေ မေ့လျော့ ခြောက်ခန်းသွားပြီး အဟာသိကံ ဖြစ်ရတယ်လို့ ရေးခဲ့တာ ဖြစ်တယ်။ ဒီပြဿနာမျိုးဟာ ဖွံ့ဖြိုးဆဲ နိုင်ငံတွေမှာ ပိုပြီး အဖြစ်များတဲ့အတွက် တိုးတက်မှု နောက်ကျမှုဟာ တစ်နေ့ထက်တစ်နေ့ ပိုပြီး ဆိုးလာတယ်လို့ ယူဆကြတယ်။ ကုလသမဂ္ဂ ညီလာခံကြီးတွေမှာ ဒီပြဿနာ ဖြေရှင်းရေး အ တွက် အကြိမ်ကြိမ် ဆွေးနွေးခဲ့ကြပေမယ့် ဒီနေ့အထိ အဖြေရှာမတွေ့နိုင်ကြဘူး။ ချမ်းသာတဲ့ နိုင်ငံတွေက နိုင်ငံပေါင်းစုံရဲ့ အထက်မြက်ဆုံး ဦးနှောက်တွေကို အချောင်ရနေတဲ့အတွက် မှိန်းပြီး မသိချင်ယောင် ဆောင်နေကြတယ်လို့ စွပ် စွဲသံတွေလည်း ကြားရတယ်။ ကျွန်တော်တို့ အမြတ်တနိုး ဂုဏ်ယူဝင့်ကြွားနေရတဲ့ မြန်မာ့ ယဉ်ကျေးမှု အနုပညာရပ်များဟာလည်း ယိုးဒယား၊ တရုတ်၊ အိန္ဒိယ စတဲ့ အိမ်နီးချင်းနိုင်ငံများရဲ့ ယဉ်ကျေးမှု အနုပညာတွေနဲ့ ကူးလူးယှက်နွှယ် နေခဲ့ကြတာပဲ မဟုတ်လား။ ကမ္ဘာကြီးတစ်ခုလုံးဟာ ရွာကြီးတစ်ရွာလို ဖြစ်နေတဲ့ ဒီခေတ်ဒီအခါမှာ ကျွန်တော်တို့ချည်းသက်သက် တံခါးပိတ်နေလို့ မဖြစ်ပါဘူး . . . လွယ်လွယ်နဲ့ ထွက်ခွင့်မပေးဒီနိုင်ငံမှာ ဘွဲ့ရတဲ့အထိ ပညာသင်ယူခဲ့ပြီးမှ နိုင်ငံခြားထွက် အလုပ်လုပ်တဲ့အတွက် နိုင်ငံမှာ နစ်နာတယ်လို့ မြန်မာဆိုရှယ်လစ်ခေတ်က ယူဆခဲ့တယ်။ အဲဒီယူဆချက်ကြောင့် မြန်မာနိုင်ငံသားတွေ နိုင်ငံခြားထွက်ခွင့် လွယ်လွယ်နဲ့ မပေးခဲ့ဘူး။ FRC ကိုင်ထားပြီး အပြီးပြန်တော့မယ့် ''ဖော်ဂွတ်'' (For Good) သမားတွေပဲ အသွားများတယ်။ မြန်မာလူမျိုးများ အတွက်တော့ လွယ်လွယ်နဲ့မထွက်နိုင်အောင် ဘွဲ့နဲ့ဒီပလိုမာအတွက် ပညာရေးလျော်ကြေး ကောက်ခံတဲ့စနစ် စတင်တီထွင် လုပ်ဆောင်ခဲ့ တယ်။ ဒီနေ့အထိ ဒီစနစ် ရှိနေသေးတယ်။ အဲဒီခေတ်မှာ အစိုးရကလွှတ်တဲ့ ပညာတော်သင်နဲ့ အစိုးရကိုယ်စားလှယ် အဖွဲ့တွေလောက်ပဲ နိုင်ငံခြား အသွားအလာ ရှိကြတယ်။ ဒီခေတ်လို ရှော့ပင်းထွက်တယ်ဆိုတာ ကြားတောင်မကြားဖူးကြဘူး။၀ါးလုံးခေါင်းထဲက ထွက်ကြပညာတတ်တွေ နိုင်ငံခြားထွက် အလုပ်လုပ်တာဟာ နိုင်ငံအတွက် ဆုံးရှုံးနစ်နာမှု မဟုတ်ဘူး။ အမြတ်တောင် ထွက်သေးတယ်လို့ ယူဆသူတွေလည်း ရှိတယ်။ ဖွံ့ဖြိုးဆဲ နိုင်ငံတစ်ခုအတွက် အထူးလိုအပ်တဲ့ နိုင်ငံခြားငွေ ရှာ ပေးတာဖြစ်လို့ တားဆီးပိတ်ပင် မလုပ်သင့်ဘူးလို့ သူတို့ကဆိုတယ်။ သီရိလင်္ကာ၊ အင်ဒိုနီးရှားနဲ့ ဘင်္ဂလားဒေ့ရှ် နိုင်ငံတွေဟာ နိုင်ငံခြားသွား နိုင်ငံခြားက ပြန်ပို့တဲ့ နိုင်ငံခြားငွေ နှစ်စဉ် ဒေါ်လာ သန်းရာပေါင်းများစွာ ရရှိနေတာကို ထောက်ပြကြတယ်။ ကမ္ဘာရွာခေတ်မှာ ၀ါးလုံးခေါင်းထဲက ထွက်ကြပါလို့လည်း သူတို့က တိုက်တွန်းနှိုးဆော်ကြတယ်။အရေးကြီးလိုလိုမကြာမီလေးကပဲ မန္တလေးက စာတစ်စောင်ရတယ်။ အငြိမ်းစားဘီအီး (စက်မှု)အင်ဂျင်နီယာကြီး တစ်ယောက်ဆီကပါ။ သူမြင်တဲ့''ဘရိန်းဒရိန်း''ကတော့ တစ်မျိုးဖြစ်တယ်။ အင်ဂျင်နီယာ ဘွဲ့ရပြီး အင်ဂျင်နီယာဆိုတဲ့ ရာထူးကြီး ယူထားပေမယ့် တကယ် လက်တွေ့ကျတော့ စာရင်းအင်းတွေ စာရွက်တွေ၊ အစီရင်ခံစာတွေနဲ့ပဲ အလုပ်ရှုပ်နေရတဲ့ စာရင်းကိုင်လိုလို၊ ရုံးအုပ်စာရေးကြီးလိုလို ဖြစ်နေတာကမှ အမှန်တကယ် ''ဘရိန်းဒရိန်း'' ဖြစ်တာပါတဲ့။ဘရိန်းဂိန်းနိုင်ငံခြားထွက် အလုပ်လုပ်တဲ့အတွက် ပိုပြီး မျက်စိပွင့်နားပွင့် ဖြစ်လို့ ''ဘရိန်းဂိန်း'' (brain gain) ဖြစ်တယ်လို့ ပြောချင်ပါတယ်တဲ့။ ဆက်ပြီးသူက တိန့်ရှောင်ဖိန်ရဲ့လုပ်ရပ် ဆိုတဲ့ အကြောင်းတစ်ခု ပြောထားသေးတယ်။ တိန့်ရှောင်ဖိန် အာဏာပြန်ရ တဲ့အခါမှာ ပညာထူးချွန်တဲ့ လူငယ်တွေကို အမေရိကနဲ့ ဥရောပနိုင်ငံတွေဆီ ပညာသင်လွှတ်တယ်။ တခြားသူတွေက ဒီလူတွေပြန်မလာရင် ဘယ်လိုလုပ်မလဲလို့ မေးတော့ ကိစ္စမရှိပါဘူးလို့ ပြန်ဖြေတယ်။ လက်တွေ့မှာလည်း အတော်များများ ပြန်မလာဘဲ ဟိုနိုင်ငံတွေမှာ အလုပ်လုပ်နေကြပြီး တချို့က ဟိုနိုင်ငံသားအဖြစ်တောင် ခံယူလိုက်ကြတယ်။ပါရဂူတွေအများကြီးဒါပေမယ့် တံခါးဖွင့် စီးပွားရေးစနစ် ကျင့်သုံးလိုက်လို့ စီးပွားရေး တစ်ရှိန်ထိုး တိုးတက်သွားတဲ့ အခါကျတော့ အဲဒီလူတွေ အများကြီး ပြန်လာကြတယ်တဲ့။ အဲဒီထဲမှာ ပါရဂူဘွဲ့ရ ပညာရှင်တွေလည်း အများကြီး ပါလာတယ်။ တချို့ဆိုရင် နိုင်ငံခြားသားပညာရှင် (expatriate) အဖြစ် တရုတ်ကုမ္ပဏီကြီးတွေမှာ လခကောင်းကောင်းနဲ့ ၀င်လုပ်ကြသတဲ့။ ဒါတော့ ဟုတ်တယ်။ ရှစ်ဆယ်ခုနှစ်တွေ အတွင်းက FRC တပည့်တွေ အများကြီး အဲဒီအချိန်က တရုတ်(တိုင်ပေ)ကို ဖော်ဂွတ်ပြန်သွား ကြတယ်။ အခု ဒီဘက်ပိုင်း နှစ်တွေကျတော့ သူတို့ထဲက တချို့ဟာ ပေကျင်းတို့ ရှန်ဟိုင်းတို့မှာ ပြောင်းရွှေ့နေထိုင်ကြတာ တွေ့ရတယ်။ယုံကြည်စိတ်ချမှုအပြညမန္တလေးက အငြိမ်းစား အင်ဂျင်နီယာကြီးကတော့ ပညာတတ်တွေ နိုင်ငံခြား ထွက်သွားတဲ့အတွက် (၁) အတွေ့အကြုံနဲ့ ပညာအရည်အချင်း တိုးတက်တယ် (၂)မိသားစု စားဝတ်နေရေး ပြေလည်စေတယ်။ (၃)တိုင်းပြည်အတွက် လိုအပ်တဲ့ နိုင်ငံခြားငွေ ရစေတယ်။(၄) ထွက်သွားသူတွေနေရာမှာ နောက်လူတွေ အလုပ်ရလို့ အလုပ်လက်မဲ့ လျော့နည်းစေတယ်လို့ နံပါတ်စဉ်ထိုးပြီး ထောက်ခံအားပေးသွားပါတယ်။ မြန်မာလူမျိုးတိုင်းဟာ ကိုယ့်အိုးကိုယ့်အိမ်ကို အင်မတန်ခင် တွယ်တတ်သူတွေ ဖြစ်လို့၊ တစ်နေ့နေ့ကျရင် မြန်မာပြည်ကို ပြန်မလာဘဲ မနေပါဘူးလို့လည်း သူကယုံကြည်စိတ်ချမှု အပြည့်ရှိပါတယ်။နိုင်ငံခြားထွက်သွားတဲ့ တပည့်တွေ ရာပေါင်းများစွာနဲ့ အဆက်အသွယ် မပြတ်တာကြောင့် ဒီအချက်ကိုတော့ သဘောတူတယ်။ တစ်နေ့မှာ သူတို့အားလုံး ပြန်လာကြမယ်ဆိုတာ စိတ်ချယုံကြည်တယ်။နယ်ပယ်ကျဉ်းလွန်းလို့နှစ်ပေါင်းနှစ်ဆယ်ကျော် ကျောင်းဆရာ လုပ်ခဲ့ရာမှာ ကျောင်းသူ ကျောင်းသား အများစုက မြန်မာပြည်ပေါက် တရုတ်လူမျိုး ဖြစ်ကြတယ်။ တချို့ဆို တရုတ်စကားတောင် မတတ်ကြဘူး။ ဆိုရှယ်လစ် စကားလုံးတွေ လူတိုင်းရွတ်နေတဲ့ ခေတ်မှာ လုပ်ကိုင်စားစရာ နယ်ပယ်ကျဉ်းမြောင်းလွန်းလို့သာ သူတို့သွားကြတာ ဘယ်သူမှတော့ သွားချင်ကြတာ မဟုတ်ပါဘူး။ မြန်မာလူမျိုးစစ်စစ်တွေ မဆိုထားနဲ့ သူတို့လို မြန်မာပြည် ပေါက်တရုတ်တွေနဲ့ အိန္ဒိယသားတွေတောင် မြန်မာပြည်အကြောင်း ပြောရင် မျက်ရည်မ၀ဲဘဲ မနေနိုင်ကြပါဘူး။ အခွင့်သာတဲ့ တစ်နေ့မှာ သူတို့ပြန်လာကြမှာပါ။ဘာကြောင့် သေချာတာလဲ၉၀ ရာခိုင်နှုန်းလောက်ကို ပြန်လာမှာပါလို့တောင် ပြောရဲတယ်။ ဘာကြောင့် ဒါလောက် သေချာနေရတာလဲလို့ မေးရင် မြန်မာစကား မတတ်တဲ့လူတွေတောင် ပျော်လွန်းလို့ ကုတ်နဲ့ကော်ထုတ်တောင် မပြန်ချင်တော့တာတွေကို လက်ညှိုးထိုးပြလိုက် ချင်တယ်။ မြန်မာပြည်မွေး၊ မြန်မာပြည်မှာကြီးပြီး မြန်မာစကား တစ်မျိုးတည်းသာ ပြောတတ်သူတွေ ပြန်မလာဘဲ မနေနိုင်ပါဘူး။ ပြန်လာတဲ့အခါ တချို့ စုမိဆောင်းမိတာလေးတွေ ပိုက်ပြီး ပြန်လာကြမယ်။ တချို့က ပညာရှင်တွေ ပါရဂူတွေ ဖြစ်ပြီး ပြန်လာကြမယ်။ တချို့ ကျွမ်းကျင်လုပ်သားတွေ အဖြစ် ပြန်လာကြမယ်။ လက်ချည်းသက်သက် ပြန်လာဖူးသူလည်း ရှိနိုင်ပါတယ်။ကူးလူးယှက်နွှယ်ဘယ်လိုနည်း ဘယ်လိုပုံစံနဲ့ပဲ ပြန်လာလာ၊ တိုင်းပြည်အတွက်ကတော့ အကျိုးရှိတာပါပဲ။ ကမ္ဘာ့နိုင်ငံပေါင်းစုံက အမျိုးမျိုးအဖုံဖုံ ပညာရပ်တွေ၊ အတွေ့အကြုံ ဗဟုသုတတွေ လုပ်နည်းလုပ်ဟန်တွေ ဖြည့်ဆည်း ရယူနိုင်ပါတယ်။ ကျွန်တော်တို့ အမြတ် တနိုး ဂုဏ်ယူဝင့်ကြွားနေရတဲ့ မြန်မာ့ယဉ်ကျေးမှု အနုပညာရပ်များဟာလည်း ယိုးဒယား၊ တရုတ်၊ အိန္ဒိယ စတဲ့ အိမ်နီးချင်းနိုင်ငံများရဲ့ ယဉ်ကျေးမှု အနုပညာတွေနဲ့ ကူးလူးယှက်နွှယ် နေခဲ့ကြတာပဲ မဟုတ်လား။ ကမ္ဘာကြီးတစ်ခုလုံးဟာ ရွာကြီးတစ်ရွာ လို ဖြစ်နေတဲ့ ဒီခေတ်ဒီအခါမှာ ကျွန်တော်တို့ချည်း သက်သက် တံခါးပိတ်နေလို့ မဖြစ်ပါဘူး။ တံခါးတွေ ဖွင့်ထားမှ အခန်းထဲက လေဆိုးလေပုပ်တွေ လွင့်စင်ထွက်သွားပြီး ပြင်ပက လေကောင်းလေသန့်တွေ ၀င်ရောက်လာမှာ ဖြစ်ပါတယ်။လူထုစိန်ဝင်းMyanmar Express\nငါးမင်းဆွေမှ ဒေါ်အောင်ဆန်းစုကြည်သို့ (၃)\nမင်္ဂလာပါ မစု။ မစုလို့ ခေါ်ဝေါ် သုံးနှုန်းတာကို စာဖတ်ပရိသတ် အချို့က ဒါဟာ မရိုမသေ ခေါ်ဝေါ်တာ ဖြစ်ကြောင်း ဝေဖန် ပြောဆို လာကြပါတယ်။ ကျွန်တော့် အစ်မအကြီးဆုံး ဒေါ်ညိုဟာ မစုထက် တစ်နှစ်ကြီး ပါတယ်။ အစ်မကြီး ဒေါ်ညိုကိုလည်း ကျွန်တော် မညိုလို့ပဲ ခေါ်ခဲ့ပါတယ်။ မစုထံသို့ အိတ်ဖွင့်ပေးစာ (၁)နှင့် ''အမြန်ဆုံး ရုန်းထွက် လိုက်ပါတော့လား'' ဆောင်းပါးများကို ရေးခဲ့တဲ့ ၂၀၀၇ ခုနှစ် အချိန်တုန်းက မစုဟာ နေအိမ်မှာ အကျယ်ချုပ်နဲ့ နေထိုင်နေရတဲ့ အချိန်ဖြစ်ပါတယ်။ ဒီလို အခြေအနေမျိုးမှာ မစုကို ကရုဏာ ပိုခဲ့မိပြီး မစုလို့ ခေါ်ဝေါ်ခဲ့ခြင်း ဖြစ်ပါတယ်။ အဲဒီစာတွေထဲမှာ "မစုရေ" "မစုရေ" လို့ စာပိုဒ်ရဲ့ အစတိုင်းမှာ နွေးထွေးစွာ ခေါ်ဝေါ်ခဲ့ပါတယ်။ မျက်စိအောက်က ပျောက်သွားတဲ့ ဆယ်ကျော်သက်ရွယ် အစ်မကြီး တစ်ယောက်ကို စကားပြော တတ်ကာစ မောင်ငယ်လေး တစ်ယောက်က တစာစာ တမ်းတခေါ်နေတဲ့ သဘောပါပဲ။ နောက်ပြီး မစုဟာ ကျွန်တော်တို့ လွတ်လပ်ရေး ဖခင်ကြီးရဲ့ သမီး ဖြစ်တာကြောင့် အစ်မရင်း တစ်ယောက်လို သဘောထားခဲ့ မိပါတယ်။ ခု မစု လွတ်မြောက် လာချိန်မှာ ဒေါ်စုလို့ မခေါ်ချင်တော့ ပါဘူး။ ဟိုအရင်တုန်းက မစုအပေါ် ဖြစ်ပေါ်ခဲ့တဲ့ အကြင်နာ၊ ကရုဏာ စိတ်တွေဟာ ခုထက်ထိ ရှင်သန်နေဆဲ ဖြစ်တဲ့အတွက် မစုလို့ပဲ ဆက်၍ ခေါ်ခွင့်ပေးဖို့ အနူးအညွတ် မေတ္တာ ရပ်ခံ အပ်ပါတယ် မစု။မစု ခင်ဗျား--- နိုဝင်ဘာလ (၂၅) ရက်နေ့တုန်းက မစုတို့ ရုံးရှေ့မှာ ဖြစ်ခဲ့တာတွေနှင့် ပတ်သက်ပြီး ကျွန်တော်ရှင်းလင်း တင်ပြပါရစေ။ နိုဝင်ဘာလ (၂၄) ရက်နေ့ နေ့လည် (၁၂)နာရီလောက်မှာ ကျွန်တော်ဟာ မစုထံသို့ အိတ်ဖွင့်ပေးစာ တစ်စောင် မော်နီတာ ဂျာနယ်ပါ ကျွန်တော်ရေးတဲ့ ဆောင်းပါး နှစ်ပုဒ်၊ သတင်းစာပါ ကျွန်တော်ရေးတဲ့ ဆောင်းပါး (၄) ပုဒ် တို့ကို မစု ဖတ်နိုင်ဖို့ အတွက် မစုတို့ ရုံးချုပ်ရဲ့ စာပေးစာယူမှာ တရားဝင် မှတ်ပုံတင် လက်မှတ်ထိုးပြီး ပေးအပ်ခဲ့ပါတယ်။ စာအိတ်ပေါ်မှာ "သို့/ ဒေါ်အောင်ဆန်းစုကြည်" "မှ/ ငါးမင်းဆွေ" လို့ ရေးထားပါတယ်။ ဒီအချိန်မှာ မစုဟာ ရုံးချုပ်ရဲ့ အောက် ထပ်မှာ စည်းဝေးပွဲ လုပ်နေပါတယ်။ မစုကို ကျွန်တော် လှမ်းမြင်နေရ ပါတယ်။ မန္တလေးတိုင်း ဒေသကြီးမှ အမျိုးသမီး တစ်ဦး တင်ပြပြောဆို နေတာကိုလည်း တွေ့မြင် နေရပါတယ်။ မစုကို အနီးကပ်တွေ့ချင် မြင်ချင်တဲ့ ဆန္ဒပြင်းပြ နေတာကြောင့် (၁၀) မိနစ်ခန့် မစုမျက်နှာကို ငေးမော ကြည့်ရှုပြီးမှ မစုတို့ ရုံးချုပ်ကနေ ကျွန်တော် ထွက်ခွာခဲ့ပါတယ် မစု။မစု ခင်ဗျား--- ရန်ကုန်မြို့ထဲမှာ ကျွန်တော် ကားမောင်းနေတုန်း ဖုန်းဝင်လာပါတယ်။ ဖုန်းဆက်သူက သူဟာ NLD ရုံးချုပ်က ဦးဝင်းထိန် ဖြစ်ကြောင်း ပြောပါတယ်။ သူက ခင်ဗျားရဲ့ ပေးစာကို ဒေါ်အောင်ဆန်း စုကြည်ထံ မတင်ပြနိုင်ကြောင်း ပြောလာပါတယ်။ "ငါးမင်းဆွေမှ ဒေါ်စုကြည်သို့ (၂)" လို့ ခေါင်းစဉ် တပ်ထားတာကို မကြိုက်ကြောင်း "ဒေါ်စုကြည်" မှာ အမည်ရင်း မဟုတ်ကြောင်း၊ "ဒေါ်အောင်ဆန်းစုကြည်" လို့သာ ခေါ်ဝေါ် သုံးနှုန်းရမှာ ဖြစ်ကြောင်း ပြောလာပါတယ်။ ကျွန်တော်က ၂၀၀၇ ခုနှစ်တုန်းက သတင်းစာထဲမှာ "ငါးမင်းဆွေမှ ဒေါ်စုကြည်သို့" ဆိုတဲ့ ခေါင်းစဉ်နဲ့ ရေးသားခဲ့ကြောင်း၊ ဒါကြောင့် ယခုလည်း "ငါးမင်းဆွေမှ ဒေါ်စုကြည်သို့ (၂)" ဟု ရှေ့နောက် လျှော်ညီအောင် ရေးခဲ့ခြင်းသာ ဖြစ်ကြောင်း၊ ကျွန်တော်ပေးသော ဆောင်းပါး အပုဒ်တိုင်းရဲ့ ထိပ်မှာ "အစ်မကြီး ဒေါ်အောင်ဆန်း စုကြည်သို့ ရိုသေစွာဖြင့် အမှတ်တရ" လို့ ရေးသားပြီး လက်မှတ်ရေးထိုး ထားပါကြောင်း၊ အစ်ကိုကြီးက "ဒေါ်အောင်ဆန်း စုကြည်"လို့ ပြင်စေလိုလျှင်လည်း ကျွန်တော် ပြင်ပေးပါမယ်။ ဒီလိုပြင်လိုက်လျှင် ကျွန်တော့်စာကို ပို့ပေး နိုင်မှာလားဟု မေးရာ ဦးဝင်းထိန်က မပို့ပေးနိုင်ကြောင်း၊ ခင်ဗျား စာထဲမှာ မှားယွင်းမှု အချို့ ပါရှိနေကြောင်း ပြောပါတယ်။ ကျွန်တော်က ကျွန်တော်ရေးတဲ့ စာတွေ၊ ဆောင်းပါးတွေ ထဲမှာ မှားတာရှိလျှင် ဒေါ်အောင်ဆန်း စုကြည်က လူသိရှင်ကြား ဝေဖန် ထောက်ပြပေးပါလို့ ရေးထားကြောင်း၊ မှားတာမှန်တာ ဆုံးဖြတ်ရမည်မှာ ဒေါ်အောင်ဆန်း စုကြည်သာ ဖြစ်ကြောင်း ပြောလိုက်ပါတယ်။ ဦးဝင်းထိန်က ဒီစာကို ဘယ် နည်းနဲ့မှ မတင်ပေး နိုင်ကြောင်း ပြန်ပြောပါတယ်။ ဒီစာကို မတင်ပေး နိုင်ရင်လည်း ကျွန်တော် ရေးထားတဲ့ သတင်းစာနဲ့ ဂျာနယ်များပါ ဆောင်းပါးများကို တင်ပေးပါဟု ပြောရာ ဦးဝင်းထိန်က မတင်ပေးနိုင်ကြောင်း ပြောပါတယ်။ ဒီလို ဦးဝင်းထိန်ရဲ့ ပြောကြားချက် များကြောင့် ဦးဝင်းထိန်ဟာ ဒေါ်အောင်ဆန်း စုကြည်ကို နားမျက်စိ ပိတ်နေသူဟု ကျွန်တော် ခံစားထင်မြင်မိခဲ့ ပါတယ် မစု။မစု ခင်ဗျား---- ထိုနေ့ညနေမှာပဲ ရပ်ကွက်တွင်းရှိ စတိုးဆိုင်မှ တီရှပ် အဖြူတစ်ထည်နှင့် ဆော့ပင်အနီ တစ်ချောင်းတို့ကို ဝယ်ပြီး ဘာတာမှတ်တိုင် အနီးရှိ ပန်းချီဆရာ တစ်ဦးအား တီရှပ်ပေါ်တွင် "ဒေါ်အောင်ဆန်း စုကြည်ကို နားမျက်စိ မပိတ်ပါနဲ့၊ မော်နီတာ ဂျာနယ်မှ ငါးမင်းဆွေ၏ မေတ္တာလမ်းစဉ် မှတစ်ပါး အခြားမရှိပါ ဆောင်းပါးကို ဒေါ်အောင်ဆန်း စုကြည်သို့ ပို့ပေးပါ" လို့ ရေးခိုင်းခဲ့ပါတယ်။ အဲဒီနောက် သတင်း ဂျာနယ်တိုက် (၄)ခုသို့ ဖြစ်ပျက်သည့် အကျိုးအကြောင်းကို ပြောပြပြီး မနက်ဖြန် နေ့လည် (၁၁ )နာရီတွင် မစုတို့ ရုံးချုပ်သို့ သွားပြီး ဦးဝင်းထိန်နှင့် တွေ့ဆုံမည် ဖြစ်ကြောင်း သတင်းပေးခဲ့ပါတယ်။ သတင်းဂျာနယ် အချို့ကို သတင်း ပေးခဲ့ခြင်းသာ ဖြစ်ပြီး ညှိနှိုင်းတိုင်ပင် ခေါ်ယူခြင်း မလုပ်ခဲ့ပါ။ ခေါ်ပိုင်ခွင့်လည်း ကျွန်တော့် တွင် မရှိပါ။ နောက်နေ့ နေ့လည် (၁၁) နာရီတိတိ အချိန်မှာ ကျွန်တော် မစုတို့ ရုံးချုပ်ရှေ့သို့ ရောက်ခဲ့ပါတယ်။ ရုံးရှေ့မှာ ကားတွေ ပိတ်နေတာကြောင့် ရုံး တစ်ဖက်မှာရှိတဲ့ လဖက်ရည် ဆိုင်ရှေ့မှာ ကျွန်တော့်ရဲ့ ဆန်နီပစ်ကပ် ကားကို ရပ်လိုက် ပါတယ်။ ကားပေါ်က ဆင်းပြီး မစုတို့ ရုံးရှေ့ကို တိုက်ရိုက် လာခဲ့ပါတယ်။ ရုံးရှေ့ရောက်တော့ သတင်းထောက် တစ်ဦးက ဒီရုံးရှေ့ကို ဘာကြောင့် လာရကြောင်း မေးပါတယ်။ ကျွန်တော်က အထက်မှာ ရေးခဲ့တဲ့ အတိုင်း မနေ့က ဖြစ်ပျက်တဲ့ အဖြစ်အပျက် အားလုံးကို ပြောပြပြီး ကျွန်တော့်ရဲ့ စာနဲ့ ဆောင်းပါးတွေကို ဒီရုံးမှ ရုံးအဖွဲ့မှူး ဖြစ်သူ ဦးဝင်းထိန်က ဒေါ်အောင်ဆန်း စုကြည်ထံသို့ တင်ပေးနိုင်ပါရန် အတွက် ဦးဝင်းထိန်နဲ့ တွေ့ဆုံရန် လာရောက်ခြင်း ဖြစ်ကြောင်း ရှင်းပြခဲ့ ပါတယ်။ ဒီလို ရှင်းပြတဲ့ နေရာမှာ ရောက်နေတဲ့ သတင်းထောက် အားလုံး ကြားနိုင်ရန်နဲ့ အသံသွင်းစက်ထဲ အသံ ကောင်းမွန်စွာ ဝင်နိုင်ရန် နှစ်ကိုယ်ကြား ပြောသော အသံထက် အနည်းငယ် ကျယ်သော အသံဖြင့် ပြောဆို ရှင်းပြခဲ့ပါတယ်။ အဲဒီနောက် ပါလာတဲ့ မော်နီတာ ဂျာနယ်ပါ ဆောင်းပါး နှစ်ပုဒ်နှင့် ငါးမင်းဆွေမှ ဒေါ်အောင်ဆန်း စုကြည်သို့ (၂) အိတ်ဖွင့်ပေးစာ တို့ကို ပြည်တွင်း သတင်းထောက်တွေကို ပေးဝေခဲ့ပါတယ်။ မစုတို့ ရုံးအဖွဲ့မှ တိုက်ပုံ ဝတ်ထားတဲ့ အသက်ကြီးပိုင်း တစ်ယောက်က ဦးမင်းဆွေ ဘာဖြစ်ချင် သလဲလို့ မေးပါတယ်။ ကျွန်တော်က ကျွန်တော့်ရဲ့ စာနဲ့ ဆောင်းပါးများကို ဒေါ်အောင်ဆန်း စုကြည်ထံသို့ ပို့ပေးနိုင်ရန် ဦးဝင်းထိန်နဲ့ တွေ့ဆုံ လိုပါကြောင်း၊ ဖြစ်နိုင်လျှင် ဒေါ်အောင်ဆန်း စုကြည်နဲ့ တွေ့ပြီး မနေ့က ဖြစ်ပျက်ခဲ့သည် များကို ရှင်းပြလိုပါကြောင်း ပြောခဲ့ပါတယ်။ ထိုပုဂ္ဂိုလ်က သတင်း ပို့ပေးမည် ဖြစ်ကြောင်း၊ ခေတ္တ စောင့်ရန် ပြောပါတယ်။ ကျွန်တော်က ရုံးထဲမှာ ဝင်စောင့်ဖို့ ရုံးနယ်နိမိတ်ကို ခြေတစ်လှမ်း ဝင်လိုက်တာနဲ့ ကျွန်တော့်ကို လက်နဲ့တားပြီး အပြင်မှာ စောင့်ရန် ပြောပါတယ်။ ဒေါ်အောင်ဆန်း စုကြည်နဲ့ ဦးဝင်းထိန်တို့ကို တွေ့ဆုံရန် လာရောက်တဲ့ ပြည်သူ တစ်ယောက်ကို ရုံးထဲဝင်ပြီး စောင့်ဆိုင်းခွင့် မပြုတာ အလွန် ရိုင်းစိုင်းတဲ့ လုပ်ရပ် ဖြစ်ပါတယ်။ ငါးမင်းဆွေ ဆိုတာ ဒေါ်အောင်ဆန်း စုကြည်ကို ဝေဖန် ခဲ့တာကြောင့် အငြိုးအတေး အာဃာတကြီးစွာ ရိုင်းရိုင်းစိုင်းစိုင်း ဆက်ဆံလိုက်ခြင်း ဖြစ်တယ်လို့ ကျွန်တော်ထင်ပါတယ် မစု။မစု ခင်ဗျား--- ကျွန်တော် ငါးမင်းဆွေဟာ နိုင်ငံပိုင် သတင်းစာများက နေပြီး မစုကို ဝေဖန် ထောက်ပြတာတွေ ရှိခဲ့ပါတယ်။ အဲဒီ အချိန်တုန်းက မစုဟာ နေအိမ်မှာ အကျယ်ချုပ် ခံထားရတာမို့ မစုဘက်က ကျွန်တော် ရေးတာတွေကို ပြန်လည် ဝေဖန် ထောက်ပြခွင့် မရှိခဲ့ပါဘူး။ ယခု မစု လွတ်မြောက်လာချိန်မှာ ကျွန်တော် မစု အပေါ် ရေးသားခဲ့တာ တွေဟာ ဘာတွေများ မှားနေပါ သလဲလို့ လူသိရှင်ကြား ဝေဖန် ထောက်ပြပေးဖို့ သတင်းဆောင်းပါး အချို့ကို လာပေးတာပါ။ ဒါဟာ လွတ်လပ်စွာ ရေးသားပြောဆို ဝေဖန်နိုင်မှုပါ။ ဒါဟာ တရားမျှတတဲ့ လုပ်ရပ်ပါ။ ဒါဟာ မစုတို့ ပြောပြောနေတဲ့ ဒီမိုကရေစီ ကျင့်စဉ်တစ်ခု ပါ။ ဒီလို ဒီမိုကရေစီ ကျင့်စဉ်နှင့် အညီ ကျွန်တော့် ဆောင်းပါးများကို ဝေဖန် ထောက်ပြ နိုင်ပါရန် လာပေးတာကို မစုထံ မတင်ပြခြင်း၊ ထိုသို့ မတင်ပြခြင်း အတွက် မိမိ ခံစားရသည့် ခံစားချက်ကို မိမိ အင်္ကျီပေါ်တွင် ရေးပြီး မတင်ပေး နိုင်ဘူးဟု ပြောဆိုသူ ဦးဝင်းထိန်နဲ့ တွေ့ဆုံနိုင်ရန် အေးအေးဆေးဆေး လာရောက်သူကို ရုံးအတွင်း ဝင်ထိုင်စောင့်ခွင့် မပြုဘဲ အပြင် ပလက်ဖောင်း ပေါ်တွင် တစ်နာရီလောက် မတ်တပ်ရပ် စောင့်ခိုင်းထားခြင်း တို့ဟာ ဒီမိုကရေစီကို စော်ကားခြင်း ဖြစ်ပါတယ် မစု။မစု ခင်ဗျား--- မစုရုံးရှေ့မှာ ထိုင်ခုံ မရှိပါဘူး။ ရုံးရဲ့ လမ်းတစ်ဖက်က လက်ဖက်ရည်ဆိုင် ဒါမှမဟုတ် ကားထဲထိုင် စောင့်နေ ပြန်ရင်လည်း ကျွန်တော့်ကို တွေ့ဖို့ ခေါ်လျှင် လိုက်ရှာနေရမှာ စိုးလို့ရယ်၊ လက်ဖက်ရည် ဆိုင်ထဲမှာ ထောက်လှမ်းရေး အဖွဲ့အစည်းတွေ ရှိနေတာကြောင့် ရုံးရှေ့မှာပဲ မိုးတိုးမတ်တပ်နဲ့ ခေါ်နိုးခေါ်နိုး တစ်နာရီလောက် စောင့်နေရပါတယ်။ ခန္ဓာကိုယ် အလေးချိန်က များလွန်းတာကြောင့် မတ်တပ် မရပ်နိုင်တဲ့ အဆုံး လမ်းဘေး ပလက်ဖောင်းမှာ ဖင်ထိုင်ချခဲ့ ရပါတယ်။ ၁၉၈၀ ခုနှစ် ကနေ ယခု ထက်ထိတိုင် နှစ် (၃၀) လုံးလုံး မြန်မာနိုင်ငံ ဆားထုတ်လုပ်သူ အကြီးဆုံး (၁၀) ဦးမှာ တစ်ဦး အပါအဝင် ဖြစ်တဲ့ ကျွန်တော်ဟာ လူတစ်ယောက်ကို တွေ့ခွင့်ရဖို့ အတွက် ဒီတစ်ခါပဲ အောက်ကျနောက်ကျ ဖြစ်ခဲ့ရဘူး ပါတယ်။ မပြောကောင်း ပြောကောင်း ပြောရလျှင် ဆားလုပ်ငန်းရှင်ကြီး ငါးမင်းဆွေဟာ မစုတို့ ရုံးရှေ့မှာ လမ်းဘေး သူတောင်းစား တစ်ယောက်ဖြစ်ဖို့ ခွက်စုတ် တစ်လုံးသာ လိုတော့တဲ့ အဖြစ်သို့ ရောက်ခဲ့ရပါတယ် မစု။မစု ခင်ဗျား--- အဲဒီနေ့က ဦးဝင်းထိန်နဲ့သာ တွေ့ခွင့် ရခဲ့ပါတယ်။ မစုနဲ့ တွေ့ခွင့် မရခဲ့ပါ။ မစုနဲ့ ၅ မိနစ်လောက်တောင် တွေ့ဆုံ ရှင်းလင်းပြခွင့် မရတဲ့အတွက် ကျွန်တော် ဝမ်းနည်းမိပါတယ်။ ကျွန်တော့်ဘက်က မစုကို ရှင်းလင်း ပြောဆို ချင်တာကို မပြော နိုင်ခဲ့တဲ့ အတွက် လူ့အခွင့်အရေး ရှုံးဆုံးသလို ဖြစ်ခဲ့ရပါတယ်။ ဘယ်လို ဖြစ်ကြတာလဲလို့ ဦးဝင်းထိန် ပြောတာရော၊ ကျွန်တော် ပြောတာရော မစု နားထောင်သင့် ပါတယ်။ ဒါမှသာ မစု အမှန်ကို မြင်နိုင်ပါလိမ့်မယ်။ ဒါမှသာ မျှတမှု ရှိပါလိမ့် မယ်။ အဲဒီနေ့က မစု ကျွန်တော့်ကို ခတ္တ ခဏလောက်တောင် ထွက်မတွေ့ နိုင်ခြင်းဟာ တစ်ကယ်လို့ မစုက ကျွန်တော့်ကို ထွက်တွေ့လိုက်လျှင် ပြည်တွင်းဂျာနယ် သတင်းထောက်တွေက စီးပွားပိတ်ဆို့ ဒဏ်ခတ်ခြင်းဟာ အကြမ်းဖက် တိုက်ခိုက်ခြင်း ဖြစ်တယ်လို့ ငါးမင်းဆွေ ရေးထားတာကို ဒေါ်စု ဘယ်လို ဖြေမလဲလို့ မေးခဲ့ကြလျှင် မစု အနေနဲ့ ငြင်းရလည်းခက်၊ ဝန်ခံရလည်းခက် ဆိုတဲ့ ဘေးကြပ်နံကြပ် အခြေအနေကို ဆိုက်ရောက်နေတဲ့ အတွက် ဒီလို ထွက်မတွေ့ရဲ တာလို့ ကျွန်တော် ထင်မိပါတယ်။ မစုကို အိတ်ဖွင့်စာ ပို့ပြီးတာ (၁၀) ရက်ကျော်ကြာတဲ့ အထိ မစုဘက်က ယနေ့ထက်တိုင် ကျွန်တော် မေးထားတာနဲ့ ပတ်သက်ပြီး ဘာသံမှ ထွက်မလာ သေးတာကို ကြည့်လျှင် ကျွန်တော် ထင်မြင် တာတွေဟာ ပိုပြီး ခိုင်မာလာရပါတယ်။ ဘယ်လိုပဲ ဖြစ်ဖြစ် မစု တောင်းဆိုခဲ့တဲ့ စီးပွား ပိတ်ဆို့ ဒဏ်ခတ်ခြင်းဟာ အကြမ်းဖက်ခြင်း ဟုတ်မဟုတ် ဆိုတာကို မစု သတ္တိရှိရှိ ရှင်းလင်း ပြောကြား လာလိမ့်မယ်လို့ ကျွန်တော် မျှော်လင့်နေဆဲပါ မစု။မစု ခင်ဗျား--- မစုတို့ ရုံးရှေ့ကို သွားခဲ့တဲ့ နိုဝင်ဘာလ (၂၅ )ရက်နေ့ ညနေပိုင်း VOA အစီအစဉ် ကနေပြီး စစ်အစိုးရပိုင် သတင်းစာများမှာ ဆောင်းပါးရေးတဲ့ ငါးမင်းဆွေဟာ NLD ရုံးချုပ်ရှေ့သွားပြီး သူ့ဆောင်းပါးတွေကို ဒေါ်အောင်ဆန်းစုကြည် ဖတ်ဖို့ အောင်ဟစ်ဆန္ဒပြ တောင်းဆိုခဲ့တယ်။ ဒီလို လုပ်ရပ်ကြောင့် ဒေါ်အောင်ဆန်း စုကြည်ရဲ့ လုံခြုံရေးကို ပိုမို စိုးရိမ် လာရတယ်ဟု ပြောဆိုသွားပါတယ်။ ဒီပြောဆိုမှုဟာ လုံးဝမှားယွင်းတဲ့ ပြောဆိုမှု ဖြစ်ပါတယ် မစု။ ကျွန်တော်ဟာ ကျွန်တော့် ပေးစာနဲ့ ဆောင်းပါးတွေကို မစုထံ မပေးပို့ တဲ့အတွက် ဒီလို မပေးပို့နိုင်တဲ့ ဦးဝင်းထိန်နဲ့ တွေ့ဆုံရန် မစုတို့ ရုံးကို တစ်ယောက်တည်း အေးအေးဆေးဆေး လာခဲ့ခြင်း ဖြစ်ပါတယ်။ သတင်းထောက်တွေ မေးသလောက်ကိုသာ ဖြေပြီး မစုတို့ ရုံးက တာဝန် ရှိသူတွေက ရုံးထဲပေးမဝင်လို့ ရုံးအပြင် ပလက်ဖောင်းပေါ်မှာ ရပ်စောင့်နေရခြင်းသာ ဖြစ်ပါတယ်။ အော်ဟစ်ဆန္ဒပြ ရမ်းကားခြင်း လုံးဝ မပြုလုပ်ခဲ့ပါ။ ဒါတွေကို ပြည်တွင်းပြည်ပ သတင်းထောက်တွေက အသံသွင်းခြင်း၊ ဓာတ်ပုံရိုက်ခြင်း၊ ဗီဒီယို ရိုက်ခြင်းများ လုပ်ခဲ့ပါတယ်။ ပြည်ပ အသံလွှင့် ဌာနက သတင်းထောက်တွေ ရှိနေပါလျှက် ကျွန်တော် အော်ဟစ် ဆန္ဒပြခြင်း မရှိဘူးဆိုတာ သိမြင်ပါလျက်၊ VOA အပါအဝင် အခြားပြည်ပ အသံလွှင့် ဌာနများကပါ ငါးမင်းဆွေဟာ NLD ရုံးချုပ်ရှေ့မှာ အော်ဟစ် ဆန္ဒပြခဲ့တယ်လို့ ထုတ်လွှင့် သွားကြပါတယ်။ ဒီလိုထုတ်လွှင့်သွားတာကို ကြားရတဲ့ မြန်မာပြည်သူ အချို့က ကျွန်တော့်ကို စိတ်ဆိုးဒေါသ ဖြစ်ကြပြီး ဖုန်းထဲကနေ ဆဲဆိုကြိမ်းမောင်း ခြိမ်းခြောက်ခြင်းတွေ ပြုလုပ်ခဲ့ကြပါတယ်။ အဲဒီထဲမှာ ကျွန်တော်နှင့် စီးပွားလုပ်ကိုင်ဖက် မိတ်ဆွေ တစ်ဦးလည်း ပါဝင်ခဲ့ ပါတယ်။ အဲဒီလို ကျွန်တော့်ကို ဆဲဆိုခြိမ်းခြောက် ပြောဆိုခဲ့တဲ့ မြန်မာပြည်သူ တွေကို ကျွန်တော်လုံးဝ စိတ်မဆိုးပါဘူး။ သူတို့ကို ဖြစ်စဉ်အမှန်တွေ ကျွန်တော် ရှင်းပြခဲ့ပါတယ်။ အချို့ဆဲဆို ခြိမ်းခြောက်သူတွေဟာ ကျွန်တော့်ကို ရှင်းပြခွင့်ပင် မပေးဘဲ ရေပက် မဝင်အောင် ဆဲဆိုပြီး ဖုန်းချ သွားကြပါတယ်။ ဒီလို ကျွန်တော်တို့ နိုင်ငံသား အချင်းချင်း စိတ်ဝမ်းကွဲအောင် ပြည်ပ အသံလွှင့် ဌာနများက မဟုတ်မမှန် သတင်းတစ်ခုကို မဟုတ်မမှန်မှန်း သိလျက် မြင်လျက်နှင့် ထုတ်လွှင့်ခဲ့တာ အလွန်ဝမ်းနည်း စိတ်ထိခိုက်ဖို့ ကောင်းပါတယ် မစု။ ဒီပြည်ပ အသံလွှင့် ဌာနတွေရဲ့ လုပ်ရပ်ဟာ ကိုယ်နဲ့ မပြေလည်တဲ့ လူတစ်ယောက်ကို ခါးပိုက်နှိုက် မဟုတ်ဘဲ သိပါလျက်နဲ့ ခါးပိုက်နှိုက်၊ ခါးပိုက်နှိုက်လို့ လိုင်းကားပေါ်မှာ အုပ်စုဖွဲ့ ညာသံပေး အော်ဟစ်ပြီး လူအများရဲ့ ဆဲဆို ရိုက်နှက်မှုကို ခံရအောင် လုပ်ခြင်းနှင့် အတူတူပါပဲ။ ဒါဟာ အင်မတန် ကောက်ကျစ်စဉ်းလဲ ယုတ်မာတဲ့ လုပ်ရပ်ဖြစ်ပါတယ် မစု။မစု ခင်ဗျား --- နိုဝင်ဘာ(၂၅) ရက်နေ့က မစုတို့ရဲ့ရုံးရှေ့မှာ ကျွန်တော်အော်ဟစ် ဆန္ဒပြခြင်းမရှိခဲ့ကြောင်းကို မစုတို့ ရုံးအဖွဲ့သားများ ကောင်းစွာ သိရှိကြပါတယ်။ မှတ်တမ်းတင် ထားတဲ့ အသံဖိုင်တွေ၊ ဓာတ်ပုံတွေ၊ ဗီဒီယို ခွေတွေလည်း မစုတို့ရုံးမှာ ရှိနိုင်ပါတယ်။ မရှိရင်လည်း ပြည်တွင်း သတင်းဂျာနယ်တွေမှာ တောင်းယူ ကြည့်ရှု နိုင်ပါတယ်။ ဒီလို မဟုတ်မမှန် လုပ်ကြံစွပ်စွဲခြင်း ခံရတဲ့ကိစ္စဟာ မစုနဲ့ ဦးဝင်းထိန်တို့ကို တွေ့ဆုံရန် လာရောက်ခြင်းကြောင့် မစုတို့ ရုံးချုပ်ရှေ့မှာ ပေါ်ပေါက်ခဲ့တာ ဖြစ်တဲ့အတွက် မစုအနေနဲ့ အမှန်တရားကို မြတ်နိုးပါလျှင် အမှန်တရားဘက်က ရပ်တည်ကာကွယ် ပေးလိုပါလျှင် မဟုတ်မမှန် သတင်း ထုတ်လွှင့်ခဲ့သော လူယုတ်မာ ပြည်ပအသံလွှင့် ဌာနများကို မစုအနေဖြင့် ကြေငြာချက် ထုတ်ပြီး တရားဝင် ကန့်ကွက် ရှုတ်ချပြောဆို သင့်တယ်လို့ ကျွန်တော် ထင်မြင်ပါတယ် မစု။ နောက်ပြီး ဒီလိုလူယုတ်မာ အသံလွှင့် ဌာနတွေရဲ့ မစုအပေါ် မြှောက်စား ချီးမွမ်းခန်း ထုတ်နေကြတာ တွေကိုလည်း မစု မခံယူ သင့်တော့ပါဘူး။ ဒီလူယုတ်မာ ပြည်ပအသံလွှင့် ဌာနတွေနဲ့ တွေ့ဆုံ မေးမြန်းခန်း လုပ်တာတွေ ကိုလည်း မစု အဆက်အသွယ် ဖြတ်သင့်ပါတယ်။ ဒီလူယုတ်မာ ပြည်ပအသံလွှင့် ဌာနတွေကြောင့် မစု လိုချင်တဲ့ အမျိုးသား ပြန်လည် သင့်မြတ်ရေးကို ခုထက်ထိ မရနိုင်တာလို့ ကျွန်တော် ထင်မြင်ပါတယ်။ ဒီလူယုတ်မာ ပြည်ပ အသံလွှင့်ဌာန တွေနဲ့ မစု အဆက်အသွယ် ဖြတ်လိုက်တာနဲ့ မစုလိုချင်တဲ့ အမျိုးသား ပြန်လည် သင့်မြတ်ရေးဟာ ပေါ်ထွန်းပြီး ဖြစ်နေပါလိမ့်မယ် မစု။မစု ခင်ဗျား--- နိုဝင်ဘာလ(၂၄) ရက်နေ့က ကျွန်တော် ပေးပို့ခဲ့တဲ့ “ငါးမင်းဆွေမှ ဒေါ်အောင်ဆန်း စုကြည်သို့ (၂)” အိတ်ဖွင့်ပေးစာကို ဖတ်ပြီး ဖြစ်လိမ့်မယ်လို့ ထင်မိပါတယ်။ ဒီအိတ်ဖွင့် ပေးစာဟာ ပြည်တွင်း သတင်းဂျာနယ် အချို့မှာ ပါရှိခဲ့ပြီး ဖြစ်တာမို့ မြန်မာ ပြည်သူတွေလည်း ဖတ်ပြီးကြပါပြီ။ ပြည်ပ အသံလွှင့်ဌာန တွေလည်း အင်တာနက်မှာ ဖတ်ပြီးပြီလို့ ထင်မိပါတယ်။ စီးပွားပိတ်ဆို့ ဒဏ်ခတ်ခြင်းသည် အကြမ်းဖက်ခြင်း ဖြစ်တယ်ဆိုတဲ့ အချက်ကို မစုဘက်က ပြန်လည် ဖြေရှင်းတာ မရှိသေးပါဘူး။ ကျွန်တော် နှင့်တကွ မြန်မာ ပြည်သူတွေဟာ စီးပွားပိတ်ဆို့ ဒဏ်ခတ်ခြင်း ဆိုတာ အကြမ်းဖက်ခြင်း ဖြစ်တယ် ဆိုတာကို မစု အနေနဲ့ ခိုင်လုံတဲ့ အကြောင်းပြချက်နဲ့ ငြင်းမှာလား ဒါမှမဟုတ် စီးပွားပိတ်ဆို့ ဒဏ်ခတ်ခြင်းဟာ အကြမ်းဖက်ခြင်း ဖြစ်တယ်လို့ မစုအနေနဲ့ ဝန်ခံလာမှာလား ဆိုတာကို သိချင်နေကြပါတယ် မစု။မစု ခင်ဗျား --- စီးပွားပိတ်ဆို့ ဒဏ်ခတ်ခြင်းသည် အကြမ်းဖက်ခြင်း မဟုတ်ဘူးလို့ မစု ငြင်းခဲ့ပါလျှင် ဒီကိစ္စနဲ့ ပတ်သက်ပြီး သတင်း မီဒီယာများ ရှေ့မှောက်မှာ မစုနဲ့ ကျွန်တော် တွေ့ဆုံဆွေးနွေး လိုပါတယ်။ စီးပွားပိတ်ဆို့ ဒဏ်ခတ်ခြင်းသည် အကြမ်း ဖက်ခြင်းဖြစ်သည် ဆိုသော ကျွန်တော်၏ ယုံကြည်ချက်အပေါ် စီးပွားပိတ်ဆို့ ဒဏ်ခတ်ခြင်းကို တောင်းဆိုခဲ့သော မစုဘက်က ဘာမှ သဘောထား မှတ်ချက် မပေးလျှင်သော် လည်းကောင်း၊ ဒီကိစ္စနဲ့ ပတ်သက်ပြီး မစုနဲ့ တွေ့ဆုံ ဆွေးနွေးခွင့် မပြုလျှင်သော် လည်းကောင်း ကျွန်တော် ငါးမင်းဆွေ အနေဖြင့် မစုတို့ ရုံးရှေ့တွင် ထပ်မံဆန္ဒ ပြရပါလိမ့်မယ် ခင်ဗျား။မစု ခင်ဗျား စီးပွားပိတ်ဆို့ ဒဏ်ခတ်ခြင်းကြောင့် ကမ္ဘာ့ငွေကြေး အဖွဲ့အစည်းတွေက ကျွန်တော်တို့ နိုင်ငံကို ငွေကြေး အကူအညီ မပေးကြတော့ပါဘူး။ ပြည်ပ ရင်းနှီးမြှုပ်နှံမှုများ ဝင်ရောက်မှု လျော့နည်းခဲ့တဲ့ အပြင် ရှိပြီးသား ပြည်ပ ရင်းနှီးမြှုပ်နှံမှု များပါ ပြန်လည်ထွက်ခွာ သွားခဲ့ပါတယ်။ ဒါကြောင့် ကျွန်တော်တို့ မြန်မာပြည်သူတွေ အလုပ်အကိုင် အခွင့်အလမ်း များစွာ ဆုံးရှုံးခဲ့ရပြီး သားတစ်ကွဲ မယားတစ်ကွဲနဲ့ ပြည်ပနိုင်ငံများမှာ မျက်နှာငယ် အနှိမ်ခံဘဝနဲ့ သွားရောက်လုပ်ကိုင် နေကြရပါတယ်။ နည်းပညာ ရရှိမှုတို့လည်း ဆုံးရှုံးခဲ့ရ ပါတယ်။ အသိသာဆုံး ကတော့ အထည်ချုပ် စက်ရုံ (၈၀)% လောက် ရပ်ဆိုင်းသွားပြီး သိန်းချီတဲ့ အထည်ချုပ် အလုပ်သမလေးတွေ အလုပ်လက်မဲ့ ဖြစ်ခဲ့ရပါတယ်။ အလုပ်လက်မဲ့ ဖြစ်သွားတဲ့ အလုပ်သမလေး တွေဟာ KTV ဆိုင်တို့ လမ်းဘေး ပလက်ဖောင်း ပေါ်တို့ ရောက်ပြီး ဘဝပျက်ခဲ့ ကြရပါတယ်။ တစ်ချို့လည်း ပြည်ပထွက်ပြီး ဘဝပျက်ခဲ့ ကြရပါတယ်။ AIDS ရောဂါတွေ စွဲကပ်ခဲ့ကြရပါတယ်။ အသက်တွေ ဆုံးရှုံးခဲ့ကြ ရပါတယ်။ သူတို့ကို မှီခိုနေတဲ့ လူမမယ် ကလေးများလည်း ဒုက္ခ ဆင်းရဲတွင်းထဲ ရောက်ခဲ့ကြရပါတယ်။ ဒီလိုဖြစ်တဲ့ အရေအတွက်တွေ ဘယ်လောက်များ သလဲလို့ မေးရင်တော့ မြန်မာ အမျိုးသမီးတွေဟာ အရှက်ကို အသက်ထက် တန်ဖိုးထားတဲ့ အတွက် စာရင်းပြုစုနိုင်ဖို့ တော်တော် ခက်ပါလိမ့်မယ် မစု။မစု ခင်ဗျား--- လွတ်လပ်ရေးဖခင် ဗိုလ်ချုပ်အောင်ဆန်းဟာ တိုင်းပြည် လွတ်လပ်ရေးရဖို့ ဖက်ဆစ်ကို ခေါ်လာခဲ့ပါတယ်။ ဖက်ဆစ်စနစ် ဆိုးကြောင့် မြန်မာပြည်သူတွေ ထိခိုက်နစ်နာ လာတဲ့အခါ ဗိုလ်ချုပ်ဟာ သူ့အမှားသူသိပြီး ဖက်ဆစ်ကို ပြန်လည် တွန်းလှန်ခဲ့ပါတယ် မစု။ ဗိုလ်ချုပ်က ဖက်ဆစ်စနစ်ကို ဘယ်လို့ အဓိပ္ပါယ် ဖွင့်ဆိုခဲ့တယ် ဆိုတာကို ကျွန်တော်အိမ်မှာ တရိုတသေ သိမ်းထားတဲ့ ဗိုလ်ချုပ်အောင်ဆန်း မိန့်ခွန်းများ စာအုပ်ထဲမှ စာတစ်ပိုဒ်ကို တိကျစွာ ဖော်ပြ လိုက်ပါတယ်။ “ဖက်ဆစ်စနစ်၊ ဖက်ဆစ်ဝါဒ ဆိုလို့ ဗမာပြည်မှာ ယောင်ဝါးဝါးတွေ အများကြီး ဖြစ်နေကြတယ်၊ ဖက်ဆစ်စနစ် ဆိုတာဘာလဲ၊ ကြမ်းသင့်လို့ ကြမ်းတာကို ဖက်ဆစ်စနစ်လို့ ခေါ်တာမဟုတ်ဘူး၊ ကိုယ်နဲ့ စိတ်မသင့်တာ လုပ်သမျှကို ဖက်ဆစ်စနစ်လို့ ခေါ်တာ မဟုတ်ဘူး၊ ငွေပင်ငွေရင်းရှင် (Fanancial Capitatists) ကြီးတွေက လက်ကိုင်ဒုတ် လုပ်ထားတဲ့ တပည့်တွေနဲ့ တိုင်းသူပြည်သား လူအများကို အကြမ်းပတမ်း ဖိနှိပ်ပြီး အင်မတန် ကျဉ်မြောင်း မှားယွင်းတဲ့ လူမျိုးရေး တရား လက်ကိုင်ထားတဲ့ ဝါဒဟာ ဖက်ဆစ်ဝါဒဘဲ" လို့ ဗိုလ်ချုပ် ပြောကြားခဲ့ ပါတယ် မစု။ ဗိုလ်ချုပ်ဟာ ဖက်ဆစ် တိုက်ဖျက်ရေး၊ ပြည်သူ့လွတ် မြောက်ရေး (ဖဆပလ) အဖွဲ့ချုပ်ကြီးကို ဖွဲ့ပြီး မြန်မာပြည်တွင် မက ကမ္ဘာပေါ်တွင်ပါ ဖက်ဆစ်စနစ်ဆိုး ပပျောက်အောင် ကြိုးစားအားထုတ် ဆောင်ရွက်ခဲ့ပါတယ် မစု။မစု ခင်ဗျား--- ခုအခါမှာ အမေရိကန်နဲ့ အနောက်အုပ်စု စတဲ့ ငွေပင်ငွေရင်း ကြွယ်ဝချမ်းသာတဲ့ နိုင်ငံကြီးတွေဟာ သူတို့ နိုင်ငံက ဒီမိုကရေစီ စနစ်သာ ကြီးကျယ်မြင့်မြတ် မှန်ကန်တယ်လို့ ကြွေးကြော် အကြောင်းပြပြီး သူတို့သြဇာ လွှမ်းမိုးလို့ မရ နိုင်တဲ့ စီးပွားဓန အင်အားနည်းတဲ့ နိုင်ငံငယ်တွေမှာ သူတို့ လက်ကိုင်တုတ်တွေ အာဏာ ရရှိစေဖို့ စီးပွားရေး လက်နက်နဲ့ နိုင်ငံငယ်က ပြည်သူပြည်သား တွေကို အကြမ်းဖက် နှိပ်ကွပ် လာကြပါတယ်။ ဒါကြောင့် အမေရိကန်နဲ့ အနောက် အုပ်စုတွေရဲ့ စန်ရှင်ဝါဒဟာ ဖက်ဆစ် လက်သစ်ဝါဒ ဖြစ်ပါတယ် မစု။ စန်ရှင်ဆိုတဲ့ ဖက်ဆစ် လက်သစ်ဝါဒဆိုးကို မစု မဖြစ်မနေ တွန်းလှန် သင့်ပါတယ်။ ဖက်ဆစ်ကို ခေါ်လာတာ ဗိုလ်ချုပ်ပါ။ ဖက်ဆစ်ကို တွန်းလှန်တာလည်း ဗိုလ်ချုပ်ပါပဲ။ ဗိုလ်ချုပ်ဟာ ဖက်ဆစ်ကို တွန်းလှန်ပြီး လွတ်လပ်ရေးကို ရယူခဲ့ပါတယ်။ လွတ်လပ်ရေး ရပြီးနောက် ဖက်ဆစ်စနစ် ကျင့်သုံးခဲ့တဲ့ ဂျပန်နိုင်ငံထံမှ ကျွန်တော်တို့ နိုင်ငံဟာ နစ်နာကြေးငွေတွေ၊ စီးပွားရေး အကူအညီတွေ ရရှိခဲ့ပါတယ် မစု။မစု ခင်ဗျား--- စန်ရှင် စနစ်ဆိုးကြီး မြန်မာပြည်ကို ရောက်အောင် ဖိတ်ခေါ် တောင်းဆိုခဲ့တာ မစုပါ။ ဒီစန်ရှင် စနစ်ဆိုးကြီးဟာ မြန်မာပြည်သူ တွေကို ထိခိုက်နစ်နာမှုတွေ ဖြစ်ပေါ် စေခဲ့တာကြောင့် စန်ရှင် စနစ်ဆိုးကို မစုနဲ့ ကျွန်တော်တို့ မြန်မာပြည်သူများ တိုက်ဖျက် ရပါလိမ့်မယ်။ ကျွန်တော်တို့ နိုင်ငံအပေါ် စန်ရှင်စနစ်ဆိုး ကျင့်သုံးခဲ့တဲ့ နိုင်ငံတွေကနေ နစ်နာကြေးတွေ ရရှိအောင်၊ စီးပွားရေး အထူး အခွင့်အရေးတွေ၊ အကူအညီတွေ၊ နည်းပညာတွေ နှစ်ထပ်တိုး ရရှိအောင် ဆောင်ရွက် ကြရပါလိမ့်မယ်။ မစု အနေနဲ့ စန်ရှင် တိုက်ဖျက်ရေး၊ ပြည်သူ ချမ်းသာရေး (စရပခ) အဖွဲ့ချုပ်ကြီး အမြန် ဖွဲ့စည်းပြီး ဒီလုပ်ငန်းစဉ်တွေကို ဆောင်ရွက်သင့်ပါတယ်။ ဗိုလ်ချုပ်ဟာ ဖက်ဆစ်စနစ် ဆိုးကို တိုက်ဖျက်ပြီး လွတ်လပ်ရေးကို ရယူပေးခဲ့သလို မစုအနေနဲ့ စန်ရှင်စနစ်ဆိုးကို တိုက်ဖျက်ပြီး ပြည်သူများ ချမ်းသာ ကောင်းစားရေးကို လုပ်ပေးနိုင်မယ် ဆိုပါလျှင် မစုတို့ ကျွန်တော်တို့ လိုချင် တောင့်တနေတဲ့ ဒီမိုကရေစီစနစ်ဟာ ပြည်ထောင်စု မြန်မာ နိုင်ငံတော်ကြီးမှာ မလွဲမသွေ ပေါ်ပေါက် လာပါမယ်လို့ ရိုသေစွာ အကြံပြု ရေးသား တင်ပြ လိုက်ပါတယ် မစု။ငါးမင်းဆွေMyanmar Express\n[image: Photo: တေးသီချင်း နားထောင်ခြင်းဖြင့် လေဖြတ် ခံရသည့် လူနာများ ရောဂါ သက်သာ စေနိုင် မေလ ၂၀ ရက် ၂၀၁၃ လေဖြတ် ခံရသည့် လူနာများ၏ အခြေအနေ တိုးတက် ကောင်းမ...\nအစ္စလာမ်ဥပဒေ( Sharia Law) မှာ honor Killing ဂုဏ်သိက္ခာအတွက် သတ်ဖြတ်ခြင်းဆိုတာ ရှိပါတယ်..အလ္လာရဲ့ ဥပဒေပါ\nကျားဟာ သားစားသတ္တ၀ါဖြစ်ပေမဲ့ ဘယ်တော့မှ သားသမီးကို ပြန်မစားဘူး..ဒါပေမဲ့ မွတ်စလင်တွေက တော့ အလ္လာရှင်မြတ် အတွက်ဆိုရင် ကိုယ့်သားသမီးကိုတောင် ကိုယ်ပြန်သတ်ရပါတယ် ...


Blog - Tech Sound\nBusiness Intelligence (BI) ဟာ လျင်မြန်စွာနဲ့ ပိုမိုလွယ်ကူလာပြီး ကြီးမားတဲ့အချက်လက်တွေကို ဘာသာပြန်တဲ့နေရာမှာ အရေးကြီးလာပါတယ် ။ ကိုယ့်ရဲ့ စီးပွားရေးလုပ်ငန်းတွေကိုလည်း BI ကို အသုံးပြုပြီး လေ့လာနိုင်ပါတယ် ။ အောက်မှာဖော်ပြထားတဲ့ စာအုပ်တွေကတော့ "Business Intelligence"...\nHow business intelligence works? စီးပွားရေးလုပ်ငန်းတွေနဲ့ အဖွဲ့အစည်းတွေမှာ မေးခွန်းတွေနဲ့ပန်းတိုင်တွေရှိပါတယ် ။ အဲ့ဒီမေးခွန်းတွေရဲ့ အဖြေကိုရရှိဖို့အတွက် လိုအပ်တဲ့ Dataတွေကို စုဆောင်းကာခွဲခြမ်းစိတ်ဖြာရုံသာမက ပန်းတိုင်ကိုရောက်ရှိဖို့အတွက်လည်း လုပ်ဆောင်ရမဲ့ Actionတွေကို...\nWhat is SEO? SEO( Search Engine Optimization)ရဲ့အဓိပ္ပာယ်က userများအနေဖြင့်Google, Yahooကဲ့သို့သော search engineများကိုအသုံးပြု၍လိုအပ်‌သောရှာဖွေမှုများပြုလုပ်သည့်အခါတွင်သင့်ရဲ့ website...\nWhat is it? Business Intelligence ဆိုတာ Traditional ကျကျ Dataများကို အလွယ်တကူ ခွဲခြမ်းစိတ်ဖြာခြင်းဖြစ်ပါတယ် ။ ဒါပေမဲ့ Decisionပြုလုပ်တဲ့အခါမှာ လူသားတွေကိုယ်တိုင် ပြုလုပ်မှာ ဖြစ်ပါတယ် ။ Artificial Intelligence ဆိုတာ Advanced ပုံစံနဲ့ Computersတွေက သူတို့ကိုယ်တိုင်...\nBusiness Intelligence ဆိုတာ ယုံကြည်စိတ်ချရတဲ့ သတင်းအချက်အလက်တွေကို ပိုမိုမြန်ဆန်ပြီး ကောင်းမွန်တဲ့ ဆုံးဖြတ်ချက်ရရှိဖို့ မှန်ကန်တဲ့ အချိန်မှာ မှန်ကန်တဲ့ လူတွေဆီ ပို့ဆောင်ပေးခြင်း ဖြစ်ပါတယ် ။ BI ဟာ သတင်းအချက်အလက်တွေကို စုဆောင်းပြီး ဖွဲ့စည်းတည်ဆောက်ဖို့အတွက် method နဲ့...\nWhen creatingawebsite, it’s vital to remember that not only does it need to work and look great on the device you are creating it on, but on all the other devices, it might be used on too. Mobile and tablet optimization is important not only for the user journey but...\n5 ways to improve your UX Design interview skills\nI have mentioned before in previous UX design articles that my mentors were instrumental in helping me land my first UX design role. One of the most valuable ways they helped me was through mock interviews and interview coaching. I am still not the best interviewer,...\nThe modern web design process is where art, technology, and psychology meet and it evolves over time as new trends emerge. It isamix of technical acumen, cognizance of HCD (Human-Centered Design), and an eye for art. If this process is executed well, your visitor’s...\n7 Key Elements That Great UX Design Must Have\nI have recently reread Steve Krug’s book— Don’t Make Me Think — A Common Sense Approach to Web Usability. Though it was published in the early 2000s, the book still seems so relevant today. In the book, Steve Krug mentioned that many people ask him the most important...\nA design system isacollection of rules, constraints, principles and repeatable components that help to createacompany’s process to design and build digital products. It is imperative to protectabrand, elevate its end-user experience, align teams and increase the...


ဆက်သွယ်ရေး အရာရှိ အများအပြား ခေါ်ယူစစ်ဆေးခံရ | ဧရာဝတီ\nသာလွန်ဇောင်းထက်| January 21, 2013 | Hits:12,114\n9 | | ဆက်သွယ်ရေးဝန်ကြီးနှင့် အရာရှိများ ၀န်ကြီးဌာနတွင်း လုပ်ငန်းများကို လိုက်လံစစ်ဆေးကြည့်ရှုနေစဉ် (ဓာတ်ပုံ – ဆက်သွယ်ရေး ၀န်ကြီးဌာန)\nသမ္မတဦးသိန်းစိန်က ဆက်သွယ်ရေးဝန်ကြီး ဦးသိန်းထွန်းကို ရာထူးမှ ဖယ်ရှားပြီးနောက် ပြည်ထဲရေးဝန်ကြီးဌာန အထူး စုံစမ်းစစ်ဆေးရေး ဦးစီးဌာနက မြန်မာ့ဆက်သွယ်ရေး လုပ်ငန်းမှ အဆင့်မြင့်အရာရှိကြီးများကို နေပြည်တော်တွင် ခေါ်ယူ စစ်ဆေးလျက်ရှိကြောင်း သတင်းရရှိသည်။\nသမ္မတဦးသိန်းစိန်က ဇန်န၀ါရီလ ၁၆ ရက်နေ့တွင် ဆက်သွယ်ရေးနှင့် သတင်းအချက်အလက် နည်းပညာဝန်ကြီး ဦးသိန်းထွန်း၊ သာသနာရေးဝန်ကြီး သူရဦးမြင့်မောင်တို့ကို ရာထူးမှ နုတ်ထွက်ခွင့်ပြုသည်ဟု ထုတ်ပြန်ကြေညာ ပြီးနောက် ဇန်န၀ါရီလ ၁၇ ရက်နေ့တွင် မြန်မာ့ဆက်သွယ်ရေးလုပ်ငန်းမှ အထွေထွေမန်နေဂျာ၊ အင်ဂျင်နီယာချုပ်ကဲ့သို့သော အရာရှိများအပါအ၀င် အဆင့်မြင့် အရာရှိကြီးများကို နေပြည်တော်သို့ ခေါ်ယူစစ်ဆေးခြင်း ဖြစ်ကြောင်းသိရှိရသည်။\n“၀န်ကြီး ထွက်သွားပြီးတဲ့ နောက်တနေ့မှာပဲ ရန်ကုန်က ဆက်သွယ်ရေး အရာရှိကြီးတွေကို နေပြည်တော်ကို ခေါ်စစ်ပါတယ်။ ပထမတော့ ၈ ဦး၊ ဒါပေမယ့် အစစ်ဆေး ခံရတဲ့သူတွေနဲ့ ဆက်စပ်တာတွေ ထပ်ခေါ်တော့ ခေါ်စစ်ဆေး ခံရတဲ့သူတွေ အရေအတွက်များတယ်လို့ သိရပါတယ်” ဟု နေပြည်တော်အစိုးရ အသိုင်းအ၀န်းနှင့် နီးစပ်သူတဦးက ပြောသည်။\nဆက်သွယ်ရေး အရာရှိများကို ခေါ်ယူစစ်ဆေးမှု၏ အဓိက အကြောင်းအရင်းမှာ မိုဘိုင်းလ်ဖုန်းကတ်နှင့် အင်တာနက် ၀န်ဆောင်မှု လုပ်ငန်းများ ချထားပေးရာတွင် အကျင့်ပျက်ခြစားမှု၊ လာဘ်ပေးလာဘ်ယူမှုများ ကျူးလွန်မှု ရှိ၊ မရှိ ခေါ်ယူ စစ်ဆေးခြင်းဖြစ်ပြီး ၀န်ကြီးဌာနတွင်း အကျင့်ပျက်ခြစားမှုများနှင့် တိုက်ရိုက် ဆက်စပ်နေကြောင်း၊ သမ္မတဦးသိန်းစိန်က ဆက်သွယ်ရေး ၀န်ကြီးဦးသိန်းထွန်းနှင့် သာသနာရေးဝန်ကြီး သူရဦးမြင့်မောင်တို့ကို ၀န်ကြီးရာထူး တာဝန်များမှ အနားပေးခဲ့ခြင်းသည် လာဘ်ပေးလာဘ်ယူမှု၊ အကျင့်ပျက်ခြစားမှု၊ အမိန့်မနာခံမှု များကြောင့်ဖြစ်ကြောင်း အစိုးရနှင့် နီးစပ်သည့် အသိုင်းအဝန်းမှ သိရသည်။\nဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၊ ဒုတိယ၀န်ကြီး ဦးသောင်းတင်ကို မြန်မာ့ဆက်သွယ်ရေး လုပ်ငန်းမှ အရာရှိများ ခေါ်ယူစစ်ဆေးခံရမှုနှင့်ပတ်သက်ပြီး ဧရာဝတီက မေးမြန်းရာ ဦးသောင်းတင်က မှတ်ချက် မပေးလိုကြောင်း ပြောသည်။\n“ကျနော် မှတ်ချက် ပေးစရာ မရှိသေးပါဘူး” ဟု ဦးသောင်းတင်က ဆိုသည်။\nနေပြည်တော်တွင် မြန်မာ့ဆက်သွယ်ရေး လုပ်ငန်းမှ အရာရှိများ ခေါ်ယူစစ်ဆေးခြင်းကို ဒုတိယ သမ္မတ ဒေါက်တာစိုင်းမောက်ခမ်း ဦးဆောင်သော လာဘ်ပေးလာဘ်ယူမှု အရေးယူ ဆောင်ရွက်ရေး ကော်မတီက တိုက်ရိုက် ကိုင်တွယ်လျှက်ရှိကြောင်း သိရှိရသည်။\nလာဘ်ပေးလာဘ်ယူမှု အရေးယူဆောင်ရွက်ရေး ကော်မတီကို ဇန်န၀ါရီလ ၈ ရက်နေ့တွင် သမ္မတဦးသိန်းစိန်က ဖွဲ့စည်းလိုက်ပြီး ယင်းအဖွဲ့တွင် ဥက္ကဋ္ဌအဖြစ် ဒုတိယသမ္မတ ဒေါက်တာစိုင်းမောက်ခမ်း၊ အဖွဲ့ဝင်များအဖြစ် ပြည်ထဲရေးဝန်ကြီး ဒုတိယဗိုလ်ချုပ်ကြီး ကိုကို၊ သမ္မတရုံး ၀န်ကြီးများဖြစ်ကြသည့် ဦးသိန်းညွှန့်၊ ဦးစိုးမောင်၊ ဦးစိုးသိန်း၊ ဦးတင်နိုင်သိန်း၊ ပြည်ထောင်စုရှေ့နေချုပ် ဒေါက်တာထွန်းရှင်၊ သမ္မတ၏ ဥပဒေအကြံပေး ဦးသန်းကျော်၊ အတွင်းရေးမှူးအဖြစ် သမ္မတရုံး ညွှန်ကြားရေးမှူးချုပ် ဦးလှထွန်းအပါအ၀င် စုစုပေါင်း ၉ ဦးဖြင့် ဖွဲ့စည်းခဲ့သည်။\nယင်းကဲ့သို့ ဆက်သွယ်ရေးဝန်ကြီးဌာနတွင်း အကျင့်ပျက်ခြစားမှုများနှင့် ပတ်သက်၍ စစ်ဆေးရာတွင် ပွင့်လင်းမြင်သာမှု မရှိကြောင်း၊ ယခင် စစ်အစိုးရလက်ထက် လာဘ်ပေးလာဘ်ယူမှုများတွင် ပါဝင် ပတ်သက်ခဲ့ပြီး ယခု အစိုးရအဖွဲ့အတွင်း ပါဝင် ဆောင်ရွက်နေသူများပါ ထိခိုက်လာနိုင်ဖွယ် ရှိသောကြောင့် ဖြေရှင်းရာတွင် ပွင့်လင်းမြင်သာမှု မရှိဟု ယူဆရကြောင်း လေ့လာ သုံးသပ်သူများက ဝေဖန်နေကြသည်။\nကွန်တိန်နာများ အကောက်ခွန်ဌာန မဲနှိုက် စစ်ဆေးတော့မည်\n20 Responses\tLeaveaReply Cancel reply\tYour email address will not be published. Required fields are marked *Comment Name * Email * Website Ngwe Soe January 21, 2013 - 3:02 pm\tWhy did Thein Sein let go the two ministers then? They were the ones who need to be investigated. Letting the big fishes to slip away and investigated smaller fishes does not make sense to me.\nReply\tdavid January 21, 2013 - 3:56 pm\tကျွန်တော်ကြားရတဲံ့ သတင်းကတော့ ၀န်ကြီးကိုလည်း ခေါ်ယူစစ်ဆေးနေတဲ့ လိုကြားရပါတယ်။ ပြည်သူလူထုကို လိမ်ညာပြီး လူထုဆီကငွေတွေ မတရားယူဖို.ကြိုးစားနေတဲ့လူတစုသာဖြစ်ပါတယ်။\nReply\tမြန်မာပြည်သား January 21, 2013 - 4:17 pm\tစစ်ဆေးရမယ့် သူတွေကော လာဘ်ပေးလာဘ်ယူ မှု နှင့်ကင်းရဲ့လားလို့ ထောက်ပြချင်ပါတယ်။\nMIC ဥက္ကဌကြီးလောက် တလွဲလုပ်တဲ့လူ တောင် စစ်ဆေးရေး ကော်မရှင်ထဲမှာ ပါတယ်တဲ့။\nဂိုဏ်း မတူတဲ့လူကို ထုတ်လိုက်တာလား။ ဂိုဏ်တူသားတွေကို ပါစားပေးတာလား။\nဟီး။ ပြည်သူတွေကတော့ ရိုးနေပါပြီး။ အစိုးရ တစ်ဖွဲ့လုံးပြုတ်သွားတဲ့ရက်ကျမှပဲ ပြည်သူတွေ ပြုံးပျော်နိုင်တော့မည်။\nReply\tohnmar January 22, 2013 - 3:16 pm\tyes you are right.\nReply\tbamboo January 21, 2013 - 4:34 pm\tအဲလိုကိစ္စတွေ အများကြီးရှိသေးတယ်ဆိုတာ လူတော်တော်များများသိကြပါတယ်….\nလာဘ်ယူတဲ့သူတွေမှာဘဲ အပြစ်ရှိတာလား …. လာဘ်ပေးတဲ့သူတွေကိုကော ဘယ်လိုလုပ်မယ်လို့စိတ်ကူးထားလဲ\nReply\tအမရာဒေ၀ီ January 21, 2013 - 5:48 pm\tကို ဖြိုးဝေအောင် ကောင်းရာ သုဂတိ ရောက်ပါစေ\nReply\tဖဖီ January 21, 2013 - 6:06 pm\tပုတ်တဲ့လက်ချောင်းကိုလက်မေါင်းမရောက်ခင်ဖြတ်ပစ်တါအကေါင်းဆုံးပါ။\nReply\tsailay January 21, 2013 - 6:28 pm\tဘယ်သူကဘယ်သူ့ ကိုစစ် စစ် အမှန်အတိုင်းဖြစ်၇မယ် ပွင့်လင်းမှု၇ှိ၇မယ် အဖျား၇ှူးမသွား၇ဘူး ဒီလုပ်ကွက်တွေက\nReply\tတန်ပြန်သူ January 21, 2013 - 7:29 pm\tကြိုက်တယ် …\nReply\tဌေးဝင်း January 21, 2013 - 7:43 pm\tဆက်သွယ်ေ၇းတခုထဲမဟုတ်ပါဘူး…..၀န်ကြီးဌာနတိုင်းပါဘဲ…အဲဒီလိုလိုက်စစ်ဆေးတော့..ဘာတွေ့မှာလဲ..ခိုးတဲ့သူက..ခိုးပါတယ်လို့ပြောပါမလား။..၀န်ကြီးကအစ..ဝေစားမျှစားလုပ်နေကြတာ။\nReply\tကိုကို January 21, 2013 - 9:13 pm\tလာက်ပေးလာက်ယူဖြစ်ပွားမှု့ပေါ်ပေါက်ပါက မည်သူမည်ဝါဟု အလျှော့ပေး ဒဏ်ခက်စရာမလိုပဲကို ပြင်းထန်စွာအပြစ်ပေးသင့်ပါတယ် အဘယ်အတွက်ကြောင့်ဆိုသော်လာက်ပေးလာက်ယူဆောင်ရွက်ခြင်း၏အကျင့်ပျက်ချစားမှုက တိုင်းပြည်တိုးတက် ကောင်းမွန်အောင်ဖော်ဆောင်သူများ တနည်း မှန်ကန်စွာလုပ်ကိုင်မည် လူတန်းစားတွေအတွက်လာက်ပေးလာက်ယ.ူဆောင်ရွက်မှု့က အထက်ဖားအောက်ဖိ အောက်ခြေ၀န်ထမ်းတွေနဲ့ တိုင်းပြည်အတွက် အမှန်တကယ် အလုပ် ကိုလုပ်ကိုင်ခြင်သူ များအတွက် လာက်ပေးကာနေရာယူတက်တဲ့အကျင့်ဆိုးတွေကြောင့်နိုင်ငံတော် တိုးတက်မှု့တွင် ရှေ့ကို(၁၀)ဆလှမ်းတိုင်း နောက်ကို (၁၀)ဆပြန်ရောက်နေတယ် နောက်ပြီး သူများကို ပြောလျှင် ကိုမျက်ချေးကိုပြန်ကြည့်မှ ရမယ်နော် သူများကို(၁)ချောင်းထိုးရင် ကိုယ့်ကို လဲပြန်ထိုးမှ ရှက်စရာဖြစ်နေဦးမယ် လူတွေကခက်တယ် ကိုထက်နှိမ့်တဲ့လူဆိုရင် ထိုးချကြတယ် အကြောင်းသိတွေဖြစ်နေပြန်တော့လည်းလာက်ပေးလာက်ယ.ူသာလုပ်တယ်လို့ပေါ်ပေါက် ပါက လူရင်းခြင်း ဘယ်လိုအရေးယူဆောင်ရွက်မယ်ဆိုတာကို ကြည့်ခြင်ပါတယ်\nReply\tNyan Lin Aung January 21, 2013 - 9:20 pm\tနောက်ထပ်လူတွေကျန်ဦးမယ်\nReply\tsoe naing January 21, 2013 - 10:19 pm\tနိုင်ငံတော်ကို တကယ်တိုးတက်စေချင်ရင် လာဘ်ပေးလာဘ်ယူမှုကို အမြစ်ဖြတ်ချေမှုန့်ပစ်ရမှာဖြစ်တယ်…ယူသူရော ပေးသူကိုပါ ဥပဒေနဲ့အညီ ထိုက်ထိုက်တန်တန် အရေးယူစေချင်ပါတယ်…\nReply\taint aint aung January 21, 2013 - 10:42 pm\tအရမ်းသတင်းစုံလို့ဖတ်ရတာကောင်းပါတယ်\nReply\tMaung Mya January 22, 2013 - 1:51 am\tSo who is going to investigate Soe Thein. It is conflict of interest. So he will never be investigated? I heard Soe Thein is the worst as he has so much power dealing businesses in Myanmar. All projects have to go through him.\nReply\tအောင်ကြီး January 22, 2013 - 2:15 am\tမြန်မာ့ဆက်သွယ်ရေးက ပြည်သူ့မျက်နှာမကြည့်ဘဲ နှစ်ပေါက်တစ်ပေါက် ရိုက်စားလုပ်နေတာ ကြာပါပြီ။ ဒီဝန်ကြီးရော အရင်ဝန်ကြီးတွေပါ တိုင်းပြည်မျက်နှာမကြည့်တဲ့ ဗြောင်လိမ်ဗြောင်စား လူစားမျိုးတွေပါ။ အမြန်ဆုံးဖြုတ်ယုံတင်မကဘူး ထိရောက်မြင်သာစွာ အရေးယူသင့်ပါတယ်။ သာသနာရေးဝန်ကြီးဆိုတာလည်း ဘာသာ၊ သာသနာကို ဖျက်ဆီးနေတဲ့ အာဏာရှင်သက်သက်ပါ။ မဟနကို ခပိုက်ဆောင်တပ်လို သဘောထားဖွဲ့စည်းပြီး ဘာသာမဲ့လုပ်ရပ်တွေနဲ့ သာသနာကို ဖျက်ဆီးနေတာ တစ်တိုင်းပြည်လုံးသိပါတယ်။\nReply\tpps၁၂၃၄၅ January 22, 2013 - 9:07 am\tယခင် စစ် အစိုးရ အဆက်ဆက် လက်ထက်မှာလည်း ပုန်ကန်မည်ဟု ယူဆသော သူများ သို့ အနည်းငယ် ပိုမို မှန်ကန်သောသူများကို ဤကဲ့သို့ စွဲချက်တင် တတ် ကာ အရေးယူလေ့ရှိကြပါသည်။ သို့သော် ထိုအရေးယူမှု တွင် ကုတ်ကုတ်ကုတ် ကုတ် နှင့် မတရား လာဘ် စားတတ်သူများ လွတ်သွားလေ့ရှိပြီး ရောမိရောရာ စားတတ် သူများ ထောင်ကျသွားလေ့ရှိခဲ့ပါသည်။\nကိုစိုးသိန်း ဘာဆေးကောင်းလို့ အရေးအယူ အခံရသေး တာလည်း ဆိုတာကလည်း စဉ်းစား စရာဖြစ်နေပါသည်။\nကမ္ဘာအေးဗီလာ အတွင်း ခေတ်မှီမှီ ဆောက်လုပ်ထားသော အိမ်ကြီးသည် တိုင်းပြည် အတွက် လား မည်သူ့ အတွက်လား မသိနိုင်သေးသ၍ ပြည်သူများ အမှန်ကို မသိနိုင်။\nလူအချင်းချင်း လှည့်ပတ်ခြင်း ကင်းရှင်းကြပါစေ။ လို့ဆုတောင်းရင်း သာ တိုင်းပြည် အတွက် ဆုတောင်းပေးလိုက်ပါသည်။\nReply\tJustic4All January 24, 2013 - 6:51 pm\tဗျာ…အဲလိုလား မြန်မာပြည်က စကိုင်းနက်ဆိုလား စကိုင်းပျက်ဆိုလား ခရိုနီတစ်ယောက်ပိုင်တဲ့ အင်တာနက်လိုင်း ၀န်ဆောင်မှု တစ်ခုက\n၀န်ထမ်းတစ်ယောက်က ကျနော့်ကိုပြောပြဘူးတယ် ဒီလို…\nကျနော်တို့စကိုင်းနက်လား ပျက် လား က ခိုင်တယ်\nသေချာတာပေါ့ သမ္မတ ကြီးတောင်ရှယ်ယာပါတယ်ဆိုပဲ\n(၂၀၁၅ ထိတော့ သေချာသွားပြီပေါ့ဗျာ လူတိုင်းခေါင်းပေါ်တက်နေဖို့…\nReply\tkhongyi90 January 25, 2013 - 7:25 pm\tThaanks alot for the latest news, AYEYARWADY.\nReply\tအတွင်းသိ January 31, 2013 - 12:29 pm\tရတနာပုံတယ်လီပို့ရဲ့CEO ဉီးတင်ဝင်းကျန်သေးတယ်။သူကဝန်ကြီးခန့်တဲ့သူ ဝန်ကြီးနဲ့တစ်ပတ်စဉ်ထဲ တကျိတ်ထဲတစ်ဉာဏ်ထဲ


အလင်းခြုံတဲ့ သတင်း Zone- (၇) | Myanmar Gazette News Media Forum Network\nHome » Arts & Humanities » အလင်းခြုံတဲ့ သတင်း Zone- (၇)\nအလင်းခြုံတဲ့ သတင်း Zone- (၇)\nPosted by alinsett on Oct 16, 2014 in Arts & Humanities, Critic, Environment, Members, My Dear Diary, Myanma News, Myanmar Gazette, News | 15 comments\nမင်္ဂလာပါ ။ အပါတ်စဉ်တင်ပြပေးနေတဲ့ အလင်းခြုံတဲ့ သတင်းZone – သတင်းအစီအစဉ်ကနေ ကြိုဆိုလိုက်ပါတယ်။\nပြီးခဲ့တဲ့ တစ်ပါတ်အတွင်းမှာ ဖတ်ခဲ့ရတဲ့ သတင်းတွေထဲက ကောက်နှုတ်တင်ပြ ပြောဆိုချင်တဲ့ သတင်းတွေကတော့။။။။\n• အမေရိက သမ္မတ Barack Obama နဲ့ အမေရိက စစ်ဘက်ဆိုင်ရာ အကြီးအကဲတွေအပါအဝင်\nနိုင်ငံတကာ ကာကွယ်ရေး အဆင့်မြင့်အရာရှိတွေဟာ IS အစ္စလာမ်မစ် စစ်သွေးကြတွေကို နှိမ်နှင်းရေး ဆွေးနွေးကြမယ့် သတင်း၊\n• လက်ပန်တောင်းတောင် အရေးနဲ့ ပတ်သက်ပြီး အဖမ်းခံထားရတဲ့ ဗကသများအဖွဲ့ချုပ်ဝင် မဖြူနှင်းထွေးကို တရားရှင် ပြန်လွှတ်ပေးလိုက်ပြီဆိုတဲ့ သတင်း ၊\n• အမေရိကပြည်ထောင်စု၊ တက္ကဆက်စ်ပြည်နယ်မှ သူနာပြုဆရာမ တဦးကို အီဘိုလာဗိုင်းရပ်စ်ပိုး ကူးစက်နေတဲ့သတင်း၊\n• ပြည်သူလူထုထံမှ မတရားရရှိတဲ့ ငွေကြေးဥစ္စာ ပိုင်ဆိုင်မှုတွေကို ဖော်ထုတ် အရေးယူပြီး အမေရိက အစိုးရက သိမ်းဆည်းလိုက်တဲ့သတင်းနဲ့\n• တိုင်းရင်းသားဒေသတွေမှာ သဘာဝသယံဇာတ ထုတ်ယူသုံးစွဲတဲ့ စီမံကိန်းတွေနဲ့ မြေယာသိမ်းဆည်းမှုတွေရပ်တန့်စေရေး ကြေညာချက်တစောင် ထုတ်ပြန်လိုက်တဲ့သတင်း\n• မာလာလာ ယူဆတ်ဖ်ဇိုင် နဲ့ ၊ အိန္ဒ်ိယနိုင်ငံမှ ခိုင်လတ်ရှ် ဆတ်ယာသီတို့ နှစ်ဦးကို နိုဘယ်လ် ငြိမ်းချမ်းရေးဆု ပူးတွဲချီးမြှင့်လိုက်တဲ့သတင်း၊\n• ကရင်တပ်မတော် DKBA က လက်နက်ကြီးနဲ့ ပစ်ခတ်လိုက်တဲ့အတွက် ခရီးသည်တင်ယာဉ်တစီးကို ထိမှန်ပြီး ခရီးသည် ၄ ဦး သေဆုံးသွားတဲ့ သတင်း၊\n• မြန်မာအစိုးရအနေနဲ့ အကျဉ်းသားတွေကို လွှတ်ငြိမ်းခွင့်ပေးနေခြင်းဟာ နိုင်ငံရေးအရ အနှစ်သာရ မဲ့တဲ့ လုပ်ရပ်သာဖြစ်ကြောင်း နိုင်ငံတကာ လွတ်ငြိမ်းချမ်းသာခွင့် အဖွဲ့ AI ရဲ့ ထုတ်ဖော်ကြေညာချက်နဲ့\n• ပြည်ခိုင်ဖြိုး အလုပ်အမှုဆောင်တစ်ဦးကို NLD က တရားစွဲဆိုခဲ့တဲ့အမှု ပယ်ချခံလိုက်ရတဲ့ သတင်း\n• ထိုင်းနိုင်ငံ ၊ Koh Tao ကျွန်းမှာ အသတ်ခံခဲ့ရတဲ့ ဗြိတိန်စုံတွဲအမှုနဲ့ ပတ်သက်ပြီး တရားစွဲဆိုခံထားရတဲ့ မြန်မာအလုပ်သမားနှစ်ယောက်ရဲ့ အမှုဖြစ်စဉ် နောက်ဆုံးရသတင်း၊\n• မြို့တော်ခန်းမရှေ့ ၊ မဟာဗန္ဓုလပန်းခြံနံဘေးမှာ ဖွင့်ထားတဲ့ မိကျောင်းကန် သပိတ်စခန်းက ဆန္ဒပြသူတွေ အစာငတ်ခံဆန္ဒပြနေကြတဲ့ သတင်း\n• အင်းစိန်ထောင်အတွင်းမှာ အစာငတ်ခံ ဆန္ဒပြနေတဲ့ ဒီမိုကရေစီ စဉ်ဆက်မပြတ်လှုပ်ရှားမှု အဖွဲ့ခေါင်းဆောင် ကိုထင်ကျော်အပါအ၀င်\nနိုင်ငံရေးအကျဉ်းသားတွေကို လွတ်ငြိမ်းချမ်းသာခွင့်ပေးဖို့ ဆန္ဒဖော်ထုတ်ကြတဲ့ သတင်းများ ၊ အပါအဝင်….\nအခြား စိတ်ဝင်စားဖွယ်ရာ သတင်းအချက်အလက်တွေကို တင်ပြပေးသွားမှာပဲ ဖြစ်ပါတယ်။\nအောက်တိုဘာ ၁၅ ။\nဆီးရီးယားနဲ့ အီရတ်နိုင်ငံတို့က IS အစ္စလာမ်မစ် စစ်သွေးကြွတွေကို\nတိုက်ခိုက်နှိမ်နှင်းရေးတွေ ဆွေးနွေးကြဖို့ အမေရိက သမ္မတ Barack Obama နဲ့\nအမေရိက စစ်ဘက်ဆိုင်ရာ အကြီးအကဲတွေအပါအဝင် နိုင်ငံတကာ ကာကွယ်ရေး အဆင့်မြင့်အရာရှိတွေဟာ\nတွေ့ဆုံဆွေးနွေးမှုတွေ ပြုလုပ်သွားမှာ ဖြစ်ကြောင်း သတင်းရရှိပါတယ်။\n၀ါရှင်တန်မြို့တော်အပြင်ဘက်က Andrews လေတပ်အခြေစိုက်စခန်းမှာ ပြုလုပ်မယ့်\nအဆိုပါ ဆွေးနွေးပွဲမှာ ညွန့်ပေါင်းတပ်တွေရဲ့ စစ်ဆင်ရေးဆိုင်ရာ ကြုံတွေ့နေရတဲ့ အခက်အခဲ စိန်ခေါ်မှုတွေနဲ့\nရှေ့ဆက် လုပ်ဆောင်ရမယ့် ဗျူဟာတွေကို ဆွေးနွေးကြမယ်လို့ သိရပါတယ်။\nအဆိုပါ ဆွေးနွေးပွဲကို တူရကီ အပါအဝင် နိုင်ငံပေါင်း ၂၂ နိုင်ငံရဲ့ ကိုယ်စားလှယ်တွေ တက်ရောက်ကြမှာ ဖြစ်ကြောင်း သတင်းရရှိပါတယ်။\nဆီးရီးယားနယ်စပ်မြို့ဖြစ်တဲ့ Kobani မြို့ရဲ့ အခြေအနေတွေနဲ့ ပတ်သက်ပြီး အလွန်အမင်း အထူးစိုးရိမ်ပူပန်မိကြောင်း\nအမေရိက သမ္မတ အိုဘားမား က ပြောဆိုနေပါတယ်။\n(ချ…ချ အိုဘယ့် ဘားမားရေ… )\nစက်တင်ဘာလလယ်ပိုင်းတုန်းကတည်းက အဖမ်းခံထားရတဲ့ ဗကသများအဖွဲ့ချုပ်ဝင် မဖြူနှင်းထွေးကို\nယင်းမာပင်ခရိုင် တရားရုံးကနေ တရားရှင် ပြန်လွှတ်ပေးလိုက်ပြီလို့ သတင်းရရှိပါတယ်။\nအမှုကို ဆက်ပြီး စစ်ဆေးဖို့ဖြစ် ပြင်ထားပေမယ့် တရားလိုဖြစ်တဲ့ မြန်မာ့စီးပွားရေး ဦးပိုင်ကုမ္ပဏီလီမိတက်ဘက်ကနေ\nအမှုကို ပြန်ရုပ်သိမ်းသွားတဲ့အတွက် မဖြူနှင်းထွေး ပြန်လည် လွတ်မြောက်လာခြင်းဖြစ်ပြီး\nဦးပိုင်ကုမ္ပဏီအနေနဲ့ အမှုကို ဘာကြောင့် ပြန် ရုပ်သိမ်းပေးလိုက်သလဲ ဆိုတာကိုတော့ ရှင်းရှင်းလင်းလင်း မသိရသေးပါဘူး ။\nလက်ပန်းတောင်းတောင် ကြေးနီစီမံကိန်းကို ဦးပိုင်ကုမ္ပဏီနဲ့အတူတွဲပြီး လုပ်နေတဲ့ တရုတ်နိုင်ငံပိုင် ၀မ်ပေါင်ကုမ္ပဏီက\nတရုတ်အလုပ်သမား နှစ်ဦးကို ပြီးခဲ့တဲ့မေလက ပြန်ပေးဆွဲမှုနဲ့ ပတ်သက်ပြီး\nပုဒ်မ ၃၆၄/၆၈ တို့နဲ့ စွပ်စွဲပြီး မဖြူနှင်းထွေးကို မုံရွာအကျဉ်းထောင်မှာ ဖမ်းဆီးခဲ့တာပါ။\nဝမ်ပေါင်ကုမ္ပဏီနဲ့ ပတ်သတ်ပြီး လက်ပန်တောင်းတောင် ဒေသမှာ ကန့်ကွက်ဆန္ဒပြမှုတွေရှိခဲ့တဲ့အပြင်\nဝမ်ပေါင်ကုမ္ပဏီနဲ့ ဦးပိုင် ကျဆုံးပြိုပျက်ပါစေဖို့အတွက် ကျိန်စာတိုက် ဆုတောင်းမှုကို\nဒေသခံပြည်သူတွေက တရုတ်အလံ မီးရှို့ပြီး လက်ပံတောင်း တောင်ခြေမှာ အောက်တိုဘာ လဆန်းက ပြုလုပ်ခဲ့ကြပါတယ် ။\nကျိန်စာတိုက်ပွဲအတွင်း ဝမ်ပေါင်ကုမ္ပဏီအလိုမရှိ ၊ စစ်ခရိုနီဦးပိုင် ကျဆုံးပါစေ ၊\nလက်ပံတောင်းတောင် ကြေးနီစီမံကိန်း ဖျက်သိမ်းပေးရေး နဲ့\nမဖြူနှင်းဖွေးအပါအဝင် မတရားဖမ်းဆီးထားသူများကို ချက်ချင်းလွှတ်ပေး…စတဲ့ကြွေးကြော်မှုတွေလည်း ပြုလုပ်ခဲ့ကြဖူးပါတယ်။\n(မဖြူနှင်းထွေး ပြန်လွတ်လာတာ ဝမ်းသာမိပါတယ် ။ ဒါနဲ့ တရုတ်အလံကို မီးရှို့ပြီး ကျိန်စာတိုက်တာနဲ့….\nကျဆုံးသွားမှာလားဟင်.. ။ ကျိန်စာတွေ အစွမ်း ရှိမရှိ…. လက်တွေ့ စောင့်ကြည့်နေမိတယ်။ )\nအောက်တိုဘာ ၁၄ ။\nအမေရိကပြည်ထောင်စု၊ တက္ကဆက်စ်ပြည်နယ် ဆေးရုံမှ သူနာပြုဆရာမ တဦးကို\nအီဘိုလာဗိုင်းရပ်စ်ပိုး ကူးစက်ခဲ့ပြီဖြစ်ကြောင်း အတည်ပြုခဲ့ပြီး အဲဒီ သူနာပြုရဲ့အမည်ကို\nသက်ဆိုင်ရာ အာဏာပိုင်တွေက ယနေ့ ထုတ်ဖော်ပြောကြားလိုက်ပါတယ်။\nအမေရိကနိုင်ငံမှာ ပထမဆုံး ရောဂါကူးစက်သူဟာ အသက် ၂၆ နှစ်ရှိ\nဗီယက်နမ်အမျိုးသမီး သူနာပြုဆရာမ နီနာဖမ်ဖြစ်ကြောင်း သတင်းရရှိပါတယ်။\nလိုင်ဘေးရီးယားနိုင်ငံကနေ အီဘိုလာ ရောဂါကူးစက်ခဲ့ပြီး အမေရိကကို ရောက်ရှိလာတဲ့\nသောမတ်စ် အဲရစ် ဒန်ကင်ကို အတွင်းလူနာအဖြစ် ကုသပေးခဲ့တဲ့ ဒါးလတ်စ်ဆေးရုံမှ သူနာပြု\nနီနာဖမ် ဟာ အီဘိုလာရောဂါသည်လူနာကို ပြုစုစဉ်မှာ ပိုးမွှားကာကွယ်ရေးဝတ်စုံတွေ အပြည့်အစုံ ဝတ်ဆင်ထားတဲ့ကြားက\nရောဂါကူးစက်ခဲ့တာကြောင့် ဘယ်လို ရောဂါ ကူးခံရတယ်ဆိုတာကို အပူတပြင်း အဖြေ ရှာဖွေနေကြပါတယ်။\nအမေရိကမှာ အီဘိုလာ ပထမဆုံး ဖြစ်ပွားခဲ့တဲ့ သောမတ်စ် ဒန်ကင် နေထိုင်ခဲ့ရာ\nဗစ်ကရီ မဲဒိုးအရပ် အနီးဝန်းကျင်မှာ မြန်မာနိုင်ငံနဲ့ အာဖဂန်နစ္စတန်တို့ကနေ ရောက်ရှိလာတဲ့ ဒုက္ခသည်မိသားစုတွေလည်း နေထိုင်လျက်ရှိပါတယ်။\nအမေရိကမှာ ပထမဆုံး အီဘိုလာဗိုင်းရပ်စ်ပိုး တွေ့ရှိသူ သောမတ်စ် ဒန်ကင်နဲ့ ၎င်းထံမှ ဗိုင်းရပ်စ်ပိုးကို\nပထမဆုံး ကူးစက်ခံရတဲ့ နီနာ ဖမ်တို့ရဲ့ သတင်းတွေ အရေးတကြီး ထွက်ပေါ်လာခဲ့ပြီးနောက်မှာ နယူးယောက်၊ ဂျွန် အက်ဖ် ကနေဒီ လေဆိပ်မှာ\nအနောက်အာဖရိကနိုင်ငံတွေက ရောက်လာသမျှ ခရီးသည်တွေကို ကျန်းမာရေးအဖွဲ့တွေ စတင် စိစစ်နေတဲ့အပြင် ၊\nယခုတပတ်အတွင်းမှာပဲ နယူးဂျာဆီ ၊ နယူးအတ် လစ်ဘာတီ လေဆိပ်၊ ဝါရှင်တန်ဒီစီ ဒါးလက်စ် လေဆိပ်၊\nရှီကာဂို အိုဟာရဲလေဆိပ်၊ အတ္တလန်တာ ဟတ်စ်ဖီးလ်-ဂျက်ဆင် လေဆိပ်တွေမှာလည်း\nစစ်ဆေးမှုတွေ ပြုလုပ်သွားမှာ ဖြစ်ကြောင်း သတင်းရရှိပါတယ်။\n((အမေရိကားမှာလည်း အီဘိုလာကြောင့် အထိတ်တလန့် ဖြစ်နေကြပြီ ။\nဆိုတော့ အမေရိကားဘက်က ပြန်လာတဲ့ မြန်မာတွေကိုလည်း\nနိုင်ငံအဝင်မှာ သေချာ စစ်ဆေးပြီး စောင့်ကြည့်ရတော့မှာထင်ရဲ့ ။\nမြန်မာနိုင်ငံထဲ အီဘိုလာဖြစ်တယ်ဆိုတာမျိုး သိပ်မတွေ့ရသေးတာကိုပဲ ကံကောင်းနေသေးတယ် မှတ်နေရပါလား ။\nမြန်မာနိုင်ငံထဲမယ်… အီဘိုလာထက် ဆိုးတဲ့ ရောဂါတချို့….ကူးစက်ခံနေရတာ…ကြာပါပြီ…ကွယ်… ။ ))\nအောက်တိုဘာ ၁၃ ။\nအမေရိက ပိုင်နက်အတွင်းမှာ မတရားသဖြင့် ပိုင်ဆိုင်ထားတဲ့ ဥစ္စာပစ္စည်းတွေကို သိမ်းယူမယ့် အမှုမှာ\nအမေရိက အစိုးရနဲ့ အီကွေတာ ဂီနီ ဒုတိယသမ္မတ အိုဘီယန် တို့ဟာ ဒေါ်လာ ၃၄ သန်းနဲ့ ညှိနှိုင်းသဘောတူညီချက်ရရှိ သွားပြီ ဖြစ်ပါတယ်။\nအမေရိက ပြည်ထောင်စု၊ ကယ်လီဖိုးနီးယားပြည်နယ်မှာ အီကွေတာ ဂီနီနိုင်ငံ ဒုတိယသမ္မတ တီအိုဒိုရို နဂူးမား အိုဘီယန် ပိုင်ဆိုင်တဲ့ စံအိမ်ကြီး၊ ဖယ်ရာရီပြိုင်ကားနဲ့ မိုက်ကယ်လ် ဂျက်ဆင်ရဲ့ ပုံတူ ပန်းပုရုပ် ခြောက်ခုကို ရောင်းချပြီး ရရှိတဲ့ ငွေတွေကို အမေရိက အစိုးရထံ အပ်နှံရမှာ ဖြစ်ကြောာင်း အမိန့်ချမှတ်လိုက်ခြင်း ဖြစ်ပါတယ်။\nညှိနှိုင်းသဘောတူညီချက်အရ အီကွေတာ ဂီနီနိုင်ငံမှာ ရှိတဲ့ အိုဘီယန်ရဲ့ ကိုယ်ပိုင်ဂျက်လေယာဉ်နဲ့ မိုက်ကယ်လ် ဂျက်ဆင်ရဲ့ နာမည်ကျော် ကျောက်စီ လက်အိတ်ဖြူတို့ကိုတော့ ဒုသမ္မတ အိုဘီယန်ကပဲ ဆက်လက် ပိုင်ဆိုင်ခွင့် ရရှိမှာ ဖြစ်ပါတယ်။\nအာဖရိကတိုက် အလယ်ပိုင်းရှိ အီကွေတာ ဂီနီနိုင်ငံ ဒုတိယသမ္မတ အိုဘီယန်ဟာ\nပြည်သူလူထုဆီက လာဘ်ငွေများ၊ ခြိမ်းခြောက်အကျပ်ကိုင်မှုများ၊ အစိုးရငွေကြေး အလွဲသုံးစားမှုများဆီကနေ မတရား ရရှိလာတဲ့\nငွေကြေးဥစ္စာတွေနဲ့ အမေရိက ပြည်ထောင်စုမှာ ဒေါ်လာ သန်း ၃၀၀ ဖိုး ထိုက်တန်တဲ့ အိမ်မြေ၊ ပိုင်ဆိုင်မှုများ\nဝယ်ယူ စုဆောင်းထားတဲ့အတွက် ဖော်ထုတ် အရေးယူခြင်း ဖြစ်ပါတယ်။\nအိုဘီယန်သည် ကွယ်လွန်သူ ပေါ့ပ်ဂီတဘုရင် မိုက်ကယ်လ် ဂျက်ဆင်ရဲ့ အမှတ်တရ ပစ္စည်းများစွာကို ဝယ်ယူစုဆောင်းထားပြီး\nကယ်လီဖိုးနီးယားပြည်နယ်ရှိ နာမည်ကျော် လူဂုဏ်ထံရပ်ကွက် ဖြစ်တဲ့ မာလီဘူမှာ ကြီးကျယ်ခမ်းနားလှတဲ့ စံအိမ်ကြီးကိုလည်း ဝယ်ယူထားပါတယ်။\nအိုဘီယန်ဟာ အမေရိက မြေပေါ်ရှိ ၎င်းရဲ့ပိုင်ဆိုင်မှုတွေကို ရက် ၃၀ အတွင်းမှာ အပြီးရောင်းချပြီး\nအမေရိက အစိုးရလက်ကို အပ်နှံရမှာ ဖြစ်ပါတယ်။\nအမေရိကန်အစိုးရအနေနဲ့ သိမ်းယူရရှိတဲ့ ငွေကြေးတွေထဲက စရိတ်နုတ်ယူပြီးနောက်မှာ\nအီကွေတာ ဂီနီ ပြည်သူလူထုကို အကျိုးပြုမယ့် လုပ်ငန်းတွေဆီ ခွဲဝေပေးအပ်မှာ ဖြစ်ကြောင်း သိရပါတယ်။\nအမေရိက အစိုးရဟာ ပြည်သူလူထုထံမှ မတရားရရှိတဲ့ ငွေကြေးဥစ္စာ ပိုင်ဆိုင်မှုတွေကို ဖော်ထုတ် အရေးယူပြီး\nသိမ်းဆည်းခဲ့ရာမှာ နိုင်ဂျီးရီးယား သမ္မတဟောင်း ဆန်နီ အဘာချာထံက ဒေါ်လာ သန်း ၄၈၀ ဖိုး အများဆုံး ရရှိခဲ့ပြီး\nထိုင်ဝမ်သမ္မတဟောင်း ချန်ရွှီဗျန်ထံမှ ဒေါ်လာ ၁.၅ သန်းလည်း သိမ်းဆည်းနိုင်ခဲ့ပါတယ်။\nကာဇက်စတန်နိုင်ငံမှာ မတရားသောနည်းတွေနဲ့ စီးပွားရှာခဲ့တဲ့ အမေရိက ရေနံလုပ်ငန်းရှင်\nဂျိမ်းစ် ဂစ်ဖင်ထံမှ ဒေါ်လာ ၈၄ သန်းကိုလည်း သိမ်းယူနိုင်ခဲ့ကြောင်း သိရှိရပါတယ်။\n((ဒီသတင်းကြားတော့… အမေရိကအနေနဲ့….မြန်မာနိုင်ငံဘက် …တစ်ချက်လေး..စောင်းငဲ့ကြည့်ဦး……လို့….\nသီချင်းဆိုတာပါ ။ )\nမြန်မာပြည်ရဲ့ တိုင်းရင်းသားဒေသတွေမှာ သဘာဝသယံဇာတ ထုတ်ယူသုံးစွဲတဲ့ စီမံကိန်းတွေနဲ့\nအစိုးရအဖွဲ့နဲ့ ကရင်အမျိုးသားအစည်းအရုံး ကေအဲန်ယူကို တိုက်တွန်းတောင်းဆိုတဲ့ ကြေညာချက်တရပ် ထုတ်ပြန်လိုက်ပါတယ်။\nဒေသခံတိုင်းရင်းသားတွေမှာ လူမှုဘဝထိခိုက်ပျက်စီးမှု၊ အလုပ်အကိုင် အခွင့်အလမ်း နည်းပါးမှုတွေကို ရင်ဆိုင်ကြုံတွေ့နေရတဲ့အတွက်\nအဲဒီအခက်အခဲတွေကို ဖြေရှင်းပေးဖို့နဲ့ ငြိမ်းချမ်းရေးရရှိပြီး နောက်ပိုင်းကာလမှာမှ ဒေသခံတွေရဲ့ သဘောထားကို ကောက်ခံပြီး\nစီမံကိန်းတွေပြန်လည် လုပ်ကိုင်ဖို့အရေး ကြေညာချက်ကို\nထားဝယ်မြို့အခြေစိုက် ထားဝယ်ဖံွ့ဖြိုးမှုအဖွဲ့၊ တာကပေါလူမှုအဖွဲ့ အပါအဝင် အဖွဲ့အစည်း ၅ ဖွဲ့က\nဒေသခံတွေရဲ့ သဘောထားကောက်ခံပြီး ထုတ်ပြန်လိုက်ခြင်း ဖြစ်ပါတယ်။\nအစိုးရစစ်တပ်နဲ့ ကေအဲန်ယူ အပစ်ခတ်ရပ်စဲပြီးနောက်ပိုင်းမှာ တနင်္သာရီတိုင်းကို ဝင်ရောက်လာတဲ့ စီမံကိန်းတွေကြောင့်\nသဘာဝပတ်ဝန်းကျင် ပျက်စီးမှုတွေရှိလာတဲ့အတွက် အခုလိုကြေညာချက်\nထုတ်ပြန်တောင်းဆိုရတာဖြစ်တယ်ကြောင်း ထားဝယ်မြို့အခြေစိုက် တာကပေါလူမှုအဖွဲ့ထံက သိရပါတယ်။\n((တောင်းဆိုတာတွေ ဆန္ဒဖော်ထုတ်တာတွေ ကန့်ကွက်တာတွေက….ပြည်သူလူထုဘက်က အပိုင်း…\nလုပ်စရာ ရှိတာ ဆက်လုပ်ရမှာက….သူတို့ အပိုင်း…. ။\nဒါကြောင့်… အော် ရင်း မော မသွားဖို့သာ ဆန္ဒပြုပါကြောင်းးးးး ))\nအောက်တိုဘာ ၁၂ ။\nကလေးသူငယ်များရဲ့ အခွင့်အရေးနဲ့ ပညာသင်ကြားရေးတို့အတွက် အသက်အန္တရာယ်ကို မမှုဘဲ\nလုပ်ကိုင် ဆောင်ရွက်နေသူ နှစ်ဦး ဖြစ်တဲ့ ပါကစ္စတန်နိုင်ငံမှ မာလာလာ ယူဆတ်ဖ်ဇိုင် နဲ့ ၊\nအိန္ဒ်ိယနိုင်ငံမှ ခိုင်လတ်ရှ် ဆတ်ယာသီတို့ နှစ်ဦးကို ၂၀၁၄ ခုနှစ် နိုဘယ်လ် ငြိမ်းချမ်းရေးဆု ပူးတွဲချီးမြှင့်လိုက်ပါတယ်။\nအသက် ၁၇ နှစ်ရှိ အထက်တန်းကျောင်းသူ မာလာလာဟာ အသက်အငယ်ဆုံး နိုဘယ်လ်ဆုရှင်ဖြစ်သွားပြီး\n၂၀၁၄ ခုနှစ် နိုဘယ်လ်ဆုရွေးချယ်မှုက ကလေးသူငယ်များအရေး၊\nပညာရေး လှုပ်ရှားသူများကို ဦးစားပေး ရွေးချယ်ပေးခဲ့တယ်လို့ ပြောရမှာ ဖြစ်ပါတယ်။\nအသက် ၁၇ နှစ်အရွယ် ဆယ်ကျော်သက် ကျောင်းသူလေးနဲ့ အသက် ၆၀ ရှိ လျှပ်စစ်အင်ဂျင်နီယာဟောင်းကို\nပူးတွဲ ရွေးချယ်ခဲ့တာဟာ ငြိမ်းချမ်းရေးအတွက် ကြိုးပမ်းအားထုတ်ရာမှာ အသက်အရွယ်က\nအဓိကမကျကြောင်း ပြလိုက်သလိုဖြစ်ကြောင်း ပြောဆိုမှုတွေ ရှိလာပါတယ်။\nဆုရရှိသူနှစ်ဦးအတွက် နိုဘယ်လ်ဆုငွေ ဒေါ်လာ ၁.၁ သန်းကို အညီအမျှ ခွဲဝေရရှိမှာ ဖြစ်ကြောင်း သတင်းရရှိပါတယ်။\n((ဂုဏ်ယူပါတယ် မာလာလာ ။ သူရေးထားတဲ့ စာအုပ်တစ်အုပ် ရှိတယ် ။\nအဲဒီ စာအုပ်ကို ကျနော်တို့ ရွာထဲက ဘာသာပြန် စာရေးဆရာများ ဘာသာပြန်ပေးတာလေး ဖတ်ရရင် ကောင်းမယ်လို့….တွေးမိဖူးပါကြောင်းးးး ))\nမြန်မာနိုင်ငံမှာ စစ်အစိုးရလက်ထပ်ကတည်းက ဆင်ဆာ ပိတ်ပင်ခံခဲ့ရတဲ့အတွက် ပြသခွင့် မရခဲ့တဲ့ ပန်းချီကားတချို့ကို\nပထမဆုံးအကြိမ်အဖြစ် ပြည်ပမှာပြသမယ့် “Banned in Burma” လို့ အမည်ပေးထားတဲ့ ပန်းချီပြပွဲကို ဟောင်ကောင်မှာ\nပြပွဲကျင်းပမယ့် ရက်ကတော့ အောက်တိုဘာလ ၂၀ ကနေ နိုဝင်ဘာလ ၉ ရက်နေ့ အထိ တကြိမ်၊\nနိုဝင်ဘာလ ၂၉ ရက်ကနေ ဒီဇင်ဘာလ ၁ ရက်နေ့ထိ တကြိမ် ၊ နှစ်ကြိမ်ခွဲပြသမယ်လို့ သိရပါတယ်။\nအဆိုပါပန်းချီကားတွေဟာ နိုင်ငံရေးသရုပ်ဖော်ပုံ၊ ဘာသာရေးသရုပ်ဖော်ပုံနဲ့ ဝတ်လစ်စလစ်ပုံတွေဖြစ်ပြီး\nမြန်မာနိုင်ငံမှာ ၁၉၆၂ ခုနှစ် ကနေ ၂၀၁၁ ခုနှစ်အထိ ပိတ်သိမ်းခံရတဲ့ ပန်းချီကား ၅၀ခန့်ဖြစ်တဲ့အတွက်\nပန်းချီဆရာတွေ ကိုယ်တိုင် ပါဝင်ပြီး ဟောင်ကောင်မှာ သွားရောက်ပြသမှာဖြစ်ပါတယ်။\n((ဒီသတင်းကိုတော့ အကြီးအကျယ် စိတ်ဝင်စားတယ်ဗျို့…\nအဲဒီ ပြပွဲကိုလည်း တမေ့တမော ငေးမော ကြည့်ရှု ခံစားလိုက်ချင်တယ် ။\nအကြောင်းအရာတွေကို ချယ်မှုန်းပြတဲ့ ပန်းချီမျိုးထက်…\nအကြောင်းအရာတွေ အစိတ်စိတ်အမွှာမွှာ ကွဲထွက်နေတဲ့ Impressionism ကို ပို စိတ်ဝင်စားမိပါတယ်။\nဘာပဲဖြစ်ဖြစ်..ဒီပြပွဲကိုတော့ ကြည့်ချင်မိတယ်ဗျ ။\nရွာထဲက မိတ်ဆွေတွေ အဲဒီပွဲ ရောက်ခဲ့ရင်… ပြန်လည် ဝေမျှပေးလိမ့်မယ်လို့ မျှော်လင့်မိပါကြောင်း ))\nကရင်တပ်မတော် DKBA က လက်နက်ကြီးနဲ့ ပစ်ခတ်လိုက်တဲ့အတွက် မြ၀တီ-ဘားအံလမ်း အလယ်ဗိုလ်တဲမှာ\nခရီးသည်တင်ယာဉ်တစီးကို ထိမှန်ပြီး ခရီးသည် ၄ ဦး သေဆုံးသွားခဲ့ပါတယ်။\nမြဝတီကနေ ဘားအံဖက်ကို ဆင်းလာတဲ့ ခရီးသည်တင်ယာဉ်တန်းကို DKBA က လက်နက်ကြီးတွေနဲ့ ပစ်ခတ်လိုက်ခြင်း ဖြစ်ပြီး\nအဆိုပါ ပစ်ခတ်မှုကြောင့် ကားပေါ်မှာပါတဲ့ အမျိုးသား ၄ ဦး သေဆုံးခဲ့ပါတယ်။\nဒါ့အပြင် ရဟန်း ၁ ပါး ဒဏ်ရာရသွားပြီး အမျိုးသား ၆ ဦး ၊ အမျိုးသမီး ၂ ဦး တို့ ဒဏ်ရာရရှိခဲ့တယ်လို့ သိရပါတယ်။\nကရင်ပြည်နယ် ၊ လှိုင်းဘွဲ့မြို့နယ် ၊ မယ်တဝေါဒေသမှာလည်း ဒီကေဘီအေ တပ်ဖွဲ့ဗိုလ်မှူးကြီးစောဘိ ဦးဆောင်တဲ့တပ်ဖွဲ့တွေနဲ့\nအစိုးရတပ်ဖွဲ့ဝင်တွေအကြား ပစ်ခတ်မှုတွေ ဖြစ်ပွားခဲ့တယ်လို့ သိရပါတယ်။\nအစိုးရစစ်တပ်နဲ့ DKBA ဟာ ဘားအံ၊ ကော့ကရိတ်၊ မြ၀တီ၊ ကြာအင်းဆိပ်ကြီးနဲ့ ကျိုက်မရော…စတဲ့ မြို့တွေမှာ\nပြီးခဲ့တဲ့ စက်တင်ဘာလလောက်ကစပြီး တိုက်ခိုက်မှုတွေ ဆက်ဖြစ်နေကြောင်း သတင်းရရှိပါတယ်။\n(( ကံကောင်းလို့ မသေတယ်လို့ပဲ…ပြောရမယ်… ။ အော်..ကိုယ့်ကိုယ်ကို ပြောပါတယ်။ ))\n((ပြည်တွင်းစစ်တွေ ဘယ်တော့မှ ရပ်မလဲ…. ?? ဒီမေးခွန်းလေးပဲ ထပ်တလဲလဲ မေးနေချင်ချင်တယ် ။))\nအောက်တိုဘာ ၁၁ ။\nငြိမ်းချမ်းစွာဆန္ဒပြသူများနဲ့ နိုင်ငံရေး အကျဉ်းသားများ ထောင်တွင်းသံတိုင်များနောက်ကွယ်မှာ ရှိနေဆဲ ဖြစ်တာကြောင့်\nမြန်မာအစိုးရအနေနဲ့ အကျဉ်းသားတွေကို လွှတ်ငြိမ်းခွင့်ပေးနေခြင်းဟာ နိုင်ငံရေးအရ အနှစ်သာရ မဲ့တဲ့ လုပ်ရပ်သာဖြစ်ကြောင်း\nနိုင်ငံတကာ လွတ်ငြိမ်းချမ်းသာခွင့် အဖွဲ့ AI က ထုတ်ဖော်ကြေညာလိုက်ပါတယ်။\nအခုလ ၇ ရက်နေ့က သမ္မတ အမိန့်နဲ့ အကျဉ်းသား ၃၀၀၀ ကျော် လွတ်ငြိမ်းချမ်းသာခွင့်ပေးလိုက်ပေမယ့်\nကုလသမဂ္ဂက လွှတ်ပေးဖို့ တောင်းဆိုထားတဲ့ နိုင်ငံရေးအကျဉ်းသား စာရင်းတွေထဲက တဦးနဲ့\nအမှုတွဲ ၂ ဦး၊ AAPP က သတ်မှတ်ထားတဲ့ နိုင်ငံရေးအကျဉ်းသား ၁ ဦး ၊ နိုင်ငံရေး အကျဉ်းသားအနေနဲ့ စုစုပေါင်း ၄ ဦးသာ ပါဝင်တဲ့အတွက်\nဒီလုပ်ရပ်ဟာ နိုဝင်ဘာလဆန်းမှာ ကျင်းပမယ့်\nအာဆီယံထိပ်သီး ညီလာခံနီးလာချိန်ကို အချိန်ကိုက်ပြီး နိုင်ငံရေးအခွင့်ကောင်း ယူချင်တာသာ\nဖြစ်ကြောင်း AI ရဲ့ အာရှပစိဖိတ်ရေးရာ ဒါရိုက်တာ ရစ်ချတ်ဘဲနက်က ဝေဖန်ပြောဆိုလိုက်ပါတယ်။\n၂၀၁၃ ခုနှစ် ဇူလိုင် ၁၅ ရက်က သမ္မတဦးသိန်းစိန်က လန်ဒန်မြို့ ၊ ချန်သမ်ဟောက်စ်မှာ\nမြန်မာနိုင်ငံအတွင်း နိုင်ငံရေးအကျဉ်းသားများမရှိစေရအောင် လုပ်ဆောင်မှာ ဖြစ်ကြောင်း ၊\nလူသိရှင်ကြားပြောကြားခဲ့ပြီး လွတ်ငြိမ်းချမ်းသာခွင့်တွေ တစ်ခုပြီးတစ်ခု ပြုလုပ်နေပေမယ့်\nအခုအချိန်ထိ နိုင်ငံရေး အကျဉ်းသားများ၊ လူ့အခွင့်အရေးကာကွယ် စောင့်ရှောက်သူများ၊\nသတင်း သမားများ၊ လယ်ယာမြေအခွင့်အရေးနဲ့ သဘာဝပတ်ဝန်းကျင် လှုပ်ရှားသူတွေကို ထောင်သွင်းအကျဉ်းချတာတွေ ဆက်ရှိနေကြောင်း\nနိုင်ငံတကာလွတ် ငြိမ်းချမ်းသာခွင့်အဖွဲ့ က သတင်းထုတ်ပြန်ချက်နဲ့ ဝေဖန်ပြောဆိုလိုက်ပါတယ်။\n((အကျဉ်းသား ၃၀၀၀ ကျော်လွှတ်လိုက်တဲ့အထဲ..သူခိုးဂျပိုးတွေကများပြီး နိုင်ငံရေးအကျဉ်းသား ပြောပလောက်အောင် မပါတော့လည်း…\nဘာပဲ ဖြစ်ဖြစ် ပြန်လွတ်လာတဲ့ ပုဂ္ဂိုလ်များနဲ့ ထပ်တူထပ်မျှ ဝမ်းသာမိပြီး….\nမလွတ်ပဲ ကျန်နေသေးတဲ့ နိုင်/ကျဉ်းတွေအတွက်တော့ ထပ်တူထပ်မျှ ခံပြင်းမိပါကြောင်း…. ))\nပြီးခဲ့တဲ့ ဇွန်လအတွင်းက NLD နဲ့ ဒေါ်အောင်ဆန်းစုကြည်ကို ဝေဖန်တိုက်ခိုက်ထားတဲ့ စာရွက်စာတမ်းတွေ ဖြန့်ဝေခဲ့ခြင်းနဲ့ ပတ်သက်ပြီး\nNLD က တရားစွဲဆိုခဲ့ပေမယ့် ဆိပ်ဖြူမြို့နယ်တရားရုံးက ပယ်ချလိုက်ပါတယ်။\nNLD ရဲ့ ဂုဏ်သိက္ခာကို ထိခိုက်နစ်နာစေတာ မရှိဘူးဆိုတဲ့ သတ်မှတ်ချက်နဲ့ တရားရုံးက ပယ်ချလိုက်တာဖြစ်ကြောင်း သိရပါတယ်။\nNLD အဖွဲ့ချုပ်နဲ့ ဒေါ်အောင်ဆန်းစုကြည်ရဲ့ ဂုဏ်သိက္ခာ ကျဆင်းအောင် ပြုမူခဲ့တဲ့ဖြစ်ရပ်နဲ့ ပတ်သတ်ပြီး မကွေးတိုင်းဒေသကြီး၊ ဆိပ်ဖြူမြို့နယ်၊ အမျိုးသားဒီမိုကရေစီအဖွဲ့ချုပ်က ပြည်ထောင်စု ကြံ့ခိုင်ရေးနဲ့ ဖွံ့ဖြိုးရေး ပါတီဝင်တစ်ဦးကို တရားစွဲဆိုထားခဲ့တာဖြစ်ပါတယ်။\n((အကြောင်း မညီညွတ်တော့လည်း သိက္ခာ အချခံရတာပေါ့ဗျာ… ။\nအကြောင်း ညီညွတ်တော့လည်း တရားစွဲခွင့်ရတာပေါ့ဗျာ… ။\nအကြောင် မညီညွတ်တော့လည်း တရားစွဲပေမယ့် ပယ်ချခံရတာပေါ့ဗျာ… ။ ))\nအောက်တိုဘာ ၁၀ ။\nထိုင်းနိုင်ငံ ၊ Koh Tao ကျွန်းမှာ အသတ်ခံခဲ့ရတဲ့ ဗြိတိန်စုံတွဲအမှုနဲ့ ပတ်သက်ပြီး တရားစွဲဆိုခံထားရတဲ့\nမြန်မာအလုပ်သမားနှစ်ယောက်ရဲ့ အမှုဖြစ်စဉ်ဟာ သက်သေအထောက်အထားမခိုင်လုံတဲ့အတွက် ထိုင်းအစိုးရ တရားရုံးက ပယ်ချလိုက်ပါတယ်။\nအစွပ်စွဲခံ မြန်မာလုပ်သားနှစ်ယောက်ကိုတော့ ချုပ်နှေုာင်ထားရာမှ ပြန်လွှတ်မပေးသေးပဲ ရမန်အချုပ်အနေနဲ့\n(၈၄)ရက် ချုပ်နှောင်ထားဦးမှာ ဖြစ်ကြောင်း သတင်းရရှိပါတယ်။\nဖမ်းဆီးခံနေရတဲ့ မြန်မာနိုင်ငံသားနှစ်ဦးအမှုကို တရားဥပဒေနဲ့အညီ ပွင့်လင်းမြင်သာစွာဆောင်ရွက်ပေးဖို့ အရေးအတွက်\nလူ့အခွင့်အရေး လှုပ်ရှားသူတွေဟာ မြန်မာနိုင်ငံကို အလည်အပတ်ရောက်ရှိနေတဲ့ ထိုင်းဝန်ကြီးချုပ် ဗိုလ်ချူပ်ကြီး\nပရာယုချန်အိုချားကို ရန်ကုန် ၊ မြို့တော်ခန်းမရှေ့မှာ အောက်တိုဘာလ ၁၀ရက်နေ့က ဆန္ဒပြ တောင်းဆိုခဲ့ကြပါတယ်။\nအဆိုပါအမှုနဲ့ ပတ်သက်ပြီး စုံစမ်းဖော်ထုတ်ရာမှာ ပွင့်လင်းမှု၊ တရားမျှတမှုရှိရှိဆောင်ရွက်ဖို့\nသမ္မတ ဦးသိန်းစိန်က ထိုင်းဝန်ကြီးချုပ်ကို တိုက်တွန်းထားကြောင်း ၊ ထိုင်းဝန်ကြီးချုပ်ကလည်း ဖမ်းဆီးခံထားရတဲ့ မြန်မာနှစ်ဦးကို တရားခံတွေလို့\nထိုင်းအစိုးရအနေနဲ့ မြန်မာနိုင်ငံသားတွေနဲ့ နိုင်ငံတကာရဲ့ ယုံကြည်မှုရအောင် ဒီကိစ္စကို တရားမျှတမှုရှိရှိ\nကိုင်တွယ်ဆောင်ရွက်သွားမှာဖြစ်ကြောင်း ပြန်လည် ကတိပြုပြောဆိုခဲ့ပါတယ်။\n((တရားကို နတ် မစောင့် ၊ တရားပိုင်သူတို့ စောင့်ပါတယ်။ သွန်လို သွန် မှောက်လိုမှောက်\nဖျောက်လိုက..ဖျောက်နိုင်တာလေး….သတိထားမိပါရဲ့ ။ ))\nရန်ကုန် ၊ မြို့တော်ခန်းမရှေ့ ၊ မဟာဗန္ဓုလပန်းခြံနံဘေးမှာ ဖွင့်ထားတဲ့ မိကျောင်းကန် သပိတ်စခန်းက ဆန္ဒပြသူတွေဟာ\nရက် ၂ဝဝ ပြည့်အဖြစ် အောက်တိုဘာလ ၉ ရက်ကနေ စတင်ပြီး အစာငတ်ခံဆန္ဒပြနေကြပါတယ်။\nဖမ်းဆီးခံထားရတဲ့ မိကျောင်းကန် သပိတ်စခန်းခေါင်းဆောင် ဦးစိန်သန်း အမြန်ဆုံးပြန် လွတ်ဖို့နဲ့ အစိုးရတာဝန်ရှိသူတွေက ဖြေရှင်းပေးတာ မရှိပဲ လျစ်လှူရှုတာနေတာကြောင့် အစာငတ်ခံဆန္ဒပြ တာဖြစ်ပြီး ၊ အစာငတ်ခံ ဆန္ဒပြသူ ၄၀ ကျော် ရှိပါတယ်။\nတာဝန်ရှိသူတွေဘက်က တစုံတရာဖြေရှင်းပေးမှုမရှိခဲ့ရင် အစာငတ်ခံဆန္ဒပြနေတာကို ထပ်မံရက်တိုးပြီး\nလုပ်ဆောင်သွားမယ်လို့လည်း ပြောဆိုထားပါတယ် ။\n၂၀၁၄ ခုနှစ်၊ မတ်လ ၂၄ ရက်က စပြီး အဓမ္မအသိမ်းခံရတဲ့ မြေယာတွေ ပြန်ရရေး ဆန္ဒပြနေကြတဲ့\nမိကျောင်းကန် သပိတ်စခန်းဟာ သက်ကြီးရွယ်အိုအများစုပါဝင်နေပြီး ခြောက်လခန့်ကြာမြင့်တဲ့အထိ ဖြေရှင်းနိုင်ခြင်း မရှိသေးပါဘူး ။\nရန်ကုန်မြို့တော် စည်ပင်သာယာရေးကော်မတီက ပြီးခဲ့တဲ့ အောက်တိုဘာ ၃ ရက်နေ့ နောက်ဆုံးထားပြီး\nသပိတ်စခန်းကို ဖယ်ရှားပေးဖို့ သတိပေးခဲ့ပေမယ့် ဒီနေ့အချိန်ထိ သပိတ်စခန်းကို မရုတ်သိမ်းဘဲ ဆက်လက် ဆန္ဒပြနေကြတာ ဖြစ်ပတယ်။\n(( အစာငတ်ခံ ဆန္ဒပြတာတော့ အားမပေးချင်ဘူးဗျို့… ။ တချို့က စိတ်ဆိုး စိတ်တို စိတ်ညစ်တဲ့အခါ…အစားမစားပဲ ဆန္ဒပြကြတယ်။\nကျနော်တော့…စိတ်ဆိုးရင်လည်း..စွတ်စား ၊ စိတ်တိုလည်း စွတ်စား ၊ စိတ်ညစ်လည်း စွတ်စားတာပဲ… ။\nဘာကြောင့်ပဲ ဖြစ်ဖြစ်… ဗိုက်အစာခံပြီး ဆန္ဒမပြနိုင်တာ အားနည်းချက်ဖြစ်နေပြီ။\nဗိုက်ထဲ တကျုတ်ကျုတ်နဲ့..ဆာလောင်ရတဲ့ အရသာကို မကြိုက်လို့… ))\n(( အစာငတ်ခံ ဆန္ဒပြရင်း….အာဟာရပြတ်….ကုန်ရင်……..\nတိုက်ပွဲအတွက် အားလျော့သွားလိမ့်မယ်နော်… ။\nဝမ်းသာမယ့်လူတွေ ရှိတယ်။ ))\nအောက်တိုဘာ ၊ ၀၉\nအင်းစိန်ထောင်အတွင်းမှာ အစာငတ်ခံ ဆန္ဒပြနေတဲ့ ဒီမိုကရေစီ စဉ်ဆက်မပြတ်လှုပ်ရှားမှု အဖွဲ့ခေါင်းဆောင်\nကိုထင်ကျော်အပါအ၀င် နိုင်ငံရေးအကျဉ်းသားတွေကို လွတ်ငြိမ်းချမ်းသာခွင့်ပေးဖို့ အရေး ဒီမိုကရေစီ စဉ်ဆက်မပြတ် လှုပ်ရှားမှုအဖွဲ့ MDCF က\nကိုထင်ကျော် အပါအဝင် နိုင်ငံရေးသမားများ ၊ တခြား အကြောင်းတွေနဲ့ မတရားဖမ်းဆီးခံရတဲ့ လူတွေကို အထွေထွေလွတ်ငြိမ်းချမ်းသာခွင့်ပေးရေးနဲ့ လူထုအပေါ်မှာ မိခင်စိတ် အပြည့်အဝရှိတဲ့ ဒေါ်အောင်ဆန်းစုကြည်သာလျှင်\nတိုင်းရင်းသား ပြည်သူတွေကို ကျောသားရင်သားမခွဲခြားပဲ မိဘသဖွယ် စောင့်ရှောက်နိုင်မှာ ဖြစ်ကြောင်း ယုံကြည်တဲ့အတွက် ဒေါ်အောင်ဆန်းစုကြည်နဲ့ တိုင်းရင်းသား ဒီမိုကရေစီအင်အားစုတွေကို ကြားဖြတ်အစိုးရအဖြစ် တင်မြှောက်ကြောင်း\nကြေညာချက်နဲ့အတူ ဆန္ဒပြခဲ့ကြတာ ဖြစ်ပါတယ်။\nကိုထင်ကျော်ဟာ နိုင်ငံတော်အကြည်ညိုပျက်စေမှု ပုဒ်မ ၅ဝ၅ (ခ)၊ တရားမဝင် စီတန်းလှည့်လည်မှု ပုဒ်မ ၁၈ တို့နဲ့ မြို့နယ်ပေါင်း၁၁ခုကနေ\nတရားစွဲဆိုခံခဲ့ရပြီး လက်ရှိမှာ စုစုပေါင်း ထောင်ဒဏ်\n၁၁ နှစ် ၄ လ အမိန့်ချမှတ်ခံထားရပြီး ဖြစ်ပါတယ်။\nပြီးခဲ့တဲ့ ၂ဝဝ၈ ခုနှစ်အတွင်းက အင်းစိန်ထောင်မှာ ၃၆ ရက်ကြာ အစာငတ်ခံ ဆန္ဒပြခဲ့ဖူးတဲ့ ကိုထင်ကျော်ဟာ\nအခုလက်ရှိ ထောင်အတွင်းမှာ သမ္မတ ဦးသိန်းစိန်အစိုးရ နုတ်ထွက်ပေးရေးအပါအ၀င် အချက် ၃ ချက်ကို အစာငတ်ခံ ဆန္ဒပြနေကြောင်း သိရပါတယ်။\nဒီဖြစ်ရပ်နဲ့ ပတ်သက်ပြီး အကျဉ်းဦးစီးဌာနက ကိုထင်ကျော်ကို သူ့မိသားစုဝင်တွေနဲ့ တွေ့ဆုံခွင့်မပေးဘူးလို့လည်း သတင်းရရှိပါတယ်။\n((ကိုထင်ကျော်ရေ… အစာငတ်ခံဆန္ဒပြတော့…. ကိုထင်ကျော်ကို ကျွေးရသက်သာတယ်ဆိုပြီး..ဝမ်းသာနေပါဦးမယ် ။ အားလည်း ပြတ်ပါဦးမယ် ။\nသနားတတ်သူတွေကို အစာငတ်ခံပြရတာဆိုရင်တော့ အကျိုး ရှိကောင်း ရှိလိမ့်မယ်။\nဆိုတော့….. အစာငတ်ခံ ဆန္ဒပြတဲ့နည်း အပြင် တခြားနည်း ရှီသေးသလား…. ))\nအမေရိက ပြည်ထောင်စုအတွင်းမှာ အီဘိုလာ ဗိုင်းရပ်စ်ကူးစက်ခံခဲ့ရတဲ့ ပထမဆုံး ရောဂါသည် သောမတ်စ် အဲရစ် ဒန်ကင် (၄၂ နှစ်) ဟာ\nအောက်တိုဘာ ၈ ရက်၊ ဗုဒ္ဓဟူးနေ့ နံနက် ၇း၅၁ နာရီမှာ သေဆုံးသွားကြောင်း သိရပါတယ်။\nလိုင်ဘေးရီးယားနိုင်ငံသားဖြစ်တဲ့ အဆိုပါ လူနာကို တက္ကဆက်စ်ပြည်နယ်၊ ဒါးလတ်စ်မြို့ရှိ ဆေးရုံမှာ သီးခြားခွဲထားပြီး ကုသနေခဲ့ပေမယ့်\nဆေးရုံတက်ပြီး ရက်သတ္တ တပတ်ကျော်အကြာမှာပဲ ကွယ်လွန်ခဲ့ခြင်း ဖြစ်ပါတယ်။\nဒန်ကင်ဟာ အီဘိုလာရောဂါ အကြီးအကျယ် ဖြစ်ပွားနေတဲ့ လိုင်ဘေးရီးယား ဇာတိဖြစ်ပြီး\nမွေးရပ်မြေ မွန်ရိုဗီးယားမြို့ကနေ ဗိုင်းရပ်စ်ပိုး ကူးစက်လာပြီး အမေရိကန် US ကိုရောက်ရှိပြီးနောက်မှာ ရောဂါ ပေါ်ပေါက်လာတာဖြစ်ပါတယ်။\nသေဆုံးသူ ဒန်ကင်ဟာ ရောဂါလက္ခဏာ မတွေ့ရသေးခင် စက်တင်ဘာ ၂၀ ရက်နေ့မှာ\nUS ကို ခရီးထွက်လာခဲ့ခြင်း ဖြစ်ပြီး လမ်းခရီးမှာ ဘယ်လ်ဂျီယမ်နိုင်ငံ၊ ဘရပ်ဆယ်လ်၊ ဝါရှင်တန်ဒီစီနဲ့ ဒါးလတ်စ်၊ ဖို့တ်ဝပ်လေဆိပ်တွေကို ဝင်ရောက်ခဲ့ပါတယ်။\n၂၀၁၄ ခုနှစ် မတ်လက စတင်ပြီး အာဖရိကတိုက် ဂီနီ၊ လိုင်ဘေးရီးယား၊ ဆီရာရား လိုင်ယွန်၊ နိုင်ဂျီးရီးယားနဲ့ ဆီနီဂေါလ် နိုင်ငံတွေမှာ\nဖြစ်ပွားလာတဲ့ အီဘိုလာဗိုင်းရပ်စ် ကူးစက်ပြန့်ပွားမှုကြောင့် လူ ၃,၄၀၀ ကျော် သေဆုံးခဲ့ပြီဖြစ်ပြီး လက်ရှိအချိန်မှာ အမေရိကပြည်ထောင်စုကိုပါ ခြိမ်းခြောက်လာပြီဖြစ်ကြောင်း သိရှိရပါတယ်။\n((ဘယ်လောက် အံ့သြဖို့ ကောင်းလဲ….\nတကမ္ဘာလုံးကို ခြောက်လှန့် နေတဲ့ အီဘိုလာကပ်ဆိုးကြောင့် ….သေဆုံးသူတွေ စာရင်းထဲ..\nကိုယ် မပါသေးတာ…. ))\nအမေရိက ၊ ကော်လိုရာဒိုပြည်နယ်၊ အော်ရိုရာမြို့ရှိ ဓမ္မပါလကျောင်းမှာ စုပေါင်းဘုံကထိန်ပွဲကို နိုဝင်ဘာ ၁ ရက်၊ စနေနေ့မှာ ကျင်းပဆင်နွှဲမှာ ဖြစ်ပါတယ်။\nကထိန်သင်္ကန်း ဆက်ကပ်လှူဒါန်းလိုသူများအနေနဲ့ ဒွိသင်္ကန်းတစုံကို ဒေါ်လာ ၅၀၊ ဧကသီတထည်ကို ဒေါ်လာ ၃၀၊\nသင်းပိုင်တထည်ကို ဒေါ်လာ ၂၀နဲ့ ကုသိုလ်ပါဝင်နိုင်ကြောင်း သတင်းရရှိပါတယ်။\nစုပေါင်းဘုံကထိန်ပွဲ အစီအစဉ်ကတော့ နံနက် ၁၀ နာရီမှာ သိမ်တက်ပြီး ၁၁း၃၀ နာရီမှာ\nသိမ်ဆင်းသံဃာတွေကို ဆွမ်းလောင်းပြီးနောက်၊ နေ့ဆွမ်း ဆက်ကပ်ပူဇော်ကြမှာ ဖြစ်ပါတယ် ။ ကြွရောက်လာတဲ့ ဧည့်ပရိသတ်တွေကိုလည်း မြန်မာ အစားအသောက်တွေနဲ့ ကျွေးမွေးဧည့်ခံကြမှာ ဖြစ်ကြောင်း သိရပါတယ်။\nနေ့လည် ၁ နာရီမှာ စုပေါင်း ကထိန်သင်္ကန်း ဆက်ကပ်လှူဒါန်းပြီး ရေစက်သွန်းချ အမျှပေးဝေကြမှာ ဖြစ်ကြောင်း သိရတဲ့အတွက်\nစိတ်ပါဝင်စားသူများ အရောက်သွားကြဖို့ တိုက်တွန်း နှိုးဆော်လိုက်ရပါတယ်။\nTel : 303-343-3691\nUS ၊ ကယ်လီဖိုးနီးယားပြည်နယ် ၊ ဆန်ဖရန်စစ္စကို ၊ ဗေးဧရိယာ နယူးဝါ့(ခ်)မြို့ ၊\nအလိုတော်ပြည့် ဗောဓိသုခ ဓမ္မရိပ်သာကျောင်း တည်ရှိ်ရာ 6263 , Thornton Ave , Newark , CA 94560 မှာကထိန်သင်္ကန်း ဆက်ကပ်လှူဒါန်းပွဲ ကျင်းပသွားမှာ ဖြစ်ပါတယ်။\nပွဲတော်ကို အောက်တိုဘာ ၁၉ ရက် မနက် ၁၀ နာရီမှ စတင် ကျင်းပမှာ ဖြစ်တဲ့အတွက်\nဓမ္မမိတ်ဆွေများ ကုသိုလ်တော် လာယူကြဖို့ တိုက်တွန်းရေးသားလိုက်ပါတယ်။\nပွဲနဲ့ ပတ်သက်ပြီး အသေးစိတ် သိရှိလိုရင်တော့ ဖုံး-(၅၁၀)၃၃၇ ၄၇၅၀ ကို ဆက်သွယ် စုံစမ်းနိုင်ပါတယ်။\nUS ၊ 1790 and 1830 Ranch Road , Azusa , CA 91702 မှာ တည်ရှိတဲ့ ဗြဟ္မဝိဟာရ- အဇူဇာကေင်းတိုက်မှာ\nအသံမစဲ ပဌာန်းပွဲတော်ကြီး ကျင်းပသွားမှာ ဖြစ်ပါတယ်။\nပွဲတော် ကျင်းပမယ့်နေ့ကတော့ အောက်တိုဘာလ ၁၂ ရက်ကနေ ၁၉ ရက်အထိ ဖြစ်ပါတယ်။\nတရားနာယူ ကုသိုလ်ရလိုသူများအနေနဲ့ နေ့စဉ် နာယူနိုင်ပါကြောင်း တင်ပြလိုက်ရပါတယ်။\nဆက်ဆက် သတင်းတခု ကျန်သွားတယ်… ပုဂံ ခရီးသွားတဲ့ ကားပေါ်မှာ စာရွက်စာတမ်းတွေ ကျန်ခဲ့လို့ စစ်လိုက်တာ… IS တွေရဲ့ စာရွက်စာတမ်းတွေ ဖြစ်နေတယ်တဲ့… အဒေါ်တယောက် တမြန်နေ့ကမှ ပုဂံက ပြန်လာလို့ သိရတယ်…\nကျနော်ကြားတာ လေယာဉ်ပေါ်မှာ ဆိုသလို…လို…..\nမတိကျလို့ပါ… တိကျရင် ပို့တာပေါ့… တော်ကြာ လူတွေ အကြောက်တရား ကြီးစိုးသွားမှာစိုးလို့… တကယ်လက်တွေ့ ကိုယ်တွေ့ သိလာရရင်တော့ စိတ်ချ … သတိထားနိုင်ဖို့ ပြောမှာပေါ့…\nအခုက တဆင့်စကားဆိုတော့ ယုံရဘူးဗျ…\nIS စာရွက်စာတမ်းဆိုရုံနဲ့တော့…အတိအကျ သတ်မှတ်လို့ မရသေးဘူးပေါ့… ။\nအရေးတကြိး လျှို့ဝှက် လုပ်ရမယ့် ကိစ္စမှာ..စာရွက်စာတမ်းတွေ မေ့ကျန်တယ်ဆိုတာကလည်း.. တမျိုးကြီးလေ..\nဟုတ်တယ်… မသေချာသေးလို့ ပို့စ်တခုအနေဲ့ မတင်တာပါ… ခုက ဆက်ဆက်ကို စ ချင်လို့… လာဆွသွားတာ… ကြားတာကတော့ ကြားမိတယ်…\nဒါနဲ့ ဦးမာမွတ်ဆိုဒါ ရွာဒဲက အဗူရဲဗျ…\nအစိုးရအမေလင် မုန့် တွေ အကြောင်း ရော မပါဘူးလားးး??\nသတင်းတွေအတွက်ကျေးဇူးပါ။ ဒါပေသိ ဂွကျတယ်ပဲပြျောပြာ ဘုဂလန့်ပဲပြောပြော မေးဇာလေးချိလို့။ အစာငတ်ခံ ဆန်ဒပြတယ်ဆိုတာ ဘယ်လိုသိနိုင်မလဲ။ ဘယ်သူကမှတ်တမ်းယူစောင့်ကြည့်နေမလဲဟင်။ နေ့ခင်းတော့မစားပဲ ညလူတွေအိပ်ချိန်မှစားကြရင်ကော။ ဒီနည်းကြီးက အလုပ်ဖြစ်ပါ့မလားလို့။ ဟိဟိ တကယ်တော့ ကိုယ်တိုင်လဲ အစာငတ်ခံဆန်ဒပြဖူးသလို အိမ်က လာပ်ု့တဲ့အိပ်ယာလိပ်ထဲပါတဲ့မုန့်လဲ ခိုးစားဖူးခဲ့တော့ ကိုယ်တွေ့ဖြစ်နေလို့ပါတော် မေးကျိဒါ\nသများ အစာငတ်ခံ ဆန်ဒ ပြရင်တော့ ဘူမှ လိုက်လျောမှာ မဟုတ်။\nအစားအများကြီး ထိုင်စားပြီး ဆန်ဒ ပြမှ ကြောက်ပြီး လိုက်လျောကြမှာ။\nဘူ့ကို ဆန်ဒ ပြရမဲ စဉ်းစားမိပြီ။\nစားသောက်ဆိုင်ကြီးကြီးခေါ်သွား ပီးမှ မလိုက်ရောရင် အကုန်မှာစားမှာဆိုရင် သေချာတယ် လ်ုချင်တာရလိမ့်မယ်\nအခုတလော..ကြံလိုက်ရင်… လန့်စရာတွေ ချည်း\nIS စာရွက်စာတန်း တွေ တောင် မြန်မာပြည် ထဲ တွေ့ပြီ ဆိုပြီး အကြောက်တရား နဲ့ လမ်းလွှဲမယ်\nပြည်နယ် တွေမှာ စစ်ဖြစ်သလို မငြိမ်းချမ်းရေး တွေ နဲ့ လမ်းလွှဲမယ်\nဟို အကြောင်း ဒီ အကြောင်း ပြ လမ်းလွှဲ မယ်။\nသူတို့ အာဏာမြဲ ဖို့မှာ အီဘိုလာ ကိုတောင် ဆွဲ ခေါ်ချင်မလားဘဲ။\nအဲဒီအိုက်စစ်တွေဖြစ်ပုံများ..ဗြိတိသျှက.. ဗြစ်တစ်တယောက်က.. အမေရိကားကအမေရိကန်၂ယောက်ကို လည်ပင်းဖြတ်ပြလိုက်တာ..\nအမေရိကားက လက်နက်ရောင်းကုမ္မဏီကြီးတွေရဲ့.. တွန်မဟန့်နဲ့. ဒရုန်းတွေသုံးပြီး အဆော်ခံရရော..။\nသူတို့က ရေနံရောင်းထားတဲ့ အနောက်နိုင်ငံကလက်နက်တွေနဲ့ ပြန်ချတာပေါ့..\nအော်.. ကြည့်ရတာ ၂၀၁၅ ရွေးကောက်ပွဲနောက်ရွေ့ပေးဖို့ အကူလာတယ်နဲ့တူဒယ်.. ။\nစစ်အစိုးရကရှေ့တန်းမှာတိုက်မနိုင်ရင် နောက်တန်းကိုစစ်ကူတောင်း နေကြပဲဟာ ဘာဆန်းလဲနော့


အဟောင်းစားသော သူဋ္ဌေးကြီး | မေတ္တာရိပ်\nနမောတဿ ဘ၀ဂတော အရဟတော သမ္မာသမ္ဗုဒ္ဓဿ (လူ၊ နတ်၊ ဗြဟ္မာ၊ သတ္တ၀ါအားလုံး၏ ပူဇော်အထူးခံယူတော်မူထိုက်သော အလုံးစုံသောတရားတို့ကို ကိုယ်တိုင်မှန်စွာ သိမြင်တော်မူသော ဂုဏ်တော်(၉) ပါးသခင် ထိုဘုရားရှင်ကိုယ်တော်မြတ်ကြီးအား မြတ်နိုးလက်စုံမိုး၍ ရှိခိုးပါ၏။ "မြတ်စွာဘုရား၏ တရားတော်တို့ကို နာကြားခွင့်ရသူတို့သည် အလွန့်အလွန် ဘုန်းကံကြီးကြပါပေသည်။"(မိထွေးတော်ဂေါတမီ)\n← ကံ အကြောင်း\nလူလေးမျိုးနှင့် ကံ အကျိုးပေးပုံ →\nPosted on September 27, 2009\tby mettayate\nဗုဒ္ဓလက်ထက်က – ကျောင်းဒကာမကြီး ၀ိသာခါသည် (၇)နှစ် သမီးအရွယ်ကတည်းက သောတပန်တည်ခဲ့သည်။ သို့ပေမယ့် တိတ္တိဆရာတွေကိုကိုးကွယ်သော သူဌေးကြီး မိဂါရ၏သား ပုဏ္ဏ၀ဎုနနှင့် အိမ်ထောင်ကျခဲ့ရသည်။ ၀ိသာခါသည် ယောက္ခမကြီး မိဂါရနှင့်သူ့သားတို့အား အမြင်မှန်ရစေရန် အမြဲတန်းစဉ်းစားနေခဲ့သည်။ တစ်နေ့ မိဂါရသူဌေးကြီးထမင်းစားနေစဉ် ၀ိသာခါကအနားမှာထိုင်၍ ယပ်ခတ်ပေးနေစဉ် ရဟန်းတော်တစ်ပါး မိဂါရ၏အိမ်ရှေ့တွင် ဆွမ်းရပ်လေ၏။ ဗုဒ္ဓဘာသာအိမ်ထင်ရင် ရပ်ခြင်းသာဖြစ်သည်။ မိဂါရကား မသိချင်ယောင် မမြင်ချင်ယောင်ဆောင်ကာ ထမင်းကိုသာ ဆက်စားနေသည်။ တကယ့်ဆွမ်းကို လောင်းလှူဖို့နေနေသာသာ ကန်တော့ဆွမ်းကိုပင် လောင်းလှူခြင်းမရှိခဲ့ပါ။\nထိုအခါ သွက်လက်ချက်ခြာသော ၀ိသာခါက ရဟန်းတော်ဘက်လှည့်ကာ လက်အုပ်ချီလျှက် – “အရှင်ဘုရား – တပည့်တော့၏ယောက္ခမကြီးကား အဟောင်းကိုသာစားသည့်အတွက် ကန့်တော့ဆွမ်းပါဘုရား” ဟု ကန်တော့ဆွမ်းလောင်းလိုက်ရာ ရဟန်းတောက အေဆေးငြိမ်သက်စွာဆက်လက်ကြွသွားသော်လည်း မိဂါရသူဌေးကြီးကား အကြီးအကျယ်ဒေါသပုန်ထလေပြီ။ သူ့အား လူတို့၏အညစ်အကြေးအဟောင်းကိုစားသူဟု ပြောခြင်းသည်ကြီးကျယ်သော စော်ကားခြင်းဟု ယူဆကာ ၀ိသာခါအားအိမ်မှ နှင်ထုတ်ရန်ထိ ကြိုးပမ်လေသည်။\n၀ိသာခါက အေးအေးဆေးဆေးပင် သူ၏ဖခင်က အပ်နှံထားခဲ့သောသူဌေးကြီးရှစ်ယောက်ကိုခေါ်ယူစေပြီး မည်သူကမှားသည် မည်သူကမှန်သည်ကို မျက်နှာစုံညီဖြေရှင်းစေသည်။ တခြားပြဿနာသုံးလေးခုရှင်းပြီးသည်နှင့် နောက်ဆုံးပြဿနာဖြစ်သောစကားကို ၀ိသာခါရှင်းပြသည်မှာ – “သမီးသည် အဟောင်းစားဟု ဖခင်ကိုဆိုခြင်းမှာ။ လူတို့၏အညစ်အကြေးကျင်ကြီးစားသည်ဟု ပြောဆိုခြင်းမဟုတ်ပါ။ ဖခင်သည် အတိတ်ဘ၀ကပြုခဲ့သော ဒါနကုသိုလ်ကံဟောင်းဖြင့် ယခုဘ၀တွင်ချမ်းသာသုခကို ခံစားနေရပါသည်။ ဒါနကုသိုလ်ကံဟောင်း၏အကျိုးကို ခံစားနေခြင်းကို ရည်ရွယ်ပြီးတော့ အဟာင်းကိုစားနေခြင်းလို့ ပြောဆိုခြင်း ဖြစ်ပါတယ်။ ကုသိုလ်ကံဟောင်းကိုသာ ခံစားနေပြီး ကံသစ်ကို မပြုလုပ်တော့ဘူးဆိုလျှင် နောက်ဘ၀မှာစည်းစိမ်ချမ်းသာကို ယခုလိုခံစားရတော့မှာ မဟုတ်ပါဘူး။ ဒါကို သံဝေဂရစေလိုတဲ့အတွက် ယခုလိုပြောဆိုရခြင်း ဖြစ်ပါတယ်။ ယခုလိုဆိုလျှင် ဖခင်သမီးအပေါ် အထင်မှားနေကြသောသံသယများကို ဖြေရှင်းပြီးပါပြီ။ ဒ့ါကြောင့် သမီးကို မိဘများထံပြန်လည်နေထိုင်ခွင့်ပြုပါတော့။”\nထိုအခါမှ မိဂါရမှာ ပြာပြာသလဲဖြင့် – သမီး ၀ိသာခါ ဘယ်ကိုမှမသွားပါနဲ့။ သမီးရဲ့ဖြေရှင်းချက်များဟာ ဖခင်ရဲ့အသိဉာဏ်များကို ပွင့်လင်းစေပါတယ်။ သမီး ၀ိသာခါကိုးကွယ်တဲ့ရတနာသုံးပါးကို ဖခင်တို့လဲ ကိုးကွယ်ဆည်းကပ်ပါ့မယ်။\nနောက်တစ်နေ့တွင် ဘုရားအမှူးရှိသော သံဃာတော်များကို ပင့်ဖိတ်ပြီး တရားတော်ကိုနာယူပြီးသည်၏အဆုံးတွင် မိဂါရသူဌေးကြီးသည် အယူမှားသော ဒိဋ္ဌိနှင့် ၀ိစိကိစ္ဆာပြုတ်ပြီး သောတပန်တည်ခဲ့ပါတယ်။\n(ဒီဝတ္ထုကို တင်ပြရခြင်းမှာ- ဒုလ္လဘတရား ၅ ပါးထဲတွင် ပါဝင်သော ရတောင့်ရခဲလှသော လူ့ဘ၀ကို ရလာရခြင်းမှာ – ရှေးဘ၀က ကုသိုလ်ကံကောင်းခဲ့သောကြောင့်ဖြစ်သည်။ ထို့ကြောင့် ရှေးကုသိုလ်ကံကြောင့် လူ့ဘ၀ရရှိသော်လည်း မိဂါရသူဌေးကဲ့သို့ အဟောင်းစားသူများဆိုရင် အားလုံးရဲ့အမြဲနေအိမ်ဖြစ်တဲ့ အပါယ်လေးပါးသို့ ပြန်ရမည်သာဖြစ်ပါတယ်လို့ သံဝေဂရစေရန် ဖြစ်ပါတယ်။)\nဒါ့ကြောင့် ဆရာတော်များက ခုလိုဆုံးမတော်မူပါတယ်။\nတိပိဋကရေ၊ ယောဆရာတော်ဘုရား –\nကုသိုလ်ကြောင့် လူဖြစ်လာရသည် ဖြစ်၍ လူနှင့် ကုသိုလ်၊ ကုသိုလ်နှင့်လူသည် ခွဲ၍မရချေ။\nကုသိုလ်လမ်းပျောက်ကွယ်သွားသည်နှင့် လူသည် လူ့လမ်းကြောင်းမှ ဖယ်ခွာသွားရမည် ဖြစ်သည်။\nကုသိုလ်ကို ဘယ်တော့မှ မမေ့ရ။\nကုသိုလ်ကို ကိုယ်ကမေ့ရင်၊ ကုသိုလ်က ကိုယ့်ကိုမေ့လိမ့်မည်။\nကုသိုလ်က ကိုယ့်ကို မေ့လျှင်၊ ဘေးတွေ့လိမ့်မည်။\nThis entry was posted in ထေရ၀ါဒ ဗုဒ္ဓဘာသာ and tagged ထေရ၀ါဒ. Bookmark the permalink.\n၀ယဓမ္မာသင်္ခါရာ အပ္ပမာ ဒေနသမ္ပာဒေထ။\nမမေ့ မလျော့ မပေါ့ မဆသော\n"အတ္တာဟိ အတ္တနော နာထော မိမိကိုယ်သာလျှင် မိမိကိုးကွယ်အားထားရာ။"\n"ယောခေါ ၀က္ကလိဓမ္မံ နပဿတိ သောမံနပဿတိ။\n၀က္ကလခန္ဓာ နာမ်ရုပ်တရားကို မမြင်သောသူသည် ငါဘုရားကို မမြင်။"\n"ယော စ ၀ဿသတံ ဇီဝေ၊ အပဿံ ဥဒယဗ္ဗယံ။\nဧကာဟံ ဇီဝိတံ သေယျော၊ ပဿန္တော ဥဒယဗ္ဗယံ။\nလူတစ်ယောက်ဟာ အသက်တစ်ရာနေရပေမယ့် ရုပ်နာမ်တို့ရဲ့အဖြစ်အပျက်ကို မမြင်ဘူး (မသိဘူး) ဆိုရင် မမြတ်ဘူး။\nလူတစ်ယောက်ဟာ တစ်ရက်တည်းနေရပေမယ့် ရုပ်နာမ်တို့ရဲ့အဖြစ်အပျက်ကို မြင်ရတယ် (သိတယ်) ဆိုရင် မြင့်မြတ်ပါတယ်။"\n"သေခြင်းတရားသည် ကွေးသောလက် မဆန့်ခင်၊ ဆန့်သောလက် မကွေးခင်မှာ ရောက်လာနိုင်တယ်လို့ ဗုဒ္ဓ ဟောကြားတော်မူခဲ့ပါတယ်။"\n၁) ငါသည် အိုခြင်းသဘော ရှိ၏။\n၂) ငါသည် နာခြင်းသဘော ရှိ၏။\n၃) ငါသည် သေခြင်းသဘော ရှိ၏။\n၄) ငါ့အား ခပ်သိမ်းသော နှလုံးကိုပွားစေတတ်သော အဆွေအမျိုး၊\nအဆွေခင်ပွန်း၊ ချစ်ကျွမ်းဝင်သူတို့နှင့် အရပ်တစ်ပါးသို့ ပြောင်းသွားသဖြင့်\nရှင်ကွဲ ကွဲရခြင်းသည် လည်းကောင်း၊ ဘ၀တစ်ပါးသို့ ပြောင်းသွားသဖြင့်\nသေကွဲ ကွဲရခြင်းသည်လည်းကောင်း ဖြစ်တတ်ချေ၏။\n၅) ငါသည် ကံသာလျင် မိမိဥစ္စာ ရှိသည်။\nကံသာလျင် အကြောင်းရင်း ရှိသည်။\nကံသာလျင် အမွေခံ ရှိသည်။\nကံသာလျင် အဆွေအမျိုး ရှိသည်။\nကံသာလျင် ကိုးကွယ်လဲလျောင်းရာ ရှိသည်ဖြစ်၏။\nကောင်းသည် ဖြစ်စေ၊ မကောင်းသည်လည်း ဖြစ်သော အကြင်ကံကိုပြုအံ့။\n“ ကိုယ့်အလုပ်ကိုယ်လုပ် ”\nဇနီးကျင့်ဝတ် (၅) ပါး\nတပည့်ကျင့်ဝတ် (၅) ပါး\nဓမ္မ စာအုပ်များ (15)\nပါဠိ ဘာသာပြန် (5)\nဗုဒ္ဓ သြ၀ါဒများ (2)\nထေရ၀ါဒ ဗုဒ္ဓဘာသာ (65)\nထေရ၀ါဒ မှတ်ကျောက် (11)\nမေတ္တာရိပ်မှ နှုတ်ခွန်းစကား (3)\nမြတ်ဗုဒ္ဓ သာသနာ (13)\nမြတ်ဗုဒ္ဓ ဂေါတမ (5)\nthan htut on ပဋ္ဌာန်း (၂၄ ပစ္စည်း)\nkyann kan kaung on အရှင်ဇ၀န (မေတ္တာရှင်) ရွှေပြည်သာ\namara on ပဋ္ဌာန်း၊ ဓမ္မစကြာနှင့် ပရိတ်ကြီး…\nKo Thant on ဆရာတော်များ၏ ဆုံးမသြ၀ါဒများ\nmettayate on ပဋ္ဌာန်း၊ ဓမ္မစကြာနှင့် ပရိတ်ကြီး…\nအရှင်ဇ၀န (မေတ္တာရှင်) ရွှေပြည်သာ\nပဋ္ဌာန်း (၂၄ ပစ္စည်း)\nတရားအတုအယောင် "ဇင်" ၀ါဒ